
Sfinţii apostoli şi mucenici Acvila şi Priscila 
(13 februarie/14 iulie ) 





Sfântul apostol Achila (Acvila), împreună cu soţia sa, Priscila, a fost printre iudeii 
care au plecat din Roma în urma poruncii împăratului Claudiu şi s-a stabilit în 
Corint, lucrând ca ţesător de corturi. Aici a găzduit pe Sfântul apostol Pavel. În 
urma predicii lui Pavel, în sufletele celor doi s-a aprins dragostea faţă de Hristos şi 
după primirea botezului, au ajutat la răspândirea Evangheliei lui Hristos, alături de 
Sfântul apostol Pavel. Datorită acestei râvne, Sfântul apostol Achila a fost hirotonit 
episcop în cetatea Heracleea din Pont, convertind pe păgâni, sfărâmând idolii, 
ridicând biserici şi hirotonind preoţi, fapt pentru care, împreună cu soţia Priscila, a 
suferit martiriul în timpul primei prigoane. Biserica îl pomeneşte pe Sfântul Acvila 
pe 14 iulie şi pe 13 februarie, împreună cu Sfânta Priscila. 

Evanghelia şi Apostolul zilei 





36..Și văzând mulțimile, I s-a făcut milă de ele că erau necăjite şi rătăcite ca nişte 
oi care n-au păstor. 

37. Atunci a zis ucenicilor Lui: Secerişul e mult, dar lucrătorii Sunt puţini. 

36. Rugaţi, deci, pe Domnul secerişului, ca să scoată lurcători la secerişul Său. 

1. Chemând la Sine pe cei doisprezece ucenici ai Săi, le-a dat lor putere asupra 
duhurilor celor necurate, ca să le scoată şi să tămăduiască orice boală şi orice 
neputinţă. 

2. Numele celor doisprezece apostoli sunt acestea: Întâi Simon, cel numit Petru, 
şi Andrei, fratele lui; Iacov al lui Zevedeu şi loan fratele lui; 

3. Filip şi Vartolomeu, Toma şi Matei vameşul, Iacov al lui Alfeu şi Levi ce se 
zice Tadeu; 

4. Simon Cananeul şi luda Iscarioteanul, cel care L-a vândut. 

5. Pe aceşti doisprezece i-a trimis lisus, poruncindu-le lor şi zicând: În calea 
păgânilor să nu mergeţi şi în vreo cetate de samarineni Să nu intraţi; 

6. Ci mai degrabă mergeţi către oile cele pierdute ale casei lui Israel. 

7. Şi mergând, propovăduiţi, zicând: S-a apropiat Împărăţia Cerurilor. 

8. Tămăduiţi pe cei neputincioşi, înviaţi pe cei morţi, curăţiţi pe cei leproşi, pe 
demoni scoateți-i; în dar aţi luat, în dar să daţi. 


Apostol 





Fraţilor, 

7. Iar fiecăruia dintre noi, i S-a dat harul după măsura darului lui Hristos. 

8. Pentru aceea zice: "'Suindu-Se la înălțime, a robit robime şi a dat daruri 
oamenilor”. 

9. Iar aceea că "S-a suit" - ce înseamnă decât că S-a pogorât în părţile cele mai 
de jos ale pământului? 

10. Cel ce S-a pogorât, Acela este Care S-a suit mai presus de toate cerurile, ca 
pe toate să le umple. 

11. Şi el a dat pe unii apostoli, pe alţii prooroci, pe alţii evanghelişti, pe alţii 
păstori şi învăţători, 

12. Spre desăvârşirea sfinţilor, la lucrul slujirii, la zidirea trupului lui Hristos, 
13.Până vom ajunge toţi la unitatea credinţei şi a cunoaşterii Fiului lui 
Dumnezeu, la starea bărbatului desăvârşit, la măsura vârstei deplinătăţii lui 
Hristos. 

În această lună (iulie), ziua a paisprezecea - Sfântul apostol Achila, unul din 
cei şaptezeci (Minei) 





La Vecernie 
La Doamne strigat-am..., Stihirile glasului 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Pavel cugetătorul de Dumnezeu, soarele cel mare al lumii, pe tine fericite te-a tri- 
mis ca pe o rază luminoasă la toată zidirea, ca cu luminile cuvintelor tale cele 
strălucitoare, să luminezi pe cei ce se primejduiau odinioară în noaptea necu- 
noştinţei. 


Inima ta cea curată luminându-se din destul cu razele cele luminoase ale Dumne- 
zeiescului Duh, Achila de Dumnezeu grăitorule, cu adevărat te-ai făcut cu chip 
luminos şi întunericul cel cumplit al elinilor l-ai risipit cu darul cel dumnezeiesc. 


Cei ce cu credinţă aleargă la dumnezeiescul tău lăcaş, şi într-însul ţi se roagă 
fericite, se mântuiesc de tot felul de boli şi de primejdii şi de scârbe, prin sfințitele 
tale rugăciuni, şi cu mijlocirile tale cele către Dumnezeu, prea sfinţite Achila. 

Slavă..., Și acum..., a Născătoarei 

De Dumnezeu fericită Pruncă, aducând Ziditorului rugăciunile noastre, ca o păr- 
tinitoare blândă credincioşilor, Născătoare de Dumnezeu, dă răsplătire robilor tăi 
iertare, ca una ce eşti mântuirea, şi iertare desăvârşită sufletelor noastre, ceea ce 
eşti cu totul fără prihană. 

A Crucii, a Născătoarei 

Stând lângă Crucea Fiului şi Dumnezeului tău, şi uitându-te la îndelungă răbdarea 
Lui, ziceai tânguindu-te Maică curată: Vai mie dulcele meu Fiu! De ce pătimeşti 


acestea fără dreptate? Fiule al lui Dumnezeu, ca să mântuieşti neamul omenesc. 


Tropar, glasul al 3-lea: Apostole Sfinte Achila roagă pe Milostivul Dumnezeu ca 
să dea iertare de greşale sufletelor noastre. 


Slavă..., Și acum..., al Născătoarei 
La Utrenie 
Canoanele amândouă ale Octoihului şi al apostolului pe 4. 
Canonul apostolului 


facere a lui losif 
Cântarea 1 


Irmos: Veniţi noroadelor să cântăm cântare lui Hristos Dumnezeu, celui ce a 
despărțit marea, şi a trecut pe norodul pe care l-a slobozit din robia egiptenilor, că 
S-a prea slăvit . 


Preasfinţitul Achila să-l lăudăm cu sfinţite cântări, şi să strigăm: Îndurătorule mân- 
tuieşte pe toţi cu rugăciunile lui, ca Unul ce eşti prea bun. 


Făcutu-te-ai cu totul pe sineţi fericite luminos lăcaş al Duhului, strălucindu-te cu 
luminile Lui. Pentru aceea ai luminat pe cei din întuneric. 


Întărindu-ţi gândul cu legile lui Hristos, ai surpat toată trufia celor fărădelege, şi 
capiştile idolilor a le răsturna te-ai nevoit, de Dumnezeu fericite. 

Slavă... 


Cu adaosuri curăţitoare ale rugilor tale, curăţeşte mărite patimile trupurilor şi ale 
sufletelor noastre, celor ce săvârşim cu credință dumnezeiască pomenirea ta. 


Și acum..., a Născătoarei 

Prin cuvânt ai zămislit Preacurată în pântecele tău pe Cuvântul, cel ce a zidit toate 
cu cuvântul. Pentru aceea cu cuvinte dumnezeieşti te lăudăm pe tine, ceea ce ești 
de Dumnezeu dăruită. 

Cântarea a 3-a 


Irmos: Intăreşte-ne pe noi întru Tine... 


Dorit-ai mărite precum se cade pe Dumnezeu cel singur Stăpân şi Impărat, şi dum- 
nezeiască voirea Lui cu inimă neîndoită o ai săvârşit. 


Cu puterea cinstitului şi Dumnezeiescului Duh, ai surpat toată puterea lui velar, 
vitejeşte nevoindu-te, prea sfințite Achila prea lăudate. 


Slavă... 


Cu minte curată văzând ca prin oglindă slava Domnului, mai desăvârşit te-ai îm- 
părtăşit de dânsa, fericite, mutându-te de la aceste vremelnice la cele stătătoare. 


Și acum..., a Născătoarei 


Cela ce singur este curat şi singur este Domn, dacă te-a cunoscut că singură eşti 
mai curată decât toată zidirea, s-a întrupat din curate sângiurile tale, Preacurată. 


Irmosul: Întăreşte-ne pe noi întru Tine Doamne, Cela ce prin lemn ai omorât 
păcatul, şi frica Ta o sădeşte în inimile noastre, celor ce Te lăudăm pe Tine. 


Sedealna, glasul al 4-lea: 
Podobie: Degrab ne întâmpină pe noi mai înainte până ce nu ne robim când vrăj- 


maşii Te hulesc pe Tine şi ne îngrozesc pe noi, Hristoase, Dumnezeul nostru, pier- 
de cu Crucea Ta pe cei ce se luptă cu noi, ca să cunoască cât poate credinţa drept- 

măritorilor, pentru rugăciunile Născătoarei de Dumnezeu, Unule, lubitorule de 
oameni. 


Luminându-te la suflet de cuvintele lui Pavel, ca soarele ai strălucit cu lumina 
cunoştinţei de Dumnezeu, fericite Achila, şi ţi-ai împletit cununa muceniciei după 
lege. Drept aceea izvorăşti râuri de vindecări, celor ce prăznuiesc cu credinţă po- 
menirea ta, fericite. 

Slavă..., Și acum..., a Născătoarei 

Degrab primeşte Stăpână rugăciunile noastre, şi le du pe ele Fiului tău şi Dumne- 
zeu, Fecioară prea curată. Surpă semeţiile barbarilor, ca să cunoască puterea ta nea- 
murile, cele iubitoare de războaie, păzeşte-ne pe toți cu ameninţarea ta. 

A Crucii, a Născătoarei 

Dacă te-a văzut pe Cruce înălţat Maica Ta cea curată, Cuvinte al lui Dumnezeu, ca 
o Maică tânguindu-se a grăit: Ce minune nouă şi străină este aceasta Fiul meu? 
Cum Cela ce eşti viaţa tuturor, Te împărtăşeşti cu moartea ? Vrând să înviezi pe cei 
morţi ca un Milosârd. 


Cântarea a 4-a 


Irmos: Auzit-am, Doamne, glasul rânduielii Tale şi Te-am prea slăvit pe Tine, 
Unule, lubitorule de oameni. 


Pe cei ce dormeau cu somnul necredinţei celei rele, i-ai deşteptat către lumina bu- 
nei credinţe, Achila. 


Ai surpat trufia cea mândră a vrăjmaşului, împlătoşându-te cu smerire dumne- 
zeiască, Achila. 


Slavă... 


Vărsându-ţi sângele fericite, te-ai nevoit pentru Hristos, făcându-te preot şi măr- 
turisitor patimilor Lui. 


Și acum..., a Născătoarei 

Palat neînțeles şi scaun înalt al Împăratului te numim, Născătoare de Dumnezeu 
Stăpână. 


Cântarea a 5-a 


Irmos: Învăţătorule de lumină, şi Făcătorul veacurilor Domnul, întru lumina po- 
runcilor Tale povăţuieşte-ne pe noi, că afară de Tine pe alt Dumnezeu nu ştim. 


Ca un tainic sfințit izvorând totdeauna cuvântul cel prea dulce, cu bună credință 
prea înțelepte, ai îndulcit sufletele celor supuşi la rătăcirea cea amară, Achila prea 
lăudate. 

Cu adevărat ţi-a scris ţie laudele Luca de Dumnezeu grăitorul, căci te-ai făcut 
ucenic, şi dumnezeiesc primitor de străini sfințitului Pavel, înţelepţeşte învăţându- 
te cele dumnezeiești. 


Slavă... 


Aflând pe sfințitul Pavel ca pe o stea luminoasă, care lumina cinstita propovăduire, 
luminându-te foarte de dânsul, ai luat strălucirea Cuvântului. 


Și acum..., a Născătoarei 

Maică şi roabă te-ai făcut lui Hristos, celui ce din tine s-a întrupat pentru noi. pe 
care neîncetat roagă-L pururea, să ne mântuim noi cei ce te numim pe tine Născă- 
toare de Dumnezeu prea curată. 

Cântarea a 6-a 


Irmos: Întru adâncul greşelilor... 


Vărsatu-s-a darul în buzele tale fericite, prea sfințite, de care s-a binecuvântat 
Domnul tuturor în veci, Achila de Dumnezeu insuflate. 


Rugăciunea ta fericite Achila, de Dumnezeu purtătorule, este ştergere tuturor bo- 
lilor, şi curăţire sufletelor celor ce păcătuiesc. 


Slavă... 

Cărările tale pornindu-se dumnezeieşte, şi către căile lui Dumnezeu îndreptându- 
se, s-a arătat celor rătăciţi povăţuire şi cărare de mântuire. 


Și acum..., a Născătoarei 
Fecioară prea curată cea cu numele de Doamnă, ca una ce ai născut pe Dătătorul de 
bine Dumnezeu, mântuieşte totdeauna de tot felul de supărări pe cei ce te laudă pe 


tine. 


Irmosul: Intru adâncul greşelilor fiind înconjurat, chem adâncul milostivirii Tale 
cel neurmat; din stricăciune, Dumnezeule, scoate-mă. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Impreună cu apostolii pe scaun şezător, şi împreună călător fiind apostole, lumea 
cu învăţăturile şi cu minunile o ai luminat, cununa slavei Achila luând. 


Sinaxar 
În această lună, în ziua a paisprezecea, pomenirea Sfântului apostol Achila. 


Stih: Întins-a Pavel ca mreaja cuvântul, 

Pe Achila ca pe dumnezeiesc vânat vânându-l. 
Pe Achila în a patrusprezecea zi, 

Mormântul ascunzându-l îl acoperi. 


Acestuia i-a scris laudele la Faptele Apostolilor dumnezeiescul Luca, pentru că 
fiind ucenic şi gazda fericitului Pavel, a fost învăţat de dânsul dumnezeieştile învă- 
țături. Pentru aceasta şi scuipând rătăcirea lui veliar, şi făcându-se preot, şi muce- 
nic patimilor Domnului, a luat de la dânsul cununa. 


Tot în această zi, pomenirea Sfântului mucenic lust. 


Stih: lust jertfă a pune pe focul jertfelnicului nu s-a plecat 
Ci însuşi ca o străină jertfă în foc a fost aruncat. 

Acesta a fost din Roma, ostăşindu-se în ceata numerilor, sub Claudie tribunul. Deci 
întorcându-se odată de la războiul barbarilor, împotriva cărora s-a fost luptat ostaşii 
săi, s-a făcut întru o uimire, şi vedea o Cruce în chip de cristal, iar din Cruce a ieşit 
un glas, care l-a învăţat taina dreptei credinţe. 


Pentru aceasta mergând la Roma, şi-a împărţit averea sa la săraci, şi aflându-se 
slobod, se bucura că a dobândit credinţa cea în Hristos. 


Deci după ce i s-a descoperit tribunului Claudie, cum că sfântul a crezut în Hristos 
luându-l acela l-a sfătuit ca să-şi miluiască tinereţele sale, şi să se lepede de 
credinţa lui Hristos. Şi de vreme ce n-a putut a-l pleca, pentru aceasta l-a trimis cu 
scrisoare la ighemonul Magnentie. 


Deci întrebându-se de ighemonul, şi spunându-i că se află statornic în credinţa lui 
Hristos, îl întinseră foarte, şi-l bătură cu vine crude. Apoi primii în capul său un 
coif ars, şi sub subţiori măciuci de fier arse, şi îl întinseră pe un grătar de fier ars, şi 
apoi băgându-l într-un cuptor de foc, şi-a dat sufletul la Dumnezeu, nestricându-l 
focul nici măcar la păr. 


Tot în această zi, pomenirea prea cuviosului părintelui nostru, şi făcătorul de 
minuni Onisim. 


Stih: Sarcina ta cea uşoară, cu dulceaţă am fost ridicând, 
Cu care împreună şi cu Onisim al tău, Cuvinte la tine sunt venind. 


Tot în această zi, Sfinţii mucenici Achila şi Ilarie, care împroşcaţi cu pietre s-au 
săvârşit. 

Stih: Pe Ilarie şi pe Achila cu pietre i-au fost ucigând, 

Bărbaţii înşelăciunii ai cărora dumnezei pietre sunt. 

Tot în această zi, Sfântul mucenic Petru cel nou, care tăindu-i-se picioarele s-a 
Săvârşit. 

Stih: Pe dumnezeiescul Petru care umbla fără şchiopătare. 


L-a păgubii cu despărţirea de picioare. 


Tot în această zi, Sfântul mucenic Iraclie, care cu ciomege fiind bătut, s-a să- 
vârşit. 

Stih: Iraclie pentru zdrobirile cele de ciomege se va îngâmfa, 
Precum se mândrea Iraclie pentru ciomagul ce purta. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 
Cântarea a 7-a 


Irmos: Chipul cel de aur fiind cinstit în câmpul Deira, cei trei tineri au defăimat 
porunca cea fără de Dumnezeu şi fiind aruncaţi în mijlocul focului, răcorindu-se au 
cântat: Binecuvântat eşti, Dumnezeul părinților noştri. 


Țesându-ţi ţie podoaba nestricăciunii prin Dumnezeiescul Duh, cu totul te-ai făcut 
frumos, şi pe vrăjmaşul l-ai golit, şi pe cei dezbrăcaţi de el i-ai îmbrăcat cu po- 
doabă luminoasă, şi cu lumină mântuitoare, Achila. 


Noroadele cele ce erau cuprinse de foamete înțelegătoare, şi se primejduiau, le-ai 
hrănit cu pâinea cuvintelor înţelepciunii tale, vrednicule de minune, şi le-ai făcut 
părtaşe mesei celei cereşti, fiind tainic sfințit cu chip dumnezeiesc. 


Slavă... 

Cei ce aleargă la Sfântul tău lăcaş, prea lăudate, dobândesc sănătate, se mântuiesc 
de patimi, şi se curăță de boli, lăudându-te cu dragoste, şi strigând: Bine eşti 
cuvântat, Dumnezeul părinţilor noştri. 

Și acum..., a Născătoarei 

S-a omorât odinioară Adam cu mâncarea cea făcătoare de stricăciune, iar tu prea 
curată Fecioară născând pe Viaţa noastră, l-ai înviat pe el. Drept aceea ca pe una ce 
eşti pricină bunătăţilor, lăudându-te strigăm: Bine eşti cuvântată, ceea ce ai născut 
pe Dumnezeu cu trup. 

Cântarea a 8-a 

Irmos: Pe Dumnezeu, care S-a pogorât... 

Cel ce cu bucurie locuieşti în ceruri dimpreună cu dumnezeieştii ucenici şi slugi, şi 


însăşi văzători Cuvântului, şi eşti îndumnezeit după dar Achila, adu-ţi aminte de 
cei ce cu credinţă, şi cu dragoste te cinstesc. 

Izvoarele sudorilor tale fericite, ne izvorăsc nouă râuri de minuni dumnezeieşti, şi 
totdeauna usucă supărările patimilor celor necuvioase, şi îneacă taberele înşelă- 
torului. 


Binecuvântăm pe Tatăl, şi pe Fiul şi pe Sfântul Duh, Domnul. 


Cel ce te apropii de Dumnezeu cu gând fără materie, îndumnezeindu-te pururea 
după dar, cu totul te faci lumină ca un om fără de trup, şi vezi cele ce văd îngerii, 
mărite Achila, sfinţite tăinuitorule al lui Hristos. 


Și acum..., a Născătoarei 


Ca una ce cu adevărat mai presus de toată pricina ai zămislit Preacurată în pântece 
pe Dumnezeu pricinuitorul tuturor, şi l-ai născut pentru noi asemenea ca noi, pe 
acela roagă-L., pentru cei ce te laudă pe tine prea curată. 


Irmosul: 


Să lăudăm bine să cuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Pe Dumnezeu, care S-a pogorât în cuptorul cel cu foc la tinerii evreieşti şi văpaia 
în răcoreală o a prefăcut, ca pe Domnul lăudaţi-L, lucrurile, şi-L prea înălţaţi întru 
toți vecil. 


Cântarea a 9-a 
Irmos: Pe Dumnezeu Cuvântul... 


Pe tine cel ce eşti sfințit şi cinstit odor al Cuvântului şi prea înţelept propovăduitor 
al Lui, şi luminător lumii, şi întărire credinţei noastre, adunându-ne toţi cu cântări 
prea slăvite dintr-un glas te fericim Achila. 


Ca un surpător înşelăciunii, şi povăţuitor limbilor, şi dumnezeiesc pătimitor al 
Mântuitorului, şi dimpreună cetăţean, şi locuitor cu sfinţii îngeri Achila grăitorule 
de cele dumnezeiești, cu ei dimpreună roagă-te Stăpânului, să se mântuiască su- 
fletele noastre. 

Cunoscându-te pe tine Achila ucenic lui Pavel, şi luminător lumii nerătăcit, şi mu- 
cenic prea sfinţit, şi surpător idolilor, şi învăţător cunoştinței lui Dumnezeu, cu 
cuget bine credincios, cugetătorule de Dumnezeu te fericim. 


Slavă... 


Prea sfântă pomenirea ta răsărind în lume, ca soarele luminează sufletele celor 
ce cu bună credinţă te laudă pe tine; întru care roagă-te fericite, să se dea tutu- 
ror iertare de păcate, şi pace adâncă, şi mare milă. 


Și acum..., a Născătoarei 


Sfeşnic luminător te-a văzut pe tine mai-nainte proorocul, Fecioară Maică, purtând 
Lumina cea răsărită din Lumină; care cu luminile Dumnezeirii Sale celei nespuse a 
luminat din destul, cele ce erau întunecate mai-nainte prea curată Fecioară. 


Irmosul: Pe Dumnezeu Cuvântul cel din Dumnezeu, care cu negrăită înţelepciune 
a venit să înnoiască pe Adam cel căzut rău, prin mâncare întru stricăciune, din 
Sfânta Fecioară în chip de negrăit întrupându-Se, pentru noi, credincioşii, cu un 
gând întru laude ÎI slăvim. 


Luminânda 


Podobie: Cu ucenicii să ne suim în muntele Galileei, prin credință să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Fiind ucenic prea fericite lui Pavel verhovnicul apostolilor, împreună cu el ai 
înconjurat tot pământul, întărind cu cuvântul inimile cele slăbănogite de înşe- 
lăciunea vrăjmaşului, şi săvârşindu-ţi călătoria, împreună cu îngerii stai de faţă în 
ceruri înaintea lui Hristos, rugându-te pentru lume, Achila prea fericite. 


A Născătoarei 
Ceea ce eşti dulceaţa îngerilor, bucuria celor necăţiţi, folositoarea creştinilor, 
Fecioară Maica Domnului, apără-ne pe noi, şi ne mântuieşte de muncile cele veş- 


nice. 


Şi cealaltă, slujbă a Utreniei după rânduială şi Otpustul. 

Canon de rugăciune către Sfântul apostol Achila, unul din cei şaptezeci 





Troparul Sfântului apostol Achila, unul din cei şaptezeci, glasul al 3-lea: Apostole 
sfinte Achila, roagă pe milostivul Dumnezeu, ca să dăruiască iertare de greşeli 
sufletelor noastre. 

Cântarea 1 

Irmos: Veniţi, popoarelor, să cântăm cântare lui Hristos Dumnezeu, cel ce a 
despărțit marea şi a trecut pe poporul pe care l-a slobozit din robia egiptenilor, căci 
cu slavă S-a prea slăvit. 


Stih: Sfinte apostole Achila, roagă-te lui Dumnezeu pentru noi. 


Pe sfinţitul apostol Achila să-l lăudăm cu sfinţite cântări şi să zicem: Îndurătorule, 
mântuieşte pe toți cu rugăciunile lui, ca Unul care eşti Prea bun. 


Stih: Sfinte apostole Achila, roagă-te lui Dumnezeu pentru noi. 


Făcutu-te-ai cu totul pe tine, fericite, luminos locaş al Duhului, strălucindu-te cu 
luminile lui. Pentru aceea, ai luminat pe cei din întuneric. 


Stih: Sfinte apostole Achila, roagă-te lui Dumnezeu pentru noi. 

Întărindu-ţi gândul cu legile lui Hristos, ai surpat toată trufia celor fără de lege şi 
capiştile idolilor a le răsturna te-ai nevoit, de Dumnezeu fericite. 


Slavă Tatălui şi Fiului şi Sfântului Duh. 


Cu adaosuri curățitoare ale rugăciunilor tale, curățeşte, mărite, patimile trupurilor 
şi ale sufletelor noastre, celor ce săvârşim cu credință dumnezeiască pomenirea ta. 


Şi acum şi pururea şi în vecii vecilor. Amin (a Născătoarei). 

Prin cuvânt ai zămislit, Preacurată, în pântecele tău pe Cuvântul, cel ce a zidit toate 
cu cuvântul. Pentru aceea, cu cuvinte dumnezeieşti te lăudăm pe tine, ceea ce eşti 
de Dumnezeu dăruită. 

Cântarea a 3-a 

Irmos: Intăreşte-ne pe noi întru Tine... 


Stih: Sfinte apostole Achila, roagă-te lui Dumnezeu pentru noi. 


Dorit-ai, mărite, precum se cade, pe Dumnezeu cel singur Stăpân şi Impărat şi 
dumnezeiască voirea Lui cu inimă neîndoită o ai săvârşit. 


Stih: Sfinte apostole Achila, roagă-te lui Dumnezeu pentru noi. 


Cu puterea cinstitului şi dumnezeiescului Duh ai surpat toată puterea lui veliar, 
vitejeşte nevoindu-te, prea sfinţite apostole Achila, prea lăudate. 


Slavă Tatălui şi Fiului şi Sfântului Duh. 


Cu minte curată văzând ca prin oglindă slava Domnului, mai desăvârşit te-ai 
împărtăşit de dânsa, fericite, mutându-te de la aceste vremelnice la cele stătătoare. 


Şi acum şi pururea şi în vecii vecilor. Amin (a Născătoarei). 


Cel ce singur este curat şi singur este Domn, dacă te-a cunoscut că tu singură eşti 
mai curată decât toată zidirea, S-a întrupat din curate sângiuirile tale, Preacurată. 


Irmosul: Intareşte-ne pe noi întru Tine, Doamne, cel ce prin lemn ai omorât 
păcatul şi frica Ta o sădeşte în inimile noastre, ale celor ce Te lăudăm pe Tine. 


AA hihi irhiihA 


Xe Xe Xe e e eee Pee 


KA AA AA AAA AAA AAA AAA AAA 


Xe Xe ee eee NN 


Cântarea a 4-a 


Irmos: Auzit-am, Doamne, glasul rânduielii Tale şi Te-am prea slăvit pe Tine, 
Unule, lubitorule de oameni. 


Stih: Sfinte apostole Achila, roagă-te lui Dumnezeu pentru noi. 


Pe cei ce dormeau cu somnul necredinţei celei rele, i-ai trezit către lumina dreptei 
credinţe, Sfinte apostole Achila. 


Stih: Sfinte apostole Achila, roagă-te lui Dumnezeu pentru noi. 


Ai surpat trufia cea mândră a vrăjmaşului, împlătoşându-te cu smerenie dumne- 
zeiască, Sfinte apostole Achila. 


Slavă Tatălui şi Fiului şi Sfântului Duh. 


Vărsându-ţi sângele, fericite, te-ai nevoit pentru Hristos, făcându-te preot şi măr- 
turisitor al patimilor Lui. 


Şi acum şi pururea şi în vecii vecilor. Amin (a Născătoarei). 


Cămară neînţeleasă şi scaun înalt al Impăratului te numim, Născătoare de Dumne- 
zeu, Stăpână. 


Cântarea a 5-a 


Irmos: Dătătorule de lumină şi Făcătorule al veacurilor, Doamne, întru lumina 
poruncilor Tale povăţuieşte-ne pe noi, că afară de Tine pe alt Dumnezeu nu ştim. 


Stih: Sfinte apostole Achila, roagă-te lui Dumnezeu pentru noi. 
Ca un tainic sfinţit izvorând totdeauna cuvântul cel prea dulce, cu bună credinţă, 
prea înțelepte, ai îndulcit sufletele celor supuşi la rătăcirea cea amară, sfinte Achi- 


la, prea lăudate. 


Stih: Sfinte apostole Achila, roagă-te lui Dumnezeu pentru noi. 

Cu adevărat ţi-a scris ţie laudele Sfântul Luca de Dumnezeu grăitorul, căci te-ai 
făcut ucenic şi dumnezeiesc primitor de străini sfinţitului apostol Pavel, înţele- 
pţeşte învăţându-te cele dumnezeieşti. 


Slavă Tatălui şi Fiului şi Sfântului Duh. 


Aflând pe sfințitul apostol Pavel ca pe o stea luminoasă, care lumina cinstita pro- 
povăduire, fiind luminat de el, ai luat strălucirea Cuvântului. 


Şi acum şi pururea şi în vecii vecilor. Amin (a Născătoarei). 

Maică şi roabă te-ai făcut lui Hristos, cel ce din tine S-a Intrupat pentru noi. Pe 
care neîncetat roagă-L pururea să ne mântuim noi, cei ce te numim pe tine Năs- 
cătoare de Dumnezeu, prea curată. 

Cântarea a 6-a 

Irmos: În adâncul greşelilor... 


Stih: Sfinte apostole Achila, roagă-te lui Dumnezeu pentru noi. 


Vărsatu-s-a darul în buzele tale, fericite, prea sfinţite, de care s-a binecuvântat 
Domnul tuturor în veci, sfinte apostole Achila, de Dumnezeu însuflate. 


Stih: Sfinte apostole Achila, roagă-te lui Dumnezeu pentru noi. 


Rugăciunea ta, fericite Achila, de Dumnezeu purtătorule, este vindecare a tuturor 
bolilor şi curăţire a sufletelor celor ce păcătuiesc. 


Slavă Tatălui şi Fiului şi Sfântului Duh. 


Cărările tale fiind pornite dumnezeieşte şi către căile lui Dumnezeu îndreptându-se, 
s-au arătat celor rătăciţi povăţuire şi cărare de mântuire. 


Şi acum şi pururea şi în vecii vecilor. Amin (a Născătoarei). 
Fecioară prea curată, cea cu numele de Doamnă, ca singura ce ai născut pe Dătă- 


torul de bine, Dumnezeu, miluieşte totdeauna de tot felul de supărări pe cei ce te 
laudă pe tine. 

Irmosul: In adâncul greşelilor fiind înconjurat, chem adâncul milostivirii Tale cel 
neurmat; din stricăciune, Dumnezeule, scoate-mă. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai ară-tat, Lumina cea neapropiată. 


Impreună cu apostolii pe scaun şezător şi împreună călător fiind, apostole, lumea 
cu învăţăturile şi cu minunile o ai luminat, luând cununa slavei, Sfinte Achila. 


Cântarea a 7-a 

Irmos: Chipul cel de aur fiind cinstit în câmpul Deira, cei trei tineri au defăimat 
porunca cea fără de Dumnezeu şi fiind aruncaţi în mijlocul focului, răcorindu-se au 
cântat: Binecuvântat eşti, Dumnezeul părinţilor noştri. 

Stih: Sfinte apostole Achila, roagă-te lui Dumnezeu pentru noi. 

Țesându-ţi ţie podoaba nestricăciunii prin Dumnezeiescul Duh, cu totul te-ai făcut 
frumos şi pe vrăjmaşul l-ai golit, iar pe cei dezbrăcați de el i-ai îmbrăcat cu 
podoabă luminoasă şi cu lumină mântuitoare, sfinte apostole Achila. 

Stih: Sfinte apostole Achila, roagă-te lui Dumnezeu pentru noi. 

Popoarele cele ce erau cuprinse de foamea înţelegerii şi se aflau în primejdie, le-ai 
hrănit cu pâinea cuvintelor înţelepciunii tale, vrednicule de minune şi le-ai făcut 
părtaşe mesei celei cereşti, fiind tainic sfințit cu chip dumnezeisc. 

Slavă Tatălui şi Fiului şi Sfântului Duh. 

Cel ce aleargă la sfântul tău locaş, prea lăudate, dobândesc sănătate, se mântuiesc 
de patimi şi se curăţă de boli, lăudându-te cu dragoste şi grăind: Binecuvântat eşti, 
Dumnezeul părinţilor noştri. 


Şi acum şi pururea şi în vecii vecilor. Amin (a Născătoarei). 


S-a omorât odinioară Adam cu mâncarea cea făcătoare de stricăciune, iar tu, prea 
curată Fecioară, născând Viaţa noastră, l-ai înviat pe el. Drept aceea, ca pe una ce 

eşti pricina bunătăţilor, lăudându-te, grăim: Binecuvântată eşti, ceea ce ai năs-cut 
pe Dumnezeu cu trup. 


Cântarea a 8-a 

Irmos: Pe Dumnezeu, care S-a pogorât... 

Stih: Sfinte apostole Achila, roagă-te lui Dumnezeu pentru noi. 

Cel ce cu bucurie locuieşti în ceruri, împreună cu dumnezeieştii ucenici şi slujitori, 
ei înşişi văzători Cuvântului şi eşti îndumnezeit după dar, Sfinte apostole Achila, 
adu-ţi aminte de cei ce cu credinţă şi cu dragoste te cinstesc. 

Stih: Sfinte apostole Achila, roagă-te lui Dumnezeu pentru noi. 

Izvoarele sudorilor tale, fericite, ne izvorăsc nouă râuri de minuni dumnezeiești şi 
totdeauna usucă supărările patimilor celor necuvioase şi îneacă taberele înşelă- 
torului. 

Binecuvântăm pe Tatăl şi pe Fiul şi pe Sfântul Duh, Dumnezeu. 

Cel ce te apropii de Dumnezeu cu gând fără de materie, îndumnezeindu-te pururea 
după dar, cu totul te faci lumină ca un om fără de trup şi vezi cele ce văd îngerii, 
mărite Achila, sfinţite tăinuitorule al lui Hristos. 

Şi acum şi pururea şi în vecii vecilor. Amin (a Născătoarei). 

Ca una ce cu adevărat mai presus de toată pricina ai zămislit, Preacurată, în 
pântece pe Dumnezeu, Pricinuitorul tuturor şi L-ai născut pentru noi asemenea ca 
noi, pe Acela roagă-L, pentru cei ce te laudă pe tine, prea curată. 


Irmosul: 


Să lăudăm bine să cuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Pe Dumnezeu, care S-a pogorât în cuptorul cel cu foc la tinerii evreieşti şi văpaia 
în răcoreală o a prefăcut, ca pe Domnul lăudaţi-L, lucrurile, şi-L prea înălţaţi întru 
toți vecil. 

Cântarea a 9-a 
Irmos: Pe Dumnezeu Cuvântul... 
Stih: Sfinte apostole Achila, roagă-te lui Dumnezeu pentru noi. 


Pe tine cel ce eşti sfințit şi cinstit odor al Cuvântului şi prea înţelept propovăduitor 
al Lui, luminător lumii şi întărire credinţei noastre, adunându-ne toţi, cu cântări 
prea slăvite, într-un glas te fericim, sfinte apostole Achila. 


Stih: Sfinte apostole Achila, roagă-te lui Dumnezeu pentru noi. 


Ca un surpător al înşelăciunii şi povăţuitor al limbilor, dumnezeiesc pătimitor al 
Mântuitorului şi împreună cetăţean şi locuitor cu sfinţii îngeri, Sfinte Achila, grăi- 
torule de cele dumnezeieşti, cu ei împreună roagă-te Stăpânului să se mântuiască 
sufletele noastre. 


Stih: Sfinte apostole Achila, roagă-te lui Dumnezeu pentru noi. 


Cunoscându-te pe tine, apostole Achila, ucenic al Sfântului apostol Pavel şi lumi- 
nător neînşelător al lumii, mucenic prea sfinţit şi surpător idolilor şi învăţător al 
cunoștinței lui Dumnezeu, cu cuget bine credincios, cugetătorule de Dumnezeu, te 
fericim. 


Slavă Tatălui şi Fiului şi Sfântului Duh. 


Prea sfântă pomenirea ta răsărind în lume, ca soarele luminează sufletele celor ce 
cu dreaptă credinţă te laudă pe tine; întru care roagă-te, fericite, să se dea tuturor 
iertare de păcate, pace adâncă şi mare milă. 


Şi acum şi pururea şi în vecii vecilor. Amin (a Născătoarei). 


Sfeşnic luminător te-a văzut pe tine mai înainte proorocul, Fecioară Maică, purtând 
Lumina cea răsărită din Lumină; care, cu luminile Dumnezeirii Sale celei nespuse, 
a luminat din destul cele ce erau întunecate mai înainte, prea curată Fecioară. 


Irmosul: Pe Dumnezeu Cuvântul cel din Dumnezeu, care cu negrăită înţelepciune 
a venit să înnoiască pe Adam cel căzut rău, prin mâncare întru stricăciune, din 
Sfânta Fecioară în chip de negrăit întrupându-Se, pentru noi, credincioşii, cu un 
gând întru laude ÎI slăvim. 

Sedealna, glasul al 4-lea. Podobie: Degrab ne întâmpină pe noi mai înainte până ce 
nu ne robim când vrăjmaşii Te hulesc pe Tine şi ne îngrozesc pe noi, Hristoase, 
Dumnezeul nostru, pierde cu Crucea Ta pe cei ce se luptă cu noi, ca să cunoască 
cât poate credinţa dreptmăritorilor, pentru rugăciunile Născătoarei de Dumnezeu, 
Unule, lubitorule de oameni. 


Luminându-te la suflet la cuvintele sfântului apostol Pavel, ca soarele ai strălucit 
cu lumina cunoştinţei de Dumnezeu, fericite Achila şi ţi-ai împletit cununa muce- 
niciei, după lege. Drept aceea, izvorăşti râuri de vindecări celor ce prăznuiesc cu 
credinţă pomenirea ta, fericite. 


Sedealna Preasfintei Născătoare de Dumnezeu, glasul al 4-lea. Podobie: Degrab ne 
întâmpină pe noi mai înainte până ce nu ne robim când vrăjmaşii Te hulesc pe Tine 
şi ne îngrozesc pe noi, Hristoase, Dumnezeul nostru, pierde cu Crucea Ta pe cei ce 
se luptă cu noi, ca să cunoască cât poate credința dreptmăritorilor, pentru 
rugăciunile Născătoarei de Dumnezeu, Unule, lubitorule de oameni. 


Degrab primeşte, Stăpână, rugăciunile noastre şi le du Fiului tău şi Dumnezeu, Fe- 
cioară prea curată. Surpă semeţiile celor ce iubesc războaiele, ca să cunoască 
puterea ta şi ne păzeşte pe noi cu acoperământul tău. 


Sedelna Sfintei Cruci şi a Preasfintei Născătoare de Dumnezeu, glasul al 4-lea. Po- 
dobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Dacă Te-a văzut pe Cruce înălțat Maica Ta cea curată, Cuvinte al lui Dumnezeu, ca 
o maică, tânguindu-se, a grăit: ce minune nouă şi străină este aceasta, Fiul meu? 
Cum Tu, cel ce eşti Viaţa tuturor, Te împărtăşeşti cu moartea, vrând să înviezi pe 
cei morți, ca un Milosârd? 

Imnografie 





Condacul Sfântului apostol Achila, unul din cei şaptezeci: Împreună cu apostolii 
pe scaun şezător şi împreună călător fiind, apostole, lumea cu învăţăturile şi cu 
minunile o ai luminat, luând cununa slavei, Sfinte Achila. 


Troparul Sfântului apostol Achila, unul din cei şaptezeci: Apostole Sfinte Achila, 
roagă pe milostivul Dumnezeu, ca să dăruiască iertare de greşeli sufletelor noastre. 

Viaţa Sfinţilor apostoli şi mucenici Acvila şi soţia sa, Priscila 

Sfântul apostol Acvila, unul din cei şaptezeci de apostoli, a fost ucenicul 
Sfântului apostol Pavel şi a fost aşezat episcop de acesta. EI era de neam iudeu, 
din părțile Pontului, locuind în Italia cu femeia sa, Priscila, mai înainte de a 
crede ei în Hristos. 


Când Claudiu Cezarul a poruncit ca toţi iudeii să fugă din Roma, atunci Acvila cu 
soţia sa au trecut în Corint. Pricina acestei izgoniri a iudeilor din Roma a fost 
aceasta: începându-se propovăduirea Domnului nostru lisus Hristos în Roma şi 
Sfântul apostol Petru venind şi el acolo, au primit Sfânta credinţă în Hristos, dar 
mai mulți petreceau întru necredinţă. Dar ei aveau multe certuri între dânşii, căci 

unii mărturiseau că Hristos este adevăratul Mesia, iar alții se lepădau de EI, 
hulindu-L. 


Necredincioşii iudei, precum cei din Ierusalim şi din celelalte părti, tot astfel şi din 
Roma, de multe ori se sculau cu răutate împotriva creştinilor. Ei nu sufereau nici să 
audă de numele lui lisus Hristos, dar şi pe păgâni îi îndemnau spre aceasta, gonind 
pretutindeni pe cei credincioşi. Dar cei care se întorseseră la Hristos, aceia apărau 
pe iudeii ce crezuseră, de iudeii cei necredincioşi; din această pricină se ridica între 
dânşii ceartă. De acest lucru s-a dat de ştire lui Claudiu Cezarul. Dar, de vreme ce 
Hristos se numea de creştini că este Fiul lui Dumnezeu şi împărat al lui Israel, 
pentru aceea Cezarul s-a temut să nu se ridice vreo tulburare în popor şi să se arate 
între dânşii un alt împărat, care să-i ia stăpânirea lui. Deci, el a poruncit ca pe toţi 
iudeii cei credincioşi şi necredincioşi, să-i izgonească din Roma şi din toată Italia. 


Se mai povestesc încă şi alte pricini ale izgonirii acelora. Iudeii cei necredincioşi 
amăgiseră la credinţa lor mozaică pe împărăteasa Agripina, femeia lui Claudiu. 


Deci iudeii, fiind izgoniți de acolo, Acvila s-a dus în Corint, hrănindu-se din 
osteneala mâinilor sale, pentru că era cu meşteşugul făcător de corturi. 


Pe vremea aceea, Sfântul apostol Pavel, propovăduind pe Hristos între neamuri, 
a mers de la Atena la Corint, cetate de scaun a Ahaiei şi aflând acolo pe Acvila 
cu Soţia sa, Priscila, a găzduit la dânşii şi fiind de acelaşi meşteşug cu ei, lucrau 
împreună corturi. Deci, învăţându-i pe ei a crede în Hristos, i-a botezat. 


Petrecând Pavel în Corint o vreme, se întreba cu iudeii şi cu elinii despre Hristos. 
Astfel, i-a învăţat pe ei cuvântul lui Dumnezeu un an şi şase luni. Apoi, plecând cu 
corabia în Siria, a luat cu dânsul pe Acvila şi pe Priscila. Sfântul apostol Pavel a 
sosit împreună cu dânşii şi cu ceilalți următori ai lui la Efes şi voind ca să fie în 
Ierusalim de praznicul Paştelui, au lăsat în Efes pe Acvila şi pe Priscila, ca să 
înveţe pe efeseni Sfânta credinţă cea în lisus Hristos. lar el s-a dus singur la 
Ierusalim, făgăduindu-le ca iarăşi o să se întoarcă la dânşii în Efes. 


După ce Pavel s-a dus în calea cea socotită de dânsul, a venit la Efes iudeul Apolo, 
de neam alexandrin, bărbat înţelept şi tare în Scripturi. Acesta era învăţat în calea 
Domnului şi arzând cu duhul, grăia şi învăţa cu dinadinsul cele pentru Domnul. 
Însă nu ştia încă de botezul cel în Sfânta Treime, ci numai de botezul lui loan. 
Auzind Acvila şi Priscila de această învăţătură a lui Apolo, l-au primit pe el la 
dânşii şi mai cu încredințare i-au spus calea Domnului. După aceasta, Sfântul 
apostol Pavel s-a întors de la Ierusalim la Efes şi a scris de acolo Întâia Epistolă 

către Corintenii care crezuseră în Hristos. lar la sfârşit le grăieşte: „Inchină-se 
vouă întru Domnul Acvila şi Priscila, cu adunarea cea din casa lor, (adică cu 
slugile lor)”. 


După aceasta, murind Claudiu Cezarul, iarăşi s-a dat libertate iudeilor să vieţuiască 
în Roma. Deci, iudeii se întorceau fiecare la locul lor cel dintâi, la averile lor, adică 
în Italia. Atunci şi Acvila cu Priscila s-au întors în Roma. 


Când Sfântul apostol Pavel s-a întors iarăşi la Corint şi a scris de acolo epistola 
către Romani, n-a uitat ca într-însa să trimită sărutarea sa, către acești iubiţi ucenici 
ai săi, zicându-le în capitolul cel mai de pe urmă, astfel: „Sărutaţi pe Acvila şi 
Priscila, ajutătorii mei în lisus Hristos, care pentru Sufletul meu şi-au pus 
grumajii lor, cărora nu eu singur le mulţumesc, ci toate Bisericile neamurilor. ” 


Sfântul Acvila, zăbovind o vreme în Roma, s-a dus iarăşi în Asia, cu soţia sa. 
Pentru că a fost rânduit de învățătorul său, Sfântul apostol Pavel, la propovăduirea 
cuvântului lui Dumnezeu. Mergând el la Efes, ajuta întru osteneli pe Sfântul 
apostol Timotei, ucenicul Sfântului Apostol Pavel, pe care, punându-l episcop, l-a 
lăsat acolo, precum grăieşte în cea dintâi Epistolă scrisă către dânsul din 
Laodiceea: „Te-am rugat pe tine să rămâi în Efes, când mergeam în Mace- 
donia... * 


După aceasta, când Sfântul apostol Pavel a fost izgonit de evrei din Ierusalim şi a 
fost dus la Roma în lanţuri, a scris de acolo a II-a Epistolă către Timotei. In aceeaşi 
epistolă vorbeşte de aceşti iubiţi ucenici ai săi, zicând: „Sărută pe Priscila şi pe 
Acvila... ”. 


Sfântul apostol Acvila, propovăduind pe Hristos în Asia, în Ahaia şi în Eracleea, 
a adus la mântuire mulțime mare de suflete omeneşti. Pe mulţi i-a întors de la 
idoleasca nebunie la dumnezeiască cunoştinţa, botezându-i. 


El a trecut şi prin alte ţări diferite, binevestind pretutindeni Împărăţia lui 
Dumnezeu şi luminând pe mulți cu Sfânta credinţă. A sfărâmat mulţi idoli şi a 
ridicat multe biserici, punând preoţi şi suferind multe ispite. 


In urmă a fost ucis de cei necredincioşi şi a aflat odihnă la ceruri cu ceilalți Sfinți 
apostoli, prin darul Domnului nostru lisus Hristos, Căruia 1 se cuvine slava în veci. 
Amin. 

Sinaxar - Pomenirea Sfinţilor apostoli şi mucenici Achila şi Priscila (13 
februarie) 





Tot în această zi (13 februarie ), pomenirea Sfinţilor apostoli şi mucenici Achila 
şi Priscila. 


Sfântul Achila era cizmar de meserie şi auzind de Sfântul apostol Pavel, s-a dus la 
el, împreună cu soţia sa Priscila. Şi fiind botezați amândoi de dânsul, au rămas pe 
lângă el slujindu-l şi urmându-l prin toate oraşele şi satele şi împreună 
primejduindu-se în toate ispitele. 


Și atât i-a iubit pe ei marele apostol Pavel, pentru bunătatea lor şi pentru credinţa 
cea întru Hristos, încât şi pomeneşte de ei în epistolele sale. 


Deci astfel bineplăcând lui Hristos şi apostolului, şi multe minuni săvârşind, mai în 
urmă au fost prinşi de necredincioşi şi li s-au tăiat capetele. 


Și aşa mutându-se din cele de pe pământ, locuiesc în ceruri. 

Sinaxarul zilei - Apostolii Acvila şi Priscila 





Sfinţii, slăvițui şi mult lăudaţii apostoli Acvila şi Priscila se numără printre cei 
şaptezeci de apostoli. Acvila (sau Achila) era un evreu din Italia, care s-a mutat în 
Corint împreună cu soția sa Priscila, atunci când împăratul roman Claudiu i-a 
alungat pe evrei din Italia. Apostolul Pavel i-a întâlnit în Corint, i-a convertit şi le-a 
botezat întreaga casă, apoi a rămas cu ei timp de un an şi jumătate. 


Acvila şi Priscila au mers împreună cu Sfântul Pavel în Efes, unde acesta a scris 
prima sa Epistolă către Biserica din Corint, în care el îi menţionează pe Sfinții 
Acvila şi Priscila (| Corinteni 16,19). Când a murit împăratul Claudiu, evreilor li s- 
a permis să se reîntoarcă la Roma, ceea ce Sfinții Acvila şi Priscila au şi făcut. 
Astfel, atunci când Sfântul Apostol Pavel a scris Bisericii din Roma, el i-a salutat 
pe vechii săi prieteni în Epistola sa (Romani 16,3-4). Mai târziu, aceşti sfinţi au 
mers încă o dată la Efes, împreună cu Apostolul Timotei, iar Sfântul Apostol Pavel 
îi menționează iarăşi în a doua Epistolă către Timotei (II Timotei 4,19). 


Ca episcop, Sfântul Acvila a construit numeroase biserici, a distrus mulți idoli, a 
hirotonit mulți preoți şi a propovăduit Evanghelia cu multă vigoare. El a fost 
martirizat pentru numele lui Hristos, săvârşindu-se de sabie. Biserica îl pomeneşte 
pe Sfântul Acvila pe 14 iulie şi pe 13 februarie, împreună cu Sfânta Priscila. 

Sinaxar - Pomenirea Sfântului apostol Achila (14 iulie) 





În această lună (iulie), în ziua a paisprezecea, pomenirea Sfântului apostol 
Achila. 


În Faptele Apostolilor dumnezeiescul Luca (18 octombrie) a scris laude pentru 
Sfântul Achila, pentru că, fiind acesta ucenic şi gazdă al fericitului Pavel (29 
iunie), a fost învăţat de acesta dumnezeieştile învățături. Pentru aceasta şi scuipând 
rătăcirea lui Veliar, şi făcându-se preot şi mucenic al patimilor Domnului, a luat de 
la Dânsul cununa. 

gândim şi la toți cei care l-au ajutat, sau au fost inspirați de pilda acestuia. Intre 
colaboratorii săi apropiaţi se numără și alți sfinții misionari. Astăzi pomenim pe 
Sfântul apostol Aquila. EI a lucrat ca misionar însoțit de Priscilla, soţia sa. 





5. Sfântul apostol Pavel i-a întâlnit în Corint. Fugiseră de curând din Roma, alungaţi Îi 
Li de împăratul Claudiu. Ştim de la istorici că acesta a expulzat în anul 49 toţi evreii ini 
A din Roma. A făcut-o din cauza unor tulburări apărute între evrei cu privire la un x 
se anume Chrestus. Chrestus, adică Hristos. Creștinii, deci, erau certaţi şi prigoniți de fe 
CA confrații lor evrei pentru credința lor, iar această tulburare le-a adus tuturor Gia 
oi expulzarea din Roma. A 
pd 4 
le Aquila era evreu de neam, născut în Pont, iar Prisca sau Priscilla, cum era alintată, dr 
ia era soția sa. Amândoi aceşti creştini practicau în Corint aceeaşi îndeletnicire ca şi a e 
pi Sfântului Pavel, făceau corturi. Totodată, lucrarea lor era să facă cort şi Dumne- zi 
d zeului celui Viu, adică zideau Biserica prin lucrarea lor de propovăduire. hd 

Prietenia întru Domnul şi unirea în slujirea misionară i-au făcut să îl urmeze pe 
Sfântul Pavel. Din Corint l-au acompaniat la Efes, un alt loc unde casa lor a 
devenit biserică, iar de acolo au plecat apoi la Roma. 


Îmbrăţișaţi pe Priscilla şi Aquila, împreună-lucrători cu mine în Hristos isus, 
transmite Sfântul Pavel în Epistola către Romani, care și-au pus grumazul lor 
pentru viaţa mea şi cărora nu numai eu le mulțumesc, ci şi toate Bisericile dintre 
neamuri. 


Ne putem întreba ce trebuie să facem noi, creștinii de astăzi, ca să urmăm exemplul 
acestor sfinți? Atunci când noi nu mai facem misiune precum primii creştini, cum 
putem fi misionari? Să privim la exemplul lor. Sfântul Pavel îi găsește dând 
mărturie despre Hristos în Corint. De ce este important locul? Pentru că cetatea 
Corintului era vestită pentru depravarea multora dintre locuitori. Tocmai în acest 
loc, Aquila şi Priscilla vin şi propovăduiesc Cuvântul Evangheliei. 


Noi unde trebuie să propovăduim astăzi? În lumea în care trăim. O societate 
corinteană, a lipsei valorilor morale, este o societate care are nevoie de Cuvântul 
lui Hristos. Sfinţii de astăzi ne învață, întâi de toate, ce înseamnă să gândim 
mărturisitor şi misionar. 


ŞI tot exemplul lor ne arată că nu suntem singuri. Dumnezeu a rânduit prietenia lor 
sfântă cu apostolul Pavel, prietenie izvorâtă din dragostea propovăduirii credinței. 

Arhid. Ştefan Sfarghie - Sinaxar - Sfântul apostol Achila (14 iulie) 





Sfântul apostol Achila, unul dintre cei 70 de apostoli ai Domnului, a fost ucenic al 
Sfântului apostol Pavel. Era iudeu, din părțile Pontului şi locuia în Italia, împreună 
cu soția sa, Priscila. Nu au stat multă vreme în Italia, deoarece împăratul Claudiu 
(41-54) a poruncit ca toți iudeii să fie alungaţi, şi aşa Achila şi Priscila s-au stabilit 
în Corint, hrănindu-se din osteneala mâinilor lor, căci erau făcători de corturi. 


Sfântul apostol Pavel, venind de la Atena, s-a oprit în Corint şi a fost găzduit de ei. 
Şi a stat acolo, învăţându-i să creadă în Hristos, apoi i-a botezat. 


Lucrând apostolul în Corint un an şi şase luni, a pornit cu corabia spre Siria, urmat 
de Achila şi Priscila. Sosind la Efes, i-a lăsat pe cei doi să-i înveţe pe efeseni 
credinţa în Hristos, iar Pavel s-a dus la Ierusalim. 


Murind Claudiu, s-au întors la Roma şi apostolul îi saluta din Corint, în Epistola sa 
către Romani, ca pe nişte ajutători ai săi, care şi-au pus viaţa în primejdie pentru 
lucrul lui Hristos. 


Mai târziu, Achila a fost rânduit episcop la Efes de către Sfântul apostol Pavel. 


Tradiția Bisericii spune că Achila a fost ucis de necredincioşi, aflând odihnă 
împreună cu ceilalți apostoli. 

Calendar ortodox - Sfântul apostol Achila, Sfântul cuvios Nicodim Aghioritul 





Sfântul apostol Achila, împreună cu soţia sa, Priscila, au fost printre iudeii care au 
plecat din Roma în urma poruncii împăratului Claudiu şi s-a stabilit în Corint, 
lucrând ca ţesător de corturi. Aici a găzduit pe Sfântul apostol Pavel. 


În urma predicii lui Pavel, în sufletele celor doi s-a aprins dragostea faţă de Hristos 
şi, după primirea botezului, au ajutat la răspândirea Evangheliei lui Hristos alături 
de Sfântul apostol Pavel. 


Datorită acestei râvne, Sfântul apostol Achila a fost hirotonit episcop în cetatea 
Heracleea din Pont, convertind pe păgâni, sfărâmând idolii, ridicând biserici şi 
hirotonind preoţi, fapt pentru care, împreună cu soția Priscila, a suferit martiriul în 
timpul primei prigoane. 


i se ste 


Sfântul cuvios Nicodim Aghioritul s-a născut în anul 1749, în insula Naxos, Gre- 
cia. 

În 1775, la vârsta de 26 de ani, a intrat în obştea Mănăstirii Dionisiu din Sfântul 
Munte Athos şi la puţin timp, a fost făcut călugăr. Primind ascultarea de secretar şi 
citeţ, el devine curând un model pentru toţi fraţii, atât în ascultarea pe care o îndep- 
linea cu supunere fără murmur şi cu râvnă, cât şi în râvna pentru rugăciune şi 
nevoinţă. El sporea în fiecare zi, pregătindu-se pentru luptele vieții isihaste. 


După doi ani, Sfântul Macarie din Corint l-a vizitat în Sfântul Munte şi l-a însăr- 
cinat să corecteze şi să pregătească pentru tipar „Filocalia, acest manual ortodox al 
rugăciunii şi vieţii duhovniceşti. 


Sfântul a trecut la Domnul în data de 14 iulie 1809. 


EI este cunoscut pentru activităţile sale de traducere şi tipărire. Cu purtarea sa de 
grijă au apărut următoarele lucrări: 

— Filocalia, ce cuprinde texte patristice despre urcuşul duhovnicesc al su- 
fletului către Dumnezeu - anul 1782; 

—  Everghetinos, ce cuprinde texte patristice şi fapte ale unor sfinţi - anul 1783; 

— Din scrierile Sfântului Simeon Noul Teolog - anul 1790; 

— Carte foarte folositoare de suflet - anul 1794; 

—  Cunună pururea Fecioarei sau Noul 'Theotocarion - anul 1796; 

— Războiul nevăzut - anul 1796; 

—  Epitomă (Prescurtare) din psalmii proorocului şi împăratului David, anul 
| AR 

— Noul martirologiu - anul 1799; 

—  Pidalionul - anul 1800; 

—  Deprinderi duhovniceşti - anul 1800; 

— Paza celor cinci simţiri - anul 1801; 

— Culegere nouă (Sinaxar) - anul 1803; 

—  Hristoitia - Cartea bunelor moravuri creştine; 

—  Tâlcuire la cele şapte Epistole soborniceşti ale Sfinților şi prea lăudaţilor 
apostoli Iacob, Petru, loan şi luda - anul 1806; 

— Cartea Sfinţilor Varsanufie şi loan - anul 1816; 

— Sinaxar - anul 1819; 

—  Tâlcuirea Epistolelor Sfântului apostol Pavel, după Teofilact al Bulgariei - 
anul 1819; 

— Grădina harurilor - anul 1819; 

— Mărturisire de credinţă - anul 1819; 

—  Tâlcuire la cei 150 de Psalmi ai proorocului şi regelui David - anii 1819- 
1821 

—  Eortodromionul sau Comentariu la canoanele sărbătorilor - anul 1836; 

— Scara cea nouă, adică „Tâlcuire la cele 75 de trepte ale Octoihului din di- 
feriți scriitori bisericeşti” - anul 1844; 

— Introducerea Sfântului Nicodim la scrierile Sfântului Grigorie Palama - anul 
1883; 

— Despre dumnezeiasca împărtăşanie cu Preacuratele Taine ale lui Hristos; 

— Opera poetică a Sfântului Nicodim. 

Tot astăzi, Biserica ortodoxă sărbătoreşte pe Sfinţii mucenici lust şi Iraclie. 


Sfântul mucenic lust era din Roma, fiind ostaş sub Claudiu tribunul. Odată, întor- 
cându-se de la războiul împotriva barbarilor, a văzut o cruce în chip de cristal, iar 
din cruce a ieşit un glas care l-a învăţat taina dreptei credinţe. 


Mergând la Roma, şi-a împărțit averea la săraci şi se bucura că a dobândit credința 
în Hristos. 


Tribunul Claudiu l-a sfătuit să se lepede de credinţa în Hristos. Neputând să-l în- 
duplece, l-a trimis cu scrisoare la hegemonul Magnentie, care l-a chinuit cumplit, 
timp în care mucenicul şi-a dat sufletul lui Dumnezeu. 

Sfântul mucenic Iraclie, fiind bătut cu ciomege, s-a săvârşit. 

Proloage - Pomenirea Sfântului apostol Acvila unul din cei şaptezeci (14 iulie) 





Luna iulie în 14 zile: pomenirea Sfântului apostol Acvila unul din cei şaptezeci. 


Sfântul apostol Acvila, unul din cei şaptezeci de apostoli ai Domnului, a fost 
ucenic al Sfântului apostol Pavel. Era iudeu de neam, din părțile Pontului şi, 
înainte de a crede în Hristos, locuia în Italia, împreună cu femeia sa, Priscila. Nu au 
stat multă vreme acolo, căci împăratul Claudiu (41,54) a poruncit ca toţi iudeii să 
fie alungaţi din Italia. Şi aşa, Acvila, şi soţia sa, au părăsit Italia şi s-au aşezat la 
Corint, hrănindu-se din osteneala mâinilor lor, pentru că erau, cu meşteşugul, 
ţesători de corturi. 


În acelaşi timp, Sfântul apostol Pavel, propovăduind pe Hristos, printre neamuri, a 
mers, de la Atena, la Corint. Şi, aflând în Corint pe Acvila şi Priscila, a găzduit la 
dânşii, având acelaşi meşteşug, adică lucrând, ca şi dânşii, la țesutul pânzelor de 
corturi. Şi, acolo, învăţându-i pe ei să creadă în Hristos, i-a botezat. 


Și atât de mare a fost dragostea lor pentru noua credinţă, încât, de îndată l-au 
însoțit, pe Sfântul Pavel, la lucrul răspândirii cuvântului lui Dumnezeu, nu numai 
printre iudeii şi elinii din Corint, dar şi în părțile Asiei. 


Și, lucrând apostolul în Corint, timp de un an şi şase luni, a pornit, apoi, cu corabia 
spre Siria, urmat de Acvila şi Priscila, cei legaţi de el prin fierbinte şi duhov- 

nicească dragoste. ȘI, a sosit Pavel, însoțit de dânşii, la Efes, unde, lăsându-i pe ei 
să-i înveţe pe efeseni credinţa cea în Hristos, apostolul s-a dus la Ierusalim. 


Şi, Într-adevăr, peste o vreme, fiind şi Pavel la Efes, apostolul salută, din Efes, pe 
corinteni, "împreună cu Acvila şi Priscila şi cu Biserica din casa lor”. (1 Cor 16, 
19). 


Murind însă Claudiu împăratul, Acvila şi Priscila s-au întors la Roma. Şi apostolul 
îi salută, acolo din Corint, în Epistola sa către romani, ca pe nişte ajutători ai săi, 
care şi-au pus viaţa în pericol, pentru lucrul lui Hristos, şi cărora el le mulţumeşte 
în numele tuturor Bisericilor şi în numele său însuşi. 


Și puţină vreme zăbovind la Roma, Sfinţii Acvila şi Priscila s-au dus, iarăşi, la 
Efes, în Asia, Acvila fiind rânduit, acolo, episcop propovăduitor, de către Sfântul 
apostol Pavel. 


ŞI, mergând la Efes, Acvila ajuta Sfântului Timotei, în ostenelile sale, străduindu- 
se, neobosit, şi pentru răspândirea credinţei printre păgânii din Asia, Ahaia şi 
Iraclia, ridicând biserici, şi pe mulţi păgâni aducându-i la mântuire. 


Tradiţia Bisericii ştie că, în cele din urmă Acvila a fost ucis de cei necredincioşi şi 
a aflat odihna în ceruri, cu ceilalți apostoli, prin darul Domnului nostru lisus 
Hristos, Căruia 1 se cuvine slavă în veci! Amin. 


Intru această zi, cuvânt despre pocăință. 


Spunea un oarecare părinte, zicând că în Tesalonic, este o mănăstire de fecioare. 
Iar una dintre acestea, din lucrarea vrăjmaşului, a vrut să plece din mănăstire. 


Și, plecând, a căzut în desfrânare, că aşa a amăgit-o vrăjmaşul. Şi, după ce a căzut 
în păcat, a petrecut, câtăva vreme în desfrânare, apoi, iarăşi, aducându-şi aminte de 
Dumnezeu, se gândea la pocăință. Şi, pornindu-se să vină spre mănăstirea din care 
era, dorea, din tot sufletul, să se pocăiască. Dar, ajungând acolo a căzut înaintea 
porţii şi a murit. 


Deci, a arătat Dumnezeu, unui episcop, moartea ei. Şi a văzut episcopul pe Sfinţii 
îngeri venind şi luându-i sufletul ei, iar pe draci, mergând în urma lor şi certându- 


se cu el. 


Şi Sfinţii îngeri le-au zis: "Nouă ne-a slujit atâţia ani: al nostru este sufletul." 

Iar, certându-se ei multă vreme, ziceau dracii: "Şi la mănăstire a mers cu lenevire, 
deci cum ziceţi că s-a pocăit?" 


Și au răspuns îngerii şi au zis: "Dumnezeu, văzându-i gândul ei plecat, acum spre 
pocăință, măcar că n-a mai avut vreme de pocăință şi de mărturisire, din pricina 
morţii, i-a primit pocăinţa ei. Că, a se pocăi, stătea în puterea ei, pe când viaţa 
fiecăruia. Atotţiitorul Dumnezeu o stăpâneşte." 


Și, aşa ruşinându-se, dracii au fugit. Pentru aceea, cu pază să umblăm şi să vieţuim, 
că nu ştim în care ceas ne va lua pe noi moartea, care, facă Domnul, să ne găsească 
în pocăință şi cu păcatele mărturisite. 


Întru această zi, învăţătura despre cele opt gânduri, din capetele Sfântului Nil 


Vezi, fiule, că opt sunt gândurile, din care pornesc toate răutăţile: 


îndrăcirea pântecelui, 
desfrânarea, 

iubirea de arginți, 

mânia, 

întristarea cea fără de vreme, 
trândăvirea, 

slava deşartă, 

mândria. 

Acestea se luptă cu toți oamenii. Iar tu, fiule, 


— dacă vrei să biruieşti îndrăcirea pântecelui, iubeşte înfrânarea şi ai frică de 
Dumnezeu. Și aşa o vei birui. 

— Dacă vrei să biruieşti desfrânarea, iubeşte flămânzirea şi setea şi prive- 
gherea şi adu-ţi aminte de moarte şi niciodată să nu vorbeşti cu femei, şi o 
vei birui. 

— De vrei să biruieşti iubirea de arginţi, iubeşte sărăcia şi simplitatea. 

— De vrei să biruieşti mânia, câştigă-ţi blândeţe şi indelunga răbdare şi adu-ţi 
aminte de câte răutăți au făcut iudeii Domnului nostru lisus Hristos, iar 
Iubitorul de oameni nu se mânie asupra lor, ci, mai mult, se ruga pentru ei, 
zicând: "Părinte, iartă-le lor păcatul acesta, că nu ştiu ce fac." 

— Dacă vrei să biruieşti grija cea lumească, niciodată nu te îngriji de 
lucrurile vremelnice şi, măcar de te-ar bate sau te-ar necinsti, sau te-ar 
goni, nu te îngriji, nici nu te întrista, ci mai mult bucură-te şi, numai atunci 

să te întristezi, când greşeşti, dar şi atunci, cu măsură, ca să nu cazi în 
deznădăjduire şi să pieri. 

— De voieşti să biruieşti trândăvia, fă puţin lucru de mână, orice ar fi, şi 
citeşte dumnezeieştile cărţi şi te roagă deseori. 

= De vrei să biruieşti deşarta slavă, să nu iubeşti laudele, nici cinstea, nici 
hainele cele bune, nici întâietăţile, nici şederile mai sus, ci, mai mult, Să 
iubeşti ca să te ocărască şi să te defaime şi să te necinstească, clevetindu- 
fe, şi să te socoteşti pe tine mai păcătos decăt toţi păcătoşii. 

— Dacă vrei să biruieşti mândria, orice vei face, să nu zici, că, din osteneala 
sau din bărbăţia ta, se face. Ci, ori de posteşti, ori de priveghezi, ori, de te 
rogi, ori de te culci pe pământ, ori cânţi, ori slujeşti, ori metanii multe faci, 
să zici: "Nu dintru a mea sârguinţă, şi, din dumnezeiescul ajutor şi sprijin, 
le fac." 


Dumnezeului nostru slavă, acum şi pururea şi în vecii vecilor! Amin. 

Sfântul Nicolae Velimirovici -Proloagele de la Ohrida - Pomenirea Sfântului 
apostol Acvila (14 iulie) 


Sfintul Nicolae Velimiroyi i 
J UI 


P PRoLOAGĂT 


1, De ba Ora 


2 N 


lulle ha ece ea 





Sfântul Acvila a fost unul dintre cei şaptezeci de apostoli mai mici. EI era evreu şi 
a locuit mai întâi la Roma, împreună cu soția lui, Priscilla. Când împăratul 
Claudius a decretat izgonirea evreilor din Roma şi din Italia, Acvila s-a dus şi s-a 
sălăşluit în Corint. 


Acolo 1- a cunoscut întâi Sfântul apostol Pavel şi a rămas în casa lui timp de un an 
ŞI jumătate, botezându-l atât pe el cât şi pe soţia lui. 


Arzând de râvna pentru Sfânta credinţă, Acvila şi Priscilla I-au însoțit pe Sfântul 
apostol Pavel la Efes şi i-au slujit lui în nevoinţele apostoleşti. 


La Efes, Sfântul Pavel a scris întâia Epistolă către Corinteni, în care zice: Vă 
îmbrăţişează mult, în Domnul, Acvila şi Priscila, împreună cu Biserica din casa 
lor (I Corinteni 16: 19). 


După moartea împăratului Claudius, evreilor li s-a permis să se întoarcă la Roma şi 
astfel Acvila şi Priscila s-au întors şi ei în vechea cetate. 


Când mai târziu Sfântul apostol Pavel a scris Epistola către Romani din Corint, el 
i-a salutat şi pe prietenii şi împreună-nevoitorii lui: îmbrățişați pe Priscila şi 
Acvila, împreună-lucrători cu mine în Hristos lisus, care şi-au pus grumazul lor 
pentru viaţa mea şi cărora nu numai eu le mulțumesc, ci şi toate Bisericile dintre 
păgâni şi Biserica din casa lor (Romani 16: 3-4). 

Îl aflăm peste un oarecare timp pe Acvila la Efes, unde se nevoieşte împreună cu 
Sfântul Timotei. 


Înlănţuit fiind la Roma, Pavel îi scrie lui Timotei la Efes: îmbrățișează pe Priscila 
şi pe Acvila (II Timotei 4: 19). 


Ca episcop, Sfântul Acvila a botezat pe mulţi şi pe mulţi a luminat cu credinţa; el a 
dărâmat idoli, a zidit biserici, a sfinţit preoţi şi a vestit oamenilor slava Fiului lui 
Dumnezeu întrupat. 


EI a fost la sfârşit asasinat de păgânii cei plini de toată răutatea şi s-a strămutat la 
locaşurile cereşti ale împărăției lui Dumnezeu. 


Cântare de laudă la Sfinţii Acvila şi Priscilla 





Făclia luminii cereşti s-a pogorât mai întâi 
în inimile apostolilor, 

Iar apostolii cu aceasta 

pe oameni i-au luminat. 


Ei cu aceasta pe ai lor 
urmaşi i-au întărit, 
Trnasmiţindu-le harul. 

Cu această torţă Sfântul Acvila 

De către Sfântul Pavel s-a luminat, 
Asemenea Priscilla, credincioasa lui soție: 
Casa lor de către Pavel s-a botezat 

Şi s-a umplut cu putere de sus. 


Ei au lepădat apoi toate lumeştile petreceri, 
Şi în lume au ieşit, la lucrarea lui Dumnezeu. 


Ei lui Pavel i-au slujit, întemnițatului singuratic. 

Ei cu grăbire şi cu râvnă Sfântului Apollos i-au slujit, 
Și fratelui Timotei, al lui Pavel duhovnicesc fiu. 

Ei toţi impreună Biserica lui Hristos o au sporit. 


Binecuvântate sunt ale Priscillei jertfe! 
Binecuvântate ale lui Acvila răni! 

Ei s-au proslăvit pretutindeni şi roadă multă au adus, 
Ei adevăraţi lucrători au fost 

Şi moştenitori ai Împărăției Cereşti. 

Sfinţii apostoli şi mucenici Acvila şi Priscila şi unde sunt amintiţi in Scriptură 





Sfinții Acvila şi Priscila au fost evrei din Roma, iar după ce au fost expulzați prin 
edictul lui Claudius, s-au stabilit în Corint unde l-au întâlnit pe Sfântul apostol 
Pavel şi au devenit ucenici ai săi. 


Sfântul apostol Pavel îi pomeneşte de mai multe ori în epistolele sale, de asemenea 
şi Sfântul apostol şi evanghelist Luca le aduce laude în Faptele Sfinţilor Apostoli. 


Iată locurile unde sunt amintiţi: 
(a) FA 18, 1-28 

(b) 1 Cor.16, 19 

(c) Rom 16, 3-5 

(d) 2 Tim 4,19 


Faptele Sfinţilor Apostoli 


1. După acestea Pavel, plecând din Atena, a venit la Corint. 

2. Şi găsind pe un iudeu, cu numele Acvila, de neam din Pont, venit de curând din 
Italia şi pe Priscila, femeia lui, pentru că poruncise Claudiu ca toţi iudeii să plece 
din Roma, a venit la ei. 

3. Şi pentru că erau de aceeaşi meserie, a rămas la ei şi lucrau, căci erau făcători de 
corturi. 

4. Şi vorbea în sinagogă în fiecare sâmbătă şi aducea la credinţă iudei şi elini. 

5. lar când Sila şi Timotei au venit din Macedonia, Pavel era prins cu totul de 
cuvânt, mărturisind iudeilor că lisus este Hristosul. 

6. Şi stând ei împotrivă şi hulind, el, scuturându-şi hainele, a zis către ei: Sângele 
vostru asupra capului vostru! Eu sunt curat. De acum înainte mă voi duce la nea- 
muri. 

7. Şi mutându-se de acolo, a venit în casa unuia, cu numele Titus lustus, cinstitor al 
lui Dumnezeu, a cărui casă era alături de sinagogă. 

8. Dar Crispus, mai-marele sinagogii, a crezut în Domnul, împreună cu toată casa 
sa şi mulți dintre corinteni, auzind, credeau şi se botezau. 

9. Şi Domnul a zis lui Pavel, noaptea în vedenie: Nu te teme, ci vorbeşte şi nu 
tăcea, 

10. Pentru că Eu sunt cu tine şi nimeni nu va pune mâna pe tine, ca să-ţi facă rău. 
Căci am mult popor în cetatea aceasta. 

11. Şi a stat în Corint un an şi şase luni, învățând între ei cuvântul lui Dumnezeu. 
12. Dar pe când Galion era proconsulul Ahaiei, iudeii s-au ridicat toţi într-un cuget 
împotriva lui Pavel şi l-au adus la tribunal, 

13. Zicând că acesta caută să convingă pe oameni să se închine lui Dumnezeu, 
împotriva legii. 

14. Şi când Pavel era gata să deschidă gura, Galion a zis către iudei: Dacă ar fi vreo 
nedreptate sau vreo faptă vicleană, o, iudeilor, v-aş asculta precum se cuvine; 

15. Dar dacă sunt la voi nedumeriri despre învăţătură şi despre nume şi despre le- 
gea voastră, vedeţi-vă voi înşivă de ele. Judecător pentru acestea eu nu voiesc să 
fiu. 

16. Şi i-a izgonit de la tribunal. 

17. Şi punând mâna toți pe Sostene, mai-marele sinagogii, îl băteau înaintea tri- 
bunalului. Dar Galion nu lua în seamă nimic din acestea; 

18. lar Pavel, după ce a stat încă multe zile în Corint, şi-a luat rămas bun de la frați 
şi a plecat cu corabia în Siria, împreună cu Priscila şi cu Acvila, care şi-a tuns 
capul la Chenhrea, căci făcuse o făgăduinţă. 

19. Şi au sosit la Efes şi pe aceia i-a lăsat acolo, iar el, intrând în sinagogă, discuta 
cu iudeii. 

20. Şi rugându-l să rămână la ei mai multă vreme, n-a voit, 

21. Ci, despărţindu-se de ei, a zis: Trebuie, negreşit, ca sărbătoarea care vine s-o 
fac la Ierusalim, dar, cu voia Domnului, mă voi întoarce iarăşi la voi. Şi a plecat de 
la Efes, cu corabia. 

22. Şi coborându-se la Cezareea, s-a suit (la Ierusalim) şi îmbrăţişând Biserica, s-a 
coborât la Antiohia. 

23. ŞI stând acolo câtva timp, a plecat, străbătând pe rând ţinutul Galatiei şi Frigia, 
întărind pe toți ucenicii. 


x Xe Xe e e ee eX 
Xe Xe Xe e e eee 


AA rii hihi iii 


KA AA AA AAA AAA AAA AAA AAA 


Xe Xe Xe e e Pe 


24. lar un iudeu, cu numele Apollo, alexandrin de neam, bărbat iscusit la cuvânt, 
puternic fiind în Scripturi, a sosit la Efes. 

25. Acesta era învăţat în calea Domnului şi arzând cu duhul, grăia şi învăţa drept 
cele despre Iisus, cunoscând numai botezul lui loan. 

26. Şi el a început să vorbească, fără sfială, în sinagogă. Auzindu-l, Priscila şi 
Acvila l-au luat cu ei şi i-au arătat mai cu de-amănuntul calea lui Dumnezeu. 

27. Şi voind el să treacă în Ahaia, l-au îndemnat fraţii şi au scris ucenicilor să-l 
primească. Şi sosind (în Corint), a ajutat mult cu harul celor ce crezuseră; 

28. Căci cu tărie şi în faţa tuturor, el înfrunta pe iudei, dovedind din Scripturi că 
lisus este Hristos. (Faptele Sfinților Apostoli 15, 1-28) 


Epistola 1 către Corinteni 


19. Vă îmbrăţişează Bisericile Asiei. Vă îmbrățișează mult, în Domnul, Acvila şi 
Priscila, împreună cu Biserica din casa lor. (I Cor.16, 19) 

„Închină-se vouă întru Domnul mult, Achila şi Priscila“, căci şi apostolul a stat 
la dânşii în gazdă, fiind Achila curelar. „împreună cu biserica cea din casa lor“. 
Și aceasta nu este o mică virtute, de a face şi casa lor biserică. (Sfântul loan Gură 
de Aur - Tâlcuiri la Epistola I către Corinteni a Sfântului apostol Pavel) 


Epistola către Romani 


3. Îmbrăţişaţi pe Priscila şi Acvila, împreună lucrători cu mine în Hristos isus, 

4. Care şi-au pus grumazul lor pentru viaţa mea şi cărora nu numai eu le mulţu- 
mesc, ci şi toate Bisericile dintre neamuri, 

5.Şi Biserica din casa lor. (Rom 16, 3-5) 


Se 2 e 
„Îmbrăţişaţi, zice, pe Priscila şi Acvila, împreună lucrători cu mine în Hristos 
lisus...” (16, 3). Virtutea şi vrednicia acestora o mărturiseşte şi Luca, când zice: 
„Și pentru că erau de aceeaşi meserie, a rămas (Pavel) la ei şi lucrau, căci erau 
făcători de corturi” (Faptele Apostolilor 18, 3). Aceasta mai ales o arată Luca 
când spune cum această femeie, Priscila, a luat pe lângă ea pe Apolo, acel învăţat 
alexandrin şi l-a catehizat, adică l-a învăţat mai lămurit calea Domnului. Mari, 
desigur, sunt faptele spuse de Luca, însă cu mult mai mari sunt cele spuse de Pavel, 
căci ce zice el? Mai întâi îi numeşte „împreună lucrători” cu el, arătându-i prin 
aceste cuvinte părtaşi ai acelor necazuri nespuse şi al tuturor primejdiilor, iar după 
aceea zice: „... care şi-au pus grumazul lor pentru viaţa mea” (16, 4). Ai văzut că 

aceştia au fost mucenici desăvârşiţi? Căci era firesc lucru ca în timpul lui Nero să 
fie mii de primejdii, mai ales că poruncise de a fi alungaţi toți iudeii din Roma. 


„Cărora nu numai eu le mulţumesc, zice, ci şi toate Bisericile dintre neamuri”. 
Aici el face aluzie la ospitalitatea lor şi la ajutorul bănesc, admirându-i că şi sân- 
gele lor şi l-ar fi vărsat, şi că averea lor o au pus întreagă spre folosința obştească. 
Ai văzut femei curajoase, care nimic din natura lor cea slabă nu le-a putut 
împiedica în calea virtuţii? Şi cu drept cuvânt, căci: „În Hristos Iisus nu mai este 
parte bărbătească şi parte femeiască” (Galateni 3, 28). Şi ceea ce a spus de cea 
dintâi, aceeaşi o spune şi de aceasta. Ce-a spus el de cea dintâi? „Căci şi ea (Febe) 
a ajutat pe mulţi şi pe mine însumi”, zice. Şi ce spune de aceasta de pe urmă? 
„Cărora nu numai eu le mulţumesc, zice, ci şi toate Bisericile dintre neamuri”. 
Dar ca nu cumva să se creadă că el îi linguşeşte prin aceste vorbe, iată că mai jos 
aduce ca martori mai multe femei: „Şi biserica din casa lor” (16, 5), zice. 


Atât de cinstiţi şi de lăudaţi erau de toţi, încât chiar şi casa lor o făcuseră biserică, 
pe de o parte fiindcă îi făcuse pe toţi credincioşi, iar pe de alta, spre a o deschide şi 
a fi la îndemână tuturor străinilor. Nu ar fi numit el casele biserici”, dacă cei ce 
locuiau în ele nu ar fi avut o mare evlavie şi dacă frica de Dumnezeu n-ar fi fost 
înrădăcinată în ei. 


De aceea şi corintenilor le scria: „Vă îmbrăţişează mult, în Domnul, Acvila şi 
Priscila, împreună cu biserica din casa lor” (I Corinteni 16, 19). De asemenea şi 
în epistola cea către Filimon, scriindu-i de Onisim, zicea: „Pavel... iubitului 
Filimon... şi Surorii Apfia,... şi bisericii din casa ta” (Filimon 1, 2). Este dar cu 
putinţă ca şi însurat fiind cineva, să fie admirat şi minunat în cele duhovniceşti, 
căci iată pe aceştia că fiind în căsătorie au strălucit foarte mult, deşi breasla lor nu 
era atât de strălucită, de vreme ce erau făcători de corturi. Cu toate acestea 
vrednicia lor totul a astupat, şi i-a arătat mai presus de soare. Nici meşteşugul lor, 
ŞI nici căsătoria nu i-au împiedicat, sau i-a vătămat cu ceva, ci au arătat dragostea 
aceea, pe care Hristos a cerut-o. „Mai mare dragoste decât aceasta, zice, nimeni 
nu are, ca sufletul lui să şi-l pună pentru prietenii săi” (loan 15, 13). Aşadar, 
ceea ce face semnul distinctiv al ucenicului lui Hristos, aceea dânşii au avut, adică 
au luat crucea şi i-a urmat lui. Dar dacă ei s-au obosit atâta pentru Pavel, apoi cu 
atât mai mult pentru Hristos ar fi arătat o asemenea bărbăție. 


Acestea audă-le şi cei bogaţi, şi cei săraci. Căci dacă cei ce trăiau cu mâinile şi din 
meşteşugul lor, şi dau dovadă de o atât de mare dărnicie, şi erau folositori Bise- 
ricilor, apoi ce iertare vor avea cei bogaţi, care trec cu vederea pe cei săraci? Acela, 
pentru ca să placă lui Dumnezeu, nu cruţau nici chiar sângele lor; şi tu cruţi puţini 

bani, în timp ce de multe ori nu-ţi cruţi sufletul? Pentru dascăl astfel erau aceia; 
apoi pentru ucenici oare nu erau tot aşa? Nici aceasta nu se poate spune, căci „Şi 
toate Bisericile dintre neamuri, zice, le mulțumesc”. Deşi ei erau dintre iudei, cu 
toate acestea crezuse cu atâta nevinovăție cuvântului Evangheliei, încât şi nea- 
murilor slujeau cu toată bunăvoința. Astfel trebuie să fie femeile, „nu din păr 
împletit şi din aur, Sau din mărgăritare, sau din veşminte de mult preţ” (I 
Timotei 2, 9), ci împodobite cu astfel de succese. 


Care împărăteasă a strălucit atâta, spune-mi, ca această femeie a făcătorului de 
corturi? Ea este în gurile tuturor şi toţi vorbesc cu drag de ea, nu în timp de zece 
sau douăzeci de ani, ci până la venirea lui Hristos, şi toţi o laudă pentru aceasta, 
ceea ce o împodobeşte mai mult decât o diademă împărătească. Ce poate fi mai 
mare? Ce poate fi deopotrivă cu a deveni apărătoarea şi sprijinitoarea lui Pavel, şi 
cu propria sa primejduire să apere pe dascălul lumii? Căci tu gândeşte-te: câte 
împărătese sunt date uitării, şi nu se mai vorbeşte nimic despre ele, pe când femeia 
făcătorului de corturi pretutindeni este purtată împreună cu bărbatul ei, şi pe cât 
timp soarele va privi pământul, pe atâta şi slava acelei femei va înconjura lumea 
întreagă! Şi perşii, şi sciţii, şi tracii, şi cei ce locuiesc pe la marginile pământului, 
cu toţii cântă şi fericesc înţelepciunea acestei femei. Câtă bogăţie, câte diademe şi 
porfire împărăteşti nu ai arunca de la tine, numai ca să poţi lua o astfel de mărturie? 
Și nici nu poate spune cineva că dacă în primejdii erau atât de curajoase şi atât de 
darnice în bani, nu erau tot aşa şi în propovăduire, fiindcă apostolul le numeşte 
împreună slujitoare şi împreună lucrătoare cu dânsul. Şi nu se ruşinează vasul 
alegerii de a le numi împreună cu el, ci încă se şi mândreşte cu aceasta. Ce poate fi 
oare deopotrivă cu o asemenea nepreţuită podoabă? 


La ce vă slujeşte bogăţia ce se împrăştie de către voi pretutindeni? La ce împo- 
dobirea voastră de pe dinafară? La ce slava aceea deşartă? 41/Jă acum care este 
adevărata podoabă a unei femei: este acea podoabă care nu stă pe trup, nu 
înfăşoară trupul, ci împodobeşte sufletul; acea podoabă care nu se leapădă 
niciodată, care nu se strânge în ladă, ci este hotărâtă mai dinainte să stea în cer. 
Uită-te la truda lor pentru propovăduirea Evangheliei, uită-te la cununa lor muce- 
nicească, la dărnicia lor în bani, la dragostea lor către Pavel, la dragostea lor cea 
nemărginită către Hristos. Acum tu compară cele ale tale cu faptele acelor fericite 
suflete; compară osârdia ta pentru bani, întrecerea cu femeile cele desfrânate, 
ambiția şi pofta ta pentru lucruri de nimic, şi atunci vei vedea cine au fost aceia şi 
cine eşti tu. Sau, mai bine zis, nu numai să te compari, ci imită pe o asemenea 
femeie, lepădând de pe tine acea sarcină de uscături - căci aceasta înseamnă luxul 
în materie de veşminte - şi luând podoaba aceea din ceruri, şi caută să afli cum de 
au devenit aşa cei de pe lângă Priscila. 

Deci cum au devenit aşa? Doi ani întregi au ospătat în casa sa pe Pavel, şi în timp 
de doi ani cum n-ar fi îmbunătăţit sufletul lor? „Dar ce să fac - zici tu - dacă nu am 
şi eu pe Pavel?”. Dacă voieşti, mai mult îl vei avea decât aceia, căci nici pe dânşii 
nu i-a făcut aşa privirea lui Pavel, ci cuvintele lui. Aşa că dacă ai voi, ai putea avea 
şi pe Pavel, şi pe Petru, şi pe loan, şi pe prooroci, şi în fine pe întreaga ceată a 
apostolilor ai putea-o avea, vorbind cu tine necontenit. la, deci, cărțile acestor 
fericiţi, şi îndeletniceşte-te necontenit cu scrierile lor, şi vor putea să te facă şi pe 
tine, ca şi pe femeia făcătorului de corturi. Şi ce spun eu de Pavel? Dacă voieşti, 
vei avea chiar şi pe Stăpânul lui Pavel, căci prin limba lui Pavel şi Acela va vorbi 
cu tine. (Sfântul loan Gură de Aur - Tălcuiri la Epistola către Romani a Sfântului 
Apostol Pavel) 


Epistola a doua către Timotei 


19. Îmbrăţişează pe Priscila şi pe Acvila şi casa lui Onisifor. (2 Tim 4,19) 


Îmbrăţişează pe Priscila şi pe Acvila şi casa lui Onisifor. (4, 19) Acesta era atunci 
în Roma, precum zice: „Să-i dea Domnul ca, în ziua aceea, el să afle milă de la 
Domnul” (1, 18), prin care salutare îi face mai cu bunăvoință pe cei din casa lui, 
spre faptele cele bune săvârşite de Onisifor. „Îmbrăţişează, zice, pe Priscila şi pe 
Acvila.” Aceştia sunt aceia pe care necontenit îi pomeneşte şi la care a fost găzduit, 
cei ce-l luaseră cu ei pe Apollo. 


O pune pe femeie înainte, mi se pare, ca fiind mai însemnată şi mai vrednică de 
credinţă, căci şi dânsa îl primise pe Apollo, deşi a făcut aceasta fără nici un interes. 
Nu puţină mângâiere era salutarea adresată lor, ci avea în sine dovada de dragoste 
şi de mult har, căci era de ajuns numai o simplă salutare a sfântului şi fericitului 
aceluia, ca să-l umple de har pe cel ce primea acea salutare. (Extras Sfântul loan 
Gură de Aur - Tâlcuiri la Epistola a doua a Sfântului apostol Pavel către Timotei, 
Tit şi Filimon) 

Sfântul loan Gură de Aur - Mărgăritare duhovniceşti despre viaţa de familie 
- „Imbrăţişaţi pe Priscilla şi Aquila” şi cele următoare - Cuvântul 1 


Ji 





Astăzi îi prăznuim pe Sfinții apostoli şi mucenici Aquila şi Priscilla, care s-au 
arătat pe măsura vredniciei Sfântului apostol Pavel, cel care i-a botezat şi i-a născut 
duhovniceşte, fiind găzduit în Corint chiar în casa lor. Pornind de la salutarea pe 
care Apostolul neamurilor le-o face în Epistola sa către romani, mărturie a faptului 
că îi purta la loc ales în inima sa, Sfântul loan Gură de Aur ne înfăţişează cu 
pătrundere duhovnicească virtutea excepțională a acestor soţi apostolici: 


1. Cred că mulți dintre voi vă minunaţi de pericopa ce s-a citit din Apostol şi 
socotiți că această parte a epistolei este în plus şi de prisos, din pricină că are doar 
adresări interminabile ale unora către alţii. De aceea şi cu, astăzi, deşi eram pornit 
să vă vorbesc despre altceva, o să las deoparte acea pricină şi mă voi pregăti să mă 
îndrept către ceea ce s-a citit, ca să aflaţi că nimic nu este de prisos în Sfânta 
Scriptură, nimic nu este în plus, chiar de-ar fi o singură iotă ori virgulă, ci şi cea 
mai sărăcăcioasă adresare ne deschide un ocean de înţelesuri. Dar ce zic eu de 
adresare sărăcăcioasă, căci adesea şi o singură literă adăugată ne introduce în 
întreaga putere a înţelesurilor! Şi acest lucru se poate vedea în cazul schimbării 
numelui lui Avram. 


După cum cel care primeşte o scrisoare de la un prieten nu citeşte doar corpul 
epistolei, ci şi salutarea scrisă la sfârşit, şi de acolo, mai ales, află dispoziţia 
sufletească a celui ce i-a scris-o, aşa şi Pavel, scriind — ba nu Pavel, ci mai degrabă 
harul Duhului Sfânt fiind cel ce vorbeşte prin epistolă întregului oraş şi la atâta 

popor, şi prin aceia, lumii întregi — cum nu este lucru necuvenit să socotim că este 
ceva de prisos între cele scrise şi peste care putem trece pur şi simplu şi la care să 
nu luăm aminte. Fiindcă pe toate acestea, de la început până la sfârşit, [harul] le-a 
scris. Căci aceasta înseamnă, aceasta arată, că ne-am umplut de multă uşurătate şi 
nu mai scrutăm cu râvnire întreaga Scriptură, ci pe cele care le socotim mai clare, 
pe acestea le alegem, iar cu celelalte nu ne batem defel capul. 


Acest lucru a adus şi eresurile: faptul că nu vrem să ne avântăm către tot conţinutul 
Scripturii şi socotim că există lucruri de prisos şi peste care se poate trece. De 
aceea toate celelalte ni se par nu numai de prisos, ci şi nefolositoare şi chiar 
vătămătoare. lar de cercetarea Scripturilor nu purtăm grijă şi o trecem cu vederea. 


Dar cei ce sunt înnebuniţi după spectacolele de curse hipice pot să spună cu cea 
mai mare exactitate şi numele, şi herghelia, şi rasa, şi locul de provenienţă, şi 
modul de hrănire a cailor, şi vârsta lor, şi cum s-au comportat la curse, şi cine cu 
cine se întrece pentru a răpi premiul, şi care cal pleacă de pe fiecare pistă, şi care 
este călăreţul fiecăruia, care e favoritul alergării şi rivalul pe care trebuie să-l 
întreacă. 


lar cei care sunt preocupaţi de cele de pe scenele de spectacole nu sunt mai prejos 
decât aceştia, ba chiar arată mai multă nebunie pentru cei ce fac necuviinţe în teatre 
— adică pentru actori şi formaţii de muzică — şi le cunosc neamul şi de unde sunt şi 
cum au crescut şi toate celelalte. 


Iar noi, dacă întrebăm câte şi care sunt epistolele lui Pavel, nici măcar numărul lor 
nu ştim să-l spunem. lar dacă totuşi ştim care sunt şi numărul lor, oraşele care au 
primit epistolele nu le cunoaştem. lar eunucul acela barbar (Fapte 8), tras de mii de 
griji şi mii de treburi, aşa stăruia în citirea Bibliei, că nici în vremea călătoriei nu 
înceta, ci şezând în trăsură, cerceta cu mare stăruință şi amănunţime Scripturile. lar 
noi, neavând aproape nimic din îndatoririle aceluia, [care să ne cheltuie timpul], 
suntem străini şi de numele epistolelor, deşi le citim aici în fiecare duminică şi ne 
bucurăm de dumnezeiasca ascultare a lor. Dar ca să nu-mi cheltui cuvântul doar 
spre a vă certa, hai să aducem spre cercetare însăşi salutarea, care pare a fi de 
prisos şi care ne tulbură. 


Căci dacă o vom explica şi se va arăta cât câştig dobândesc cei ce iau aminte în 
amănunţime la ea, mai mare va fi atunci osânda celor ce nu se grijesc de atâta 
comoară şi care azvârlă chiar din mâinile lor bogăţia duhovnicească. 


AA hihi hihi iii 


Xe Xe Xe e e eee 


KA AA AA AAA AAA AAA AAA 


Xe Xe Xe e eee 


Aşadar, ce este cu adresarea: „îmbrăţişaţi pe Priscilla şi Aquila, cei împreună 
lucrători ai mei întru Domnul” (Rom 16, 3)? Oare nu pare că este o salutare 
simplă, neavând să ne arate nimic important, nici ceva demn de luat aminte? Hai să 
discutăm doar despre ea; ba, mai mult, chiar dacă ne sârguim, nici nu ne va ajunge 
ziua de azi ca să strângem toate înțelesurile ce zac în aceste puţine cuvinte. Ci este 
necesar ca să punem şi într-o altă zi în vistieriile voastre prisosul celor 
contemplate, ivite din această mică salutare. Căci nu mă pregătesc să v-o ofer 
toată, ci doar o parte din ea, doar începutul, şi anume: „îmbrăţişaţi pe Priscilla şi 
Aquila”. 


2. Mai întâi, trebuie să ne minunăm de virtutea lui Pavel, că având grija a toată 
lumea şi purtând întru sine şi pământ şi mare, şi toate oraşele de sub soare, şi pe 
barbari, şi pe elini şi atâta amar de popoare, se frământă atât de mult pentru un 
bărbat şi o femeie. 


Iar al doilea lucru de care să ne uimim este cum de avea sufletul treaz şi purta de 
grijă nu numai de toate la un loc, ci îşi amintea în parte de fiecare dintre cei 
probaţi şi cu suflet nobil. 


Căci azi nu e nici o minune că întâi stătătorii elinilor fac acest lucru, căci cel care 
se ocupă de tulburările [poporului] nu primeşte în grijă decât un singur oraş. 
Atunci însă nu erau doar primejdii mari, ci şi distanţe mari şi mulțime de griji şi 
furtuni peste furtuni şi faptul că nu putea pururea să stea necontenit cu toţi şi multe 
altele mai grozave decât acestea, suficiente să scoată din amintirea [lui Pavel] chiar 
şi lucrurile foarte necesare, însă el nu le-a scos din mintea sa. 


Cum de nu au fost uitate? Din pricina mărimii de suflet a lui Pavel şi a dragostei 
sale calde şi adevărate. Căci aşa îi avea pe ei în cugetul său, încât şi în epistole 
adesea îi pomeneşte. 


Dar să vedem care şi cum erau aceştia pe care Pavel îi avea în grijă şi de care îi 
era atât de dor. Erau oarecare generali şi conducători de oşti ori guvernatori sau în 
altă funcţie strălucită sau înconjurați de multă bogăţie, ori dintre cei ce conduc 
oraşul? Nimic din toate acestea nu se poate spune, ci dimpotrivă, cu totul altceva: 
erau săraci şi Strâmtoraţi, trăind din munca mâinilor lor. Căci zice că erau 
făcători de corturi (Fapte 18, 3). 


Și nu s-a ruşinat Pavel, nici nu a socotit lucru de ocară pentru prea împărătescul 
oraş şi pentru nişte oameni care cugetau măreț, poruncindu-le să îmbrăţişeze pe 

acei meşteşugari şi nici nu a crezut că îi va dezonora pe ei prin dragostea pentru 
aceia. Şi aşa i-a învăţat pe toţi atunci să filosofeze. 


lar noi, adesea având neamuri doar cu puţin mai sărace, ne rupem de legătura 
firească cu ele şi socotim că ne este spre ocară dacă am fi surprinşi în compania 
acelora. lar Pavel nu aşa a făcut, ba s-a şi lăudat nu numai celor de atunci, ci şi 
tuturor celor de atunci încoace, vădindu-le că acei făcători de corturi au fost cei 
dintâi care au plinit față de el dragostea. 

Şi să nu-mi spună mie careva: „Ce mare şi uimitor lucru a făcut şi ăsta, că nu S- 
a ruşinat de cei de o breaslă cu el, că doar avea aceeaşi meserie?” Ce zici tu? Păi 
chiar acest fapt este mai mare şi mai minunat. Fiindcă în acest fel se întâmplă cu 
cei care au slava de mai înainte |şi nu au dobândit-o mai pe urmă]. Unii ca aceştia 
dispreţuiesc pe cei mai jos decât ei. Dar nu fac aceasta cei care au fost cândva în 
aceeaşi mizerie, iar mai apoi, deodată, se suie în mare strălucire şi slavă. /ar decât 
Pavel, nu era nimic mai strălucit şi mai Slăvit; căci şi decât înşişi împărații era 
mai vestit, fiind cunoscut pretutindeni. Căci cel ce poruncea diavolilor şi învia 
morţii, şi îmbolnăvea doar prin poruncă, şi putea să vindece pe cei bolnavi, ale 
cărui haine şi umbră tămăduiau orice fel de boală, de bună seamă că nu era 
socotit a fi om, ci vreun înger coborât din cer. Și, bucurându-se de atâta slavă şi 
fiind admirat în tot locul, încât oriunde s-ar fi arătat îi aducea la Hristos pe toți, 
nu S-a ruşinat de un făcător de corturi, nici nu i-a socotit mai prejos de cei ce 
erau în funcţii atât de mari. 


Căci de bună seamă că în Biserica romanilor erau mulți oameni de vază pe care i-a 
silit să-i îmbrăţişeze pe acei sărmani |făcători de corturi]. Căci ştia, ştia în chip 
limpede că noblețea nu o dă strălucirea avuţiilor, nici prisosul bunurilor, ci 
blândeţea şi dragostea felului de a fi. Fiindcă cei ce sunt lipsiţi de acestea cugetă 
înalt din pricina slavei părinților lor, fiind de bun neam doar cu numele, dar nu se 
pot lăuda că sunt [de bun neam] şi prin faptă. Ba adeseori şi numele este de prisos 
dacă scormoneşte cineva în „ilustra” lor genealogie. Căci pe cel ilustru şi strălucit, 
având tată vestit şi bunic la fel, dacă-l cercetezi pe-ndelete, adesea afli că 
străbunicul era unul de condiţie umilă şi un necunoscut. După cum şi cei care par 
de neam umil, dacă cercetăm în amănunt tot neamul de înaintaşi, vom găsi adesea 
guvernatori şi conducători de oşti, chiar dacă cineva ar vedea că ei sunt acum 
păzitori de cai şi porcari. 


Prin urmare, ştiind Pavel toate acestea, nu s-a prea sinchisit de ele, ci îl interesa 


noblețea sufletului şi învăţa şi pe alții să admire aceasta. Nu puţin rod am strâns 
până acum: că 

3. Este şi un alt câştig de scos de aici, nu mai mic decât cele dinainte şi care mai cu 
seamă susține viaţa noastră, îndreptându-o. Care este? A nu osândi nunta, nici a 
socoti piedică şi poticneală spre calea ce duce la virtute faptul de a avea femeie şi 
a creşte copii şi a cârmui case şi a te îndeletnici cu o meserie şi au arătat o 
vieţuire filosoficească mult mai riguroasă decât cei ce trăiesc în mănăstiri. 

De unde ştim aceasta? Din cele pe care le-a grăit Pavel către ei, ba mai mult, nu 
din cele pe care le-a grăit, ci şi din cele pe care le-a mărturisit [chiar el] după aceea. 
Căci zicând „îmbrăţişaţi pe Priscilla şi Aquila”, a adăugat şi vrednicia lor. Care 
era aceasta? Nu a zis: pe cei bogaţi, pe cei străluciți, pe cei de bun neam. Dar ce? 
Pe cei împreună-lucrători cu mine întru Domnul”. Nimic nu ne arată mai mult 
decât acest lucru virtutea lor. Și nu numai de aici se vede, ci şi din faptul că a 
rămas la ei nu o zi Sau două, Sau trei, ci doi ani întregi; de aici se poate vedea 
virtutea lor. 


Căci după cum stăpânitorii cei din afară nu aleg niciodată să fie găzduiți la cineva 
dintre cei de condiţie joasă şi smerită, ci caută conacele strălucite ale oarecăror 
bărbaţi slăviţi, ca nu cumva sărăcia celor ce-i primesc să le întunece mărimea 
vredniciei lor, tot aşa făceau şi apostolii. Nu găzduiau la care se întâmpla, ci, după 
cum aceia căutau case strălucite, aşa şi aceştia căutau suflet virtuos. Şi căutând cu 
cercetare adâncă pe cei ce se potriveau cu ei, la aceia rămâneau. Căci şi legea lui 
Hristos porunceşte aceasta. Fiindcă zice: „în care oraş sau casă veţi intra, 
întrebaţi cine este vrednic, şi acolo să rămâneţi” (Mt 10, 11). Aceştia erau 
vrednici de Pavel, iar dacă erau vrednici de el, erau vrednici şi de îngeri. lar eu 
voi îndrăzni să numesc căsuţa aceea a lor şi cer şi Biserică. Căci unde era Pavel, 
acolo era şi Hristos. „lar de căutaţi probare — zice — Hristos este Cel Ce grăieşte 
în mine” Ul Cor 13, 3). Iar unde era Hristos, acolo şi îngerii neîncetat erau de 


faţă. 


lar cei care mai înainte de a-l primi pe Pavel erau vrednici de slujirea lui, 
gândeşte-te că după ce au vieţuit doi ani împreună cu el, au deprins să fie atenţi şi 
la înfăţişarea lor, şi la mers, şi la privire, şi la felul îmbrăcămintei, şi la intrări, şi la 
ieşiri, şi la toate celelalte. Căci în cazul sfinţilor, nu numai cuvintele, nici doar 
învăţăturile şi îndemnurile, ci şi tot restul modului lor de trai este îndeajuns să dea 
învăţătura filosofici celor care iau aminte. 


Gândeşte-te câtă vreme I-au văzut pe Pavel făcând Liturghie, şi certând, şi 
mângâind, şi rugându-se, şi plângând, ieşind şi intrând. Căci dacă noi, care 

avem doar paisprezece epistole şi ne agităm să ni le procurăm de oriunde, 
[putem deveni asemenea lui Pavel], cei care au avut izvorul epistolelor, limba 
întregii lumi, lumina Bisericilor, temelia credinţei, stâlpul şi întăritura 
adevărului, cum nu vor avea oare aceeaşi vieţuire cu un asemenea înger? Căci 
dacă haina lui era înfricoşătoare demonilor şi avea atâta putere asupra lor, oare 
împreună-locuirea cu el cum nu atrăgea mulţime de har al Duhului? Oare a 
vedea patul lui Pavel, oare a-i vedea aşternutul, încălţările, nu era pricină 
îndestulătoare pentru ei ca să aibă pururea în inimă străpungerea? Căci dacă 
demonii văzându-i hainele se înfricoşau, cu mult mai mult aceştia, credincioşi fiind 
şi împreună-vieţuitori cu el, se umileau la inimă privindu-le. 


Apoi, vrednic lucru este şi să cercetăm pentru ce, atunci când îi salută, pe Priscilla 
o pune înaintea bărbatului ei. Căci nu zice: „îmbrăţişaţi pe Aquila şi Priscilla”, ci 
„pe Priscilla şi Aquila”. Nici aceasta nu a făcut-o pe degeaba, ci mie îmi pare că 
era conştient că ea avea mai multă evlavie decât bărbatul ei. Şi că nu este ceva 
ipotetic ceea ce am spus, ne învaţă şi Faptele Apostolilor. 


Căci pe Apollo, bărbat învăţat şi puternic în Scripturi şi care cunoştea doar botezul 
lui loan, ea l-a luat şi l-a învăţat calea lui Dumnezeu şi l-a făcut învăţător 
desăvârşit. Căci femeile creştine de pe vremea apostolilor nu se îngrijeau de 
aceste lucruri de care se îngrijesc cele de acum: să îmbrace haine strălucite, să-şi 
înfrumuseţeze faţa cu farduri şi încondeieri ale ochilor, să devină povară pentru 
bărbaţii lor, să se silească să-şi cumpere haine mai scumpe decât vecina sau decât 
cele de acelaşi rang, să aibă cai albi şi frâie de aur, mulți eunuci care să le 
slujească, cârd de slujnice, şi toate celelalte închipuiri deşarte şi vrednice de 
batjocură. Ci scuturând toate acestea şi lepădând îngâmfarea lumească, un 
singur lucru căutau: cum Să se facă părtaşe apostolilor şi să aibă parte chiar de 
plata lor. De aceea, nu numai aceasta era aşa, ci şi toate celelalte. 


Căci şi despre o oarecare Persida zice: „care mult s-a ostenit pentru noi”, lar pe 
Maria şi Trufaina le admiră pentru aceste osteneli fiindcă se osteniseră împreună 
cu apostolii şi s-au adâncit în lupta pentru ei. 


Dar atunci, cum de-i scrie lui Timotei: „Femeii nu-i îngădui să înveţe pe altul, 
nici Să stăpânească pe bărbat” (| Tim 2,12)? Aceasta se întâmplă când bărbatul 
este evlavios şi are aceeaşi credinţă ca şi femeia şi aceeaşi înţelepciune. Dar 
când bărbatul este necredincios şi înşelat, nu o lipseşte apostolul de autoritatea 
de a-l învăţa. Căci, scriindu-le corintenilor, zice: „Jar femeia care are bărbat 
necredincios să nu-l lase. Că ce ştii tu, femeie, dacă îţi vei mântui bărbatul?” (| 
Cor 7, 16). Cum să-l mântuiască femeia credincioasă pe bărbatul necredincios? De 

bună seamă, catehizându-l şi învăţându-l şi aducându-l la credinţă, după cum a 
făcut şi această Priscilla cu Apollo. De altfel, când zice: „femeii nu-i îngădui să 
înveţe”, vorbeşte de învăţătura ce se dă de la amvon, despre discuţiile publice şi 
despre învăţătura ce ţine de raţiunea preoţiei. Dar în particular nu o opreşte să 
îndemne şi Să sfătuiască. Căci dacă acesta era lucru oprit, nu ar fi lăudat-o pe 
Priscilla că a făcut aceasta. 


4. Să audă bărbaţii, să audă acestea şi femeile! Acelea, ca s-o urmeze pe cea care 
este de acelaşi sex şi neam cu ele. Aceştia, ca să nu se arate mai neputincioşi decât 
o femeie. Ce apărare vom avea, ce iertare, văzând că femeile arată atâta dispoziţie 
răvnitoare şi atâta filosofie, iar noi pururea suntem legaţi de lucrurile lumii 
acesteia? Acestea să le înveţe atât conducătorii, cât şi cei conduşi, şi cei din tagma 
preoțească şi laicii, încât aceia să nu-i mai admire pe cei bogaţi, nici să caute cu 
dinadinsul casele strălucite, ci să caute virtutea împreunată cu sărăcia şi să nu se 
ruşineze de fraţii lor mai sărmani şi nici să nu treacă cu vederea pe făcătorul de 
corturi, pe tăbăcar, pe vânzătorul de purpură, pe arămier, ca să slujească 
puternicilor [lumii acesteia]. lar cei conduşi [să ia aminte] să nu socoată că există 
vreo piedică pentru a-i primi [în casa lor] pe sfinți. Ci, gândindu-se la văduva care 
I-a primit pe Ilie, deşi avea numai un urcior de făină, şi la aceştia care l-au găzduit 
pe Pavel doi ani de zile, să deschidă casele lor celor ce au trebuinţă şi toate câte le 
au să le împartă cu străini. 


Să nu-mi spui mie că nu ai robi care să slujească. Căci şi dacă ai avea mii de robi, 
Dumnezeu ţie îți porunceşte să strângi roada iubirii de străini. De aceea şi Pavel, 
vorbind despre femeia văduvă şi poruncindu-i să primească pe străini, 1-a spus să 
facă asta prin osteneala ei, nu a altora. Căci zicând: „dacă a primit pe străini”, a 
adăugat: „dacă a spălat picioarele sfinţilor” (| Tim 5, 10). Nu a zis „dacă şi-a 
cheltuit averile”, nici „dacă a poruncit slugilor să facă aceasta”, ci „dacă a lucrat ea 
însăşi această faptă”. 


Y De aceea şi Avraam, având acasă 318 slugi, singur a alergat la turmă şi a 
luat vițelul şi a slujit in toate celelalte şi a făcut-o şi pe femeia lui părtaşă 
roadelor iubirii de străini. 

Y De aceea şi Domnul nostru lisus Hristos S-a născut în iesle — şi după ce S-a 
născut, a fost crescut în casă, şi după ce a crescut nu avea unde să-şi plece 
capul — ca să te învețe prin toate [căte a făptuit] să nu căşti gura la lucrurile 
strălucite ale acestei lumi, ci în tot locul şi vremea să fii doritor de 
simplitate şi să urmezi cu sârguinţă sărăcia şi să fugi de orice este de prisos 
şi să te înfrumusețezi pe dinăuntru. 

Căci „toată slava fiicei împăratului este înlăuntru ” (Ps 44, 15). lar dacă ai ales să 
fii iubitor de străini, să ţii aşezământul iubirii de străini întreg, chiar dacă ai numai 
un obol. lar dacă nu eşti iubitor de oameni şi nu iubeşti pe străini, chiar dacă ai 
agonisi toate lucrurile, tot strâmtă ţi se pare casa ca să mai încapă în ea şi pe străini. 


Y Nu avea Priscilla paturi argintate, dar avea multă întreagă înţelepciune. 

Y Nu avea aşternuturi, dar avea o voinţă iubitoare de străini şi blândă. 

Y Nu avea colonade aurite, dar avea frumuseţe preastrălucitoare în suflet. 

Y Nu avea ziduri de marmură, nici podea împodobită cu mozaicuri, ci era ea 
însăşi templu al Duhului. 


Aceste lucruri le-a lăudat Pavel, de acestea a dorit. Pentru aceca a şi rămas doi ani 
în casa lor şi nu a plecat. Pentru aceea îi pomenea pururea şi le-a alcătuit mare şi 
minunată laudă, nu ca să-i slăvească pe ei, ci ca pe ceilalţi să-i aducă către aceeaşi 
râvnire; şi a crezut de cuviinţă să-i fericească nu pe cei bogaţi, nici pe cei ce 
stăpânesc în oraşe, ci pe cei iubitori de străini, pe cei milostivi, pe cei iubitori de 
oameni, pe cei care au arătat multă cugetare iubitoare faţă de sfinţi. 


5. Acestea să arătăm şi noi că le-am învăţat din această salutare, prin însăşi 
făptuirea lor. Să nu-i fericim pur şi simplu pe cei bogaţi, nici să nu-i dispreţuim pe 
cei sărmani, nici să nu ne ruşinăm de meşteşugari, nici să nu socotim munca o 
ocară, ci nelucrarea şi a nu avea nimic de făcut, [aceasta este ocară]. Căci dacă 
ocară era faptul de a lucra, nu ar fi acceptat Pavel să muncească, nu ar fi gândit că 
[munca cu mâinile sale] i-ar putea aduce ceva mai bun. 


Căci el aşa zice: „Dacă binevestesc, nu am nici o laudă. Aşadar, care este plata 
mea? Ca binevestind Evanghelia lui Hristos, să o fac fără plată” (| Cor 9, 16-18). 
Dacă a avea o meserie este lucru de ocară, nu ar fi poruncit celor care nu lucrează 
să nu mănânce (II 'Tes 3, 10). 


Doar păcatul este lucru de ocară. lar păcatul obişnuieşte să se nască din nelucrare. 
ŞI nu doar un singur păcat sau două ori trei, ci deodată toată răutatea. De aceea şi 
un înţelept, arătând că nelucrarea s-a făcut dascăl a toată răutatea şi grăind despre 
slugi, zice: „Pune-l la treabă, ca să nu fie nelucrător” (...). Căci ceea ce este frâul 
pentru cal, aceasta este lucrarea pentru firea noastră. 


Dacă era bună nelucrarea, pământul ar fi odrăslit toate, fără să fie arat şi semănat, 
însă nimic de acest fel nu se întâmplă. La început a poruncit Dumnezeu să le scoată 
pe toate fără a fi arat. Dar acum nu face aşa, ci [trebuie omul] să înjuge boii la 
plug, să tragă brazde, să arunce seminţe şi să îl lucreze în multe alte moduri. Şi le-a 

pus oamenilor legiuire ca să crească vii şi pomi şi cereale tocmai pentru ca lucrarea 
fără odihnă să abată mintea celor ce lucrează de la orice răutate. La început, ca să 
arate puterea pământului, l-a pregătit ca să dea toate, fără ca noi să ne ostenim. 
Căci zice: „Să odrăslească pământul iarbă” (Facere |, 11). Şi îndată I-a şi umplut 
de toate. Dar după aceea nu a făcut aşa, ci a poruncit ca roadele să iasă din pământ 
prin osteneala noastră, ca să afli că spre folosul şi sporul nostru a adăugat 
osteneala. Iar cuvintele auzite de Adam, „în sudoarea feței tale vei mânca pâinea 
ta” (Facere 3, 19), par a fi pedeapsă şi bătaie. Dar de fapt nu sunt decât o 
atenţionare şi o înţelepţire, un leac pentru rănile ivite de pe urma păcatului. De 
aceea şi Pavel a lucrat neîncetat nu numai ziua, ci şi noaptea. Şi acest lucru îl spune 
în gura mare atunci când zice: „Căci am lucrat ziua şi noaptea, ca Să nu 
îngreunăm pe vreunul dintre voi” Ul 'Tes 3, 8). Şi nu a muncit doar pentru hrană 
şi pentru sufletul lui, cum fac mulți dintre fraţi, ci atâta s-a ostenit, încât a putut să-i 
hrănească şi pe alţii. „Căci pentru nevoile mele — zice el — şi ale celor care erau 
împreună cu mine au Slujit mâinile acestea” (Fapte 20, 34). 


Omul care poruncea demonilor, dascălul lumii, cel ce se îngrijea de sporirea 
tuturor celor de pe pământ şi de toate Bisericile de sub soare şi slujea cu multă 
grijire atâtea popoare şi neamuri şi oraşe, el muncea ziua şi noaptea şi nu şi-a 
îngăduit câtuşi de puţin să răsufle în acele osteneli. 


lar noi, nici a mia parte având din grijile aceluia, ba mai mult, nici măcar putând să 
le cuprindem cu mintea, petrecem necontenit în nelucrare. Ce apărare vom avea, ce 
iertare, spune-mi? Şi de aici ne vin toate relele în viaţă, fiindcă mulţi socotesc că 
este cea mai mare cinste să nu ai o meserie şi cel mai de ocară lucru ar fi să cunoşti 
practic vreuna dintre ele. lar Pavel nu s-a ruşinat ca împreună cu mânuirea cuțitului 
şi tăierea pieilor pentru corturi să discute cu mai marii lumii, ci s-a şi lăudat cu 
lucrul lui, în timp ce mii de oameni străluciți şi de vază veneau la el. Şi nu numai 
că nu s-a ruşinat făcând acestea, ci în auzul tuturor se lăuda în epistole cu ocupaţia 
lui. 


Ceea ce a învăţat ca ucenic de la început, acelaşi lucru I-a lucrat şi după aceea, 
chiar după ce a fost răpit de trei ori la cer, după ce a fost dus în Rai, după ce s-a 
împărtăşit de negrăite cuvinte din partea lui Dumnezeu. lar noi, nefiind vrednici 
nici măcar de încălțămintea aceluia, ne ruşinăm de acelea cu care el se fălea. Şi, 
păcătuind în fiecare zi, nici nu ne întoarcem, nici nu socotim acest lucru o ocară. 
Dar de faptul de a trăi din muncă dreaptă fugim ca de ceva ruşinos şi vrednic de 
batjocură. Ce nădejde de mântuire vom mai avea, spune-mi? Căci cel cu bun-simţ 
trebuie să se ruşineze de păcat şi de a se împotrivi lui Dumnezeu şi de a face ceva 
din cele ce nu trebuie, dar să se laude cu meseria şi cu lucrarea [cinstită]. 

Căci astfel, prin neostoita lucrare, vom lepăda cu uşurinţă din minte cugetele rele şi 
vom avea cele de trebuinţă şi nu vom îngreuna casele celorlalți şi vom plini şi 
legea lui Hristos, care zice: „Mai fericit este a da decât a lua” (Fapte 20, 35). 
Pentru aceea avem mâini, ca să ne fie nouă de ajutor. lar celor neputincioşi cu 
trupul să le dăm după putere, din toate ale noastre. lar dacă cineva petrece în 
nelucrare, sănătos fiind, este mai de plâns decât cei bolnavi de friguri. Căci aceia, 
din pricina neputinței, au iertare şi se bucură de mila altora. Dar aceştia, bătându-şi 
joc de sănătatea trupului lor, de bună seamă că sunt urâţi de toţi, ca unii care calcă 
legile lui Dumnezeu. Aceştia se murdăresc cu mesele celor neputincioşi şi îşi fac 
sufletul şi mai rău. Şi nu numai acest lucru este cumplit, că trebuie să fie hrăniţi de 
cei din casa lor şi îngreuiază şi casele altora, ci şi că se fac mai răi decât toţi. Căci 
nimic nu se află pe lumea asta care să nu se piardă prin nelucrare. 


Apa, dacă stă, se impute, dar dacă curge şi rătăceşte prin toate coclaurile, îşi 
păstrează prospeţimea; fierul, dacă rămâne nefolosit, devine moale şi nefolositor, 
mâncat fiind de multa rugină. lar cel cu care se lucrează este mult mai folositor şi 
mai bun, nelucind cu nimic mai puţin ca argintul. Şi dacă ar privi cineva pământul 
nelucrat, nu ar vedea să scoată ceva bun, ci doar ierburi rele şi spini şi mărăcini şi 
copaci fără rod. Iar cel lucrat este încărcat de roade bogate. Şi fiecare lucru din cele 
ce sunt - ca să zicem într-un cuvânt — se strică din pricina nelucrării, iar prin 
folosirea conform cu raţiunea sa, devine mai bun. 


Știind, dar, toate acestea — câtă vătămare vine din nelucrare, dar cât câştig vine din 
lucrare — de prima să fugim, iar de cealaltă să ne apropiem cu osârdie, încât şi viaţa 
aceasta să o trăim cu bună cuviinţă, să hrănim din ale noastre şi pe cei ce au 
trebuinţă şi, făcându-ne sufletele noastre mai bune, să avem parte de bunătăţile 
veşnice. 


De care fie ca noi toţi să ne împărtăşim cu harul şi cu iubirea de oameni a 
Domnului nostru lisus Hristos, căruia fie-l slava şi puterea, împreună cu Tatăl şi cu 
Duhul Sfânt, acum şi pururea şi în vecii vecilor. Amin. 

Sfântul loan Gură de Aur - Mărgăritare duhovniceşti despre viaţa de familie 
- Despre Aquila şi Priscilla; şi că nu se cuvine să grăim de rău pe preoţii lui 
Dumnezeu - Cuvântul 2 





1. Oare v-aţi lămurit că nimic din cele aşezate în dumnezeiasca Scriptură nu se 
poate socoti a fi trecute cu vederea? Oare v-aţi convins că trebuie să ostenim şi 
asupra titlurilor, şi a numelor, şi a simplelor salutări scrise în dumnezeieştile 
cuvinte? Eu nu cred că există vreunul dintre cei iubitori de osteneală care să-şi 
îngăduie să treacă cu vederea ceva din cuvintele puse în Scriptură, fie ele o 
înşiruire de nume, date şi perioade de timp, simple salutări către oarecare etc. 


Prin urmare, ca mai sigură să fie această dreaptă adeverire, hai să ne apucăm azi de 
ceea ce a mai rămas din salutarea adresată Priscillei şi lui Aquila. [Ştiţi], de bună 
seamă, că nu puţin folos ne-a adus începutul ei. Căci ne-a învăţat ce mare bine este 
lucrarea şi ce mare rău este nelucrarea, ce suflet avea Pavel, cât de neadormit şi 
grijuliu era nu numai faţă de oraşe şi gloate, şi neamuri, ci avea multă purtare de 
grijă şi faţă de fiecare dintre cei credincioşi. Ne-a arătat cum sărăcia nu este deloc 
piedică pentru iubirea de străini şi că nu este nevoie de bogății şi bunuri [pentru a 
primi pe săraci], ci trebuinţă este în tot locul şi vreme de virtute şi de liberă voie, 
care să aleagă evlavia. 


Ne-a arătat că cei ce au frica de Dumnezeu sunt mai străluciți decât toţi, chiar dacă 
sunt cuprinşi de cea mai neagră sărăcie. Pe Priscilla şi pe Aquila, făcători de corturi 
şi meşteşugari fiind, şi vieţuind în sărăcie, i-a fericit acum mai mult decât pe 
împărați. Cei aflaţi în vrednicii şi la conducere în lumea aceasta au fost daţi uitării, 
iar făcătorul de corturi, împreună cu soţia lui, sunt lăudaţi pretutindeni în lume. lar 

dacă aici se bucură de atâta slavă, ia gândeşte-te de câtă răsplată şi cununi vor fi 
învredniciţi în Ziua aceea [a Judecăţii]. Şi chiar înainte de acea zi, nu mici le-au 
fost desfătarea şi folosul, şi slava în vremea de acum, căci au vieţuit împreună cu 
Pavel atâta timp. 


Căci — şi aceasta am spus-o înainte şi o spun şi acum, şi nu voi înceta a o spune 
— nu numai învăţătura şi îndemnurile şi împreună-sfătuirea, ci şi înfăţişarea 
sfinților aduce multă desfătare şi folos. Ba şi modul lor de a se îmbrăca şi a se 
purta, ca şi felul încălțărilor şi umbletul. Căci şi de aici poate să vină mult folos 
în felul nostru de vieţuire: a învăţa [de la sfinţi] care este limita între ceea ce este 
necesar şi ceea ce nu este necesar [traiului]. Căci nu numai că măsura [în cazul 
sfinților] nu întrece niciodată trebuinţa, dar adesea nici nu-şi împlinesc toată 
nevoia ce o au. Ci şi în foame, şi în sete, şi în golătate au petrecut. 

Ucenicilor, Pavel le porunceşte, zicând: „Având hrană şi îmbrăcăminte, ne vom 
îndestula cu acestea” (| Tim 6, 8). lar despre sine arată că „până în ceasul de 
acum flămânzim şi însetăm; şi suntem goi şi bătuţi” (Cor 4, 11). 


Dar cele pe care le-am spus între timp şi cele pe care Pavel le-a adăugat [prin 
cuvintele epistolelor citate] au trebuinţă să fie supuse unei cercetări adânci. 


Ce înseamnă cuvintele pe care le-am zis: „Că şi modul în care Apostolii îşi 
purtau hainele aduce mult folos”? Pe lângă cele ce le-am grăit cu despre aceasta, 
încă şi legea lui Hristos, pe care EI le-a dat-o [Apostolilor], zice la fel: „Să nu 
aveți aur, nici argint, nici aramă la cingătorile voastre, nici încălțăminte, nici 
toiag pe drum ” (Mt 10, 9-10). 


» Şi totuşi, Petru poartă sandale. Când îngerul I-a sculat din somn şi l-a scos 
din închisoare, îi zice: „încalță-ţi sandalele şi îmbracă-ţi haina şi urmează- 
mi!” (Fapte 12, 8). 

» Iar Pavel, scriindu-i lui Timotei, zice: „Felonul pe care I-am lăsat în 
Troada, la Carp, adu-l1 când vii; şi cărţile, mai ales pergamentele” (Il Tim 
4, 13). 


Ce spui? Hristos nici încălțări nu a poruncit a avea, iar tu ai felon, iar celălalt 
sandale? Şi măcar de-ar fi fost vorba despre nişte oarecare, care nu s-ar fi încrezut 
totdeauna în cuvintele învățătorului, n-ar fi fost ceva de cercetat în cele spuse. Dar 
fiindcă sunt în joc cei care şi-au dat sufletele lor [pentru Domnul], căpeteniile şi cei 
dintâi dintre ucenici, care au crezut în toate lui Hristos (ba Pavel a făcut nu numai 
cele poruncite, ci a călcat peste toate opreliştile, căci, poruncind Acela să trăiască 
din Evanghelie, el trăia din munca lui, făcând mai mult decât cele poruncite), cu 

adevărat vrednic lucru este a cerceta pentru ce, deşi întru toate au ascultat de EI, 
aici par a încălca legea Lui. Însă nu o calcă. 


Nu doar spre a face cercetări asupra acelor sfinţi ne este de folos prilejul acesta, ci 
şi pentru a închide gurile elinilor. Căci mulţi dintre ei răpesc casele văduvelor, îi 
dezbracă pe orfani, îşi însuşesc cele ce sunt ale tuturor, în comun, şi nu sunt cu 
nimic mai buni decât lupii. Căci şi aceştia — precum lupii — trăiesc din osteneala 
altora şi, adesea, văzându-i pe unii dintre cei credincioşi, din pricina slăbiciunii, 
purtând haine mai multe, îndată ne aruncă în față legea lui Hristos şi zic aceste 
cuvinte: Oare nu a poruncit Hristos să nu aveţi două haine, nici încălțăminte? 
Cum, dar, călcaţi legea pusă pentru aceste lucruri? Apoi, râzând copios şi 
ținându-se de burtă, îşi bat joc de fratele şi răbufnesc asupra lui. Aşadar, ca să nu se 
întâmple acestea, hai să răspundem neruşinării acelora. Tu întoarce-le doar 
următoarele vorbe: Dacă îl socoteşti vrednic de crezare pe Hristos, aruncă-mi în 
faţă aceste cuvinte şi ia-te la întrebări cu noi. Dar dacă tu nu crezi Lui, pentru ce 
mă mustri? Dacă vu să ne osândeşti, înseamnă că Hristos îţi pare un legiuitor 
vrednic de crezare. lar dacă 1 te închini şi îl cinsteşti (având în vedere că ţi se pare 
vrednic de crezare), n-ai nimic de zis contra Stăpânului lumi. 


2. Dar, ca ei să nu creadă că zicem aceasta din pricina neputinței de a ne apăra, să 
înfățişăm mai departe şi dezlegarea celor cercetate. Aşadar, cum vom face 
dezlegarea? Să privim cui, când şi pentru ce a poruncit acestea Hristos. 


Căci nu trebuie pur şi simplu să cercetăm doar cele spuse, ci şi persoana [căreia 1- 
au fost adresate], şi vremea [când i-au fost spuse], şi pricina; şi toate acestea 
trebuie scrutate în amănunţime. Căci dacă vom privi cu de-amănuntul, vom afla 
că nu tuturor le-a poruncit acestea, ci doar Apostolilor, dar şi acelora nu pentru 
totdeauna, ci doar pentru o vreme rânduită. De unde rezultă aceasta? Din chiar 
cele spuse. Căci, chemându-i pe cei doisprezece ucenici, le-a zis: în calea 
păgânilor să nu vă abateţi şi în oraş de samarineni Să nu intraţi. Ci mergeţi mai 
ales către oile cele pierdute ale casei lui Israel Vindecaţi pe cei neputincioşi, 
curăţiţi pe cei leproşi, scoateţi afară pe demoni, în dar aţi luat, în dar să daţi. Să 
nu aveţi nici aur, nici argint, nici aramă la cingătorile voastre” (Mt 10, 5-9). 


Ai văzut înţelepciunea învățătorului, cât de uşoară a făcut porunca? Căci, zicând 
mai întâi „vindecaţi pe cei neputincioşi, curățiți pe cei leproşi, scoateţi afară pe 
demoni” şi dându-le har din belşug, doar după aceea le-a poruncit acestea, prin 
mulțimea semnelor făcând uşoară şi lesne de purtat acea sărăcie. Şi nu numai de 
aici se arată lămurit că doar acelora le-a poruncit aceste lucruri, ci şi din multe 
altele. Fiindcă şi pe acele fecioare pentru aceea le-a pedepsit, că nu aveau ulei în 

candelele lor (Mt 25, 1-13). lar pe alţii i-a învinovăţit pentru că, văzându-l 
flămând, nu L-au hrănit, şi fiind însetat, nu I-au dat să bea (Mt 25, 34-46). 


Cel care nu are bani, nici încălțăminte, ci numai o singură haină, cum poate să 
hrănească pe altul, cum să-l îmbrace pe cel gol, cum să-l aducă în casă pe cel fără 
acoperământ? ŞI, în afară de acestea, şi din altă parte se face arătat acest fapt. 
Atunci când a venit cineva şi I-a spus: „Învăţătorule, ce să fac ca să moştenesc 
viața veşnică?” (Mt 19, 16) — şi, tocmai fiindcă împlinise toate ale legii, a şi zis cu 
viclenie: „pe toate acestea le-am păzit din tinereţea mea. Ce îmi mai lipseşte?” — 
EI i-a zis: „Dacă vrei să fii desăvârşit, du-te, vinde-ţi averile şi dă-le săracilor, şi 
vino de-Mi urmează”. Dacă era lege şi poruncă, trebuia ca mai întâi pe aceasta să 
O zică şi să o legiuiască şi s-o rânduiască între porunci, iar nu s-o dea ca sfat ori ca 
îndemn. Fiindcă atunci când zice: „Să nu aveţi nici aur, nici argint”, o zice ca 
poruncă. Dar când zice: „dacă vrei să fii desăvârşit”, o zice ca sfat şi îndemn. Şi nu 
este acelaşi lucru a sfătui cu a legiui. Căci legiuitorul vrea, cu orice chip, să se 
plinească porunca, dar cel ce sfătuieşte şi îndeamnă îngăduie şi voinţei [yvoojiri] 
celui ce ascultă să aleagă cele propuse şi îl face pe ascultător stăpân în a primi sau 
nu. De aceea nu a zis simplu „du-te, vinde-ţi bunurile”, ca să nu socoteşti că lege 
este acea vorbă. Dar cum? „Dacă vrei să fii desăvârşit, du-te, vinde-ţi bunurile”; şi 
aceasta, ca să înveţi că lucrul acesta stă în voinţa celor ce ascultă. 


Și că doar Apostolilor le-a poruncit aceasta, lămurit este şi din cele spuse acum. 
Dar încă nu am aflat defel dezlegarea. Căci şi dacă numai lor le-a poruncit, 
pentru ce spunându-li-se să nu aibă nici încălțăminte, nici două haine, au fost 
aflaţi unul având sandale, celălalt felon? Ce vom zice, dar, de aceste lucruri? 
[Vom răspunde] că nici pentru ei nu au fost neapărat trebuitoare legiuirile acestea 
pentru totdeauna, ci, pe când Mântuitorul mergea spre moarte, i-a dezlegat de 
această lege. De unde ştim aceasta? Din chiar cuvintele Mântuitorului. Căci, pe 
când urma să purceadă spre patimă, i-a chemat şi le-a zis: „Când v-am trimis fără 
pungă şi fără traistă aţi avut lipsă de ceva?” lar ei au răspuns: „De nimic. ” Şi EI 
le-a zis: „Dar acum, cel ce are pungă să o ia, tot aşa şi traista. lar cel ce nu are, 
să-şi vândă haina şi să-şi cumpere sabie” (Le 22, 35-36). însă, pe bună dreptate, 
mi-ar spune cineva: Pe Apostoli i-ai scăpat de învinovăţirile aduse, dar rămâne de 
cercetat pentru ce Hristos a legiuit cele potrivnice [faţă de cele poruncite mai 
înainte]. Căci cândva a zis: „Să nu aveţi traistă”, iar apoi: „cel ce are pungă să o 
ia, asemenea şi traista”. Pentru ce a făcut acestea? 


Vrednic lucru este acesta de înţelepciunea Lui şi de pronia Sa cea pentru ucenici. 
Fiindcă la început a rânduit acestea ca aceia să priceapă, prin faptă şi cercare, 
vădirea puterii Sale şi, pricepănd-o, să aibă îndrăzneala mai pe urmă să iasă [la 

propovăduire] în toată lumea. Şi când au cunoscut cu îndestulare puterea Lui, a 
voit ca şi ei [la rândul lor] să arate din parte-le virtutea şi nu să-i susțină [numai EI] 
până la sfârşit, ci adeseori le-a dat şi iertare, dar au şi răbdat ispite, ca nu cumva să 
rămână cu desăvârşire nelucrători. 


Și, după cum antrenorii de înot, la început, îi susţin pe învăţăcei cu mâinile lor, cu 
multă grijă şi tărie, iar după prima şi a doua, şi a treia zi, adeseori îşi trag mâna de 
sub ei şi le poruncesc să se ajute singuri, ba şi îngăduie uneori ca aceia să se 
scufunde puţin şi să-şi umple gura de apă, aşa şi Hristos a făcut cu ucenicii. La 
început — şi încă nu puţină vreme — nu i-a lăsat să pătimească lucruri grele, ci 
pururea era cu ei, întărindu-i, susținându-i, având grijă ca toate să le meargă din 
plin. Dar, fiindcă trebuia ca şi ei să arate bărbăţia lor, a micşorat puţin harul, 
poruncindu-le ca şi ei multe să le ducă la capăt cu puterile lor. Pentru aceea atunci 
[la început], nu aveau încălțăminte, nici centură, nici toiag, nici bani şi nu le lipsea 
nimic. Căci zice: „Aţi avut lhpsă de ceva?” Iar ei au răspuns: „De nimic”. lar când 
le-a poruncit să aibă pungă şi traistă şi încălțări, îi aflăm flămânzi şi însetaţi şi goi. 
De unde este lămurit că, adeseori, îngăduia chiar să se primejduiască şi să fie 
strâmtoraţi, ca să aibă plata. 


Căci aşa face şi pasărea cu puii săi. Că şi aceea, până au aripile firave, îi hrăneşte în 
cuib. Dar când vede că aripile prind vigoare şi au putinţa de a bate aerul, mai întâi 
îi pregăteşte să zboare în jurul cuibului, apoi îi duce mai departe. La început îi 
urmează şi îi susține, dar după aceea îi lasă pe ei singuri să se ajute. Aşa a făcut şi 
Hristos. Ca într-un cuib Şi-a hrănit în Palestina ucenicii. Apoi i-a învăţat să zboare, 
stând lângă ei şi susținându-i, iar la sfârşit i-a lăsat să zboare în toată lumea, 
poruncindu-le ca adeseori să se ajute de unii singuri. Şi că acesta este adevărul şi 
ca ei să înveţe puterea Lui, i-a golit de toate cele şi i-a trimis având doar o singură 
haină şi le-a poruncit să umble fără încălțăminte. 


Aşadar, din chiar cuvintele [Scripturii], dacă le ascultăm [cu atenție], vom vedea cu 
limpezime că este aşa. Căci nu le-a zis pur şi simplu: „Luaţi punga şi traista”, ci le- 
a amintit de cele de mai înainte, zicându-le astfel: „Când v-am trimis fără pungă şi 
traistă v-a lipsit ceva?” Aceasta înseamnă: Nu toate v-au mers de minune şi v-aţi 
bucurat de multă îmbelşugare [înainte]? Acum însă vreau ca voi să luptaţi şi de 
unii singuri. Vreau să aveţi şi experiența strâmtorării. Pentru aceea, de acum 
înainte, când sunteţi la nevoie, nu vă mai dau legea cea dintâi, ci îngădui să aveţi şi 
pungă şi traistă, ca nu cumva să socotesc că însumi lucrez cele ale voastre ca prin 
nişte unelte neînsuflețite, ci şi voi să daţi dovadă de filosofia voastră. 

3. Dar ce — ar putea zice cineva -, nu mai degrabă s-ar fi manifestat harul dacă ei 
rămâneau totdeauna aşa? însă atunci ei nu deveneau atât de încercaţi. Căci, dacă nu 
aveau experienţa nici unui necaz, nici a sărăciei, nici a prigoanei, nici a 
strâmtorării, rămâneau nelucrători şi molatici. Dar acum a vrut ca nu numai harul 
să strălucească prin ei, ci să fie arătată şi probarea celor ce I s-au supus, ca să nu 
zică mai pe urmă unii că aceia n-au făcut nimic din partea lor, ci totul a fost numai 
din partea lui Dumnezeu. Căci putea Dumnezeu până la sfârşit să-i ţină în multă 
îmbelşugare [de har], însă nu a vrut din multe şi absolut necesare pricini, pe care 
adeseori le-am spus dragostei voastre. Una este tocmai [cea pe care am zis-o] 
acum. O alta, nu mai mică decât cea dintâi, ca să-şi cunoască măsurile. O a treia, ca 
să nu primească slavă mai mare decât cea cuvenită stării lor de oameni. 


Din aceste pricini, ba chiar din altele mult mai multe, lăsându-i să cadă în mulțime 
[de necazuri] pe care nu le aşteptau, [de fapt] nu a voit să-i slobozească de 
stricteţea celei dintâi legiuiri, ci a slăbit doar frâul prea întins al acelei filosofii, ca 
nu cumva viaţa în trup să le devină oarecum grea şi de nesuportat dacă, adeseori 
fiind în lipsuri, ar fi trebuit să păzească cu stricteţe acea lege. 


Căci zicând: „cel ce are pungă Să o ia, asemenea şi traista”, a adăugat: „şi cel ce 
n-are, să-şi vândă haina şi să-şi cumpere sabie”. Ce poate însemna aceasta, să-i 
înarmeze pe ucenici tocmai Cel Ce a zis: „Dacă cineva te loveşte peste obrazul 
drept, întoarce-1 şi pe celălalt”? Cel Ce a poruncit să binecuvântăm pe cei ce ne 
blestemă, să răbdăm pe cei ce se scoală asupră-ne, să ne rugăm pentru cei ce ne 
prigonesc, cum, mai pe urmă, a înarmat |pe ucenici], însă doar cu sabie? Ce 
poate fi acest cuvânt? Căci, dacă într-adevăr era nevoie să-i înarmeze, nu trebuia să 
le dea numai sabie, ci şi scut, şi jambiere, şi coif. Dar de bună seamă, dacă în chip 
omenesc se preocupa de unele ca acestea, cu atât mai mult era de-a dreptul de 
batjocură o astfel de poruncă. Căci şi dacă ar fi avut mii de asemenea arme, cum 
puteau să facă faţă cei unsprezece la atâta amar de atacuri şi împotriviri din partea 
gloatelor şi tiranilor şi oraşelor şi neamurilor? Căci numai dacă ar fi auzit un 
nechezat de cal şi le era de ajuns să fie bătuţi de alții înarmaţi, fiindcă ei crescuseră 
pe lângă limanuri şi râuri şi în micuţe bărci de pescari. Pentru aceea le zice acest 
lucru, vrând să le arate atacul iudeilor şi că urmau să-L prindă. lar acest fapt nu 
a voit să-l spună pe faţă, ci oarecum acoperit, ca nu cumva Să-i tulbure iarăşi. 


Prin urmare, când îl auzi zicând ceea ce auziţi la ureche vestiți pe acoperişuri şi 
ceea ce auziţi la întuneric spuneţi la lumină (Mt 10, 27), să nu socoti că poruncește 
ca cei sprinteni la picioare să lase piaţa şi să propovăduiască de pe acoperișuri. 
Căci ucenicii, propovăduind [niciodată] nu au făcut [astfel], însă „pe acoperişuri” 
şi „la lumină”, înseamnă, în chip acoperit, „cu îndrăzneală”. lar „la ureche” şi „la 

întuneric” aceasta arată: că după cum aţi auzit într-un mic colţ de lume, adică în 
ținutul Palestinei, aşa să răspândiţi, cu sunet mare, pretutindeni pe pământ. Căci nu 
la întuneric, nici la ureche le-a vorbit, ci pe înălțimile munţilor şi adeseori în 
sinagogi. Aşa şi aici trebuie înţeles în chip acoperit. 


Căci după cum acolo, auzind de acoperişuri, am înţeles de fapt altceva, aşa şi aici, 
auzind de sabie, să nu o luăm literal, că le-a rânduit să ia sabie, ci că prin sabie a 
zis în chip acoperit despre atacul ce urma să se întâmple şi că urma să pătimească 
de la iudei cele pe care le-a şi pătimit. lar aceasta se lămureşte din cele ce urmează. 
Căci zicând „să-şi cumpere sabie”, a adăugat: „că trebuie să se împlinească cu 
Mine cele scrise, căci am fost socotit cu cei fără de lege” (Le 22, 37). Şi zicând 
aceia că „sunt aici două săbii”, fiindcă nu pricepuseră ceea ce El a zis, le-a spus: 
„sunt de-ajuns”, deşi nu erau de-ajuns. Căci dacă voia ca ei să se folosească de 
ajutor omenesc, nu doar două ori trei nu erau de-ajuns, ci nici o sută [de-ar fi fost]. 
lar dacă nu a vrut ca ei să se folosească de ajutor omenesc, de bună seamă că şi 
cele două erau de prisos. Dar nici cu asta nu am rezolvat problema. Căci adeseori a 
făcut acest lucru. Când ei nu pricepeau ce le spunea, trecea peste aceasta şi îi lăsa şi 
abia după ce se petreceau întâmplările îngăduia să priceapă cele spuse. Ceea ce a 
făcut şi altă dată, atunci când, vorbind despre învierea Lui, le-a grăit: „Dărâmaţi 
templul acesta şi în trei zile îl voi ridica” (n 2, 19). Şi, la fel, nu au ştiut ucenicii 
despre ce vorbea. lar că nu ştiau a notat şi evanghelistul, când a zis: „După ce a 
înviat lisus, atunci au crezut în cuvântul Lui şi în Scriptură ” (|n 2, 22). lar în altă 
parte scrie că ei nu ştiau că EI trebuie să învie din morţi (Le 24, 20-26). 


4. Dar nedumerirea [aceasta] are o dezlegare [pe deplin] satisfăcătoare, însă noi să 
vorbim despre ceea ce a mai rămas din salutarea [lui Pavel]. Să recapitulăm ceea ce 
am zis despre acest [subiect] şi [să vedem] cum am deviat, încât am vorbit despre 
cele de mai înainte. 


Am fericit pe Priscilla şi Aquila că au locuit împreună cu Pavel, că au învăţat de la 
Pavel cu amănunţime şi [atenţie] şi modul de a se îmbrăca, şi felul încălțărilor, şi 
toate celelalte. De aici a şi venit nedumerirea aceasta. Căci am căutat să aflăm 
pentru ce, de vreme ce Hristos a oprit cu totul a avea vreun lucru al său în afară de 
haină, ei totuşi au avut şi felon şi încălțări. 


Cuvântarea noastră a arătat tocmai că nu au călcat legea, ci au păzit-o cu mare 
stricteţe, chiar folosindu-se de acestea. lar acestea le-am grăit nu ca să vă atragem 
la a avea mai multe bunuri materiale, nici să vă îndemnăm să aveţi mai mult decât 
este trebuinţa, ci ca să aveţi ce să răspundeţi împotriva necredincioşilor care iau în 
râs cele ale credinţei noastre. Căci şi Hristos, dezlegând cea dintâi legiuire, nici 

case, nici sclavi, nici paturi, nici argintărie, nici altceva de acest fel nu a poruncit să 
avem, ci numai din pricina neapăratei trebuinţe a îndepărtat cele spuse de prima 
dată. Dar şi Pavel aşa îndeamnă, când zice: „Având hrană şi îmbrăcăminte, ne 
vom îndestula cu acestea” (| 'Tim 6, 8) ceea ce prisoseşte faţă de ceea ce e de 
trebuință trebuie dat la cei ce au nevoie. 


Aşa au făcut şi Priscilla şi Aquila. Pentru aceea îi şi înalță şi îi admiră, şi le 
alcătuieşte [în epistolă] cea mai mare laudă. Fiindcă zicând: „îmbrățişaţi pe 
Priscilla şi Aquila, cei împreună-lucrători cu mine în Domnul”, spune şi pricina 
unei asemenea iubiri faţă de ei. Care este această pricină? „Care şi-au supus gâtul 
lor pentru sufletul meu” (Rom 16, 4). Aşadar, pentru aceasta îi iubeşti pe ei, cum 
se zice, în mod special. Şi chiar dacă era numai acest motiv, de ajunsă era lauda. 
Căci cel care a scăpat pe comandant |din primejdie], prin el a scăpat şi pe ostaşi. 
Cel ce a scăpat pe doctor, a adus şi pe cei ce bolesc la sănătate. Cel ce a salvat pe 
cârmaci din furtună, a izbăvit şi întreaga corabie de valuri. Tot aşa şi ei, scăpând pe 
învățătorul lumii şi vărsându-şi sângele pentru mântuirea aceluia, s-au făcut 
binefăcători întregii lumi. Şi grijindu-se de învăţător, au mântuit prin el pe toți 
ucenicii săi. Şi ca să afli că unii ca ei nu purtau de grijă doar de învăţător, ci şi faţă 
de fraţi, ascultă şi cele ce urmează. 


Căci, zicând: „care şi-au supus gâtul pentru sufletul meu”, a adăugat: „Cărora nu 
numai eu Singur le mulțumesc, ci şi toate Bisericile neamurilor”. Cum zici 
despre nişte făcători de corturi, despre nişte bieţi meşteşugari, care nu au nimic mai 
mult decât hrana strict trebuitoare, că le mulţumesc toate Bisericile neamurilor? Ce 
au făcut atât de mult aceştia doi să fie de folos la atâtea Biserici? Ce fel de bogăţie 
prisositoare aveau? Ce stăpânire mare aveau, încât erau mai de vază [în ochii 
Apostolului] decât mai-marii şi bogaţii? De bună seamă că nu aveau mai multă 
bogăţie şi putere decât puternicii lumii. Dar ceea ce aveau mai mult decât toţi 
aceştia era nobilul imbold lăuntric şi un suflet pregătit să se avânte cu multă 
dăruire în primejdii. Pentru aceea s-au făcut binefăcători şi mântuitori [ai altora]. 
Căci cei bogaţi şi fricoşi nu pot să fie de folos Bisericilor pe cât sunt cei ce 
viețuiesc în sărăcie şi sunt cu inimă mare. 


Și nimeni să nu socoată că ceea ce spun este ciudat; căci este adevărat. Şi aceasta 
se vădeşte din experienţa de zi cu zi. Fiindcă bogatul are multe prilejuri de a fi 
vătămat: se teme pentru case, pentru slugi, pentru pământuri, pentru bani, ca nu 
cumva cineva să-l păgubească de ceva din acestea. lar cel ce este stăpân peste 
multe se face rob la acele multe. Pe când cel sărac, fiind sprinten întru totul şi 
lepădând toate aceste pricini, leu este şi foc arzător, şi are un suflet nobil: şi, 
ridicându-se deasupra acestora, cu uşurinţă lucrează cu toate puterile sale ca să fie 

de folos Bisericilor, chiar dacă, trebuind să mustre şi să certe, întâmpină mii de 
greutăți pentru Hristos. Şi fiindcă o dată pentru totdeauna a trecut cu vederea viaţa 
de aici, pe toate cu inimă voioasă şi cu multă uşurinţă le face. Spune-mi, de ce 
anume s-ar putea teme? Nu cumva că se păgubeşte în avuţia lui? Nu poţi spune aşa 
ceva. Nu cumva că este izgonit din ţara lui? Dar orice oraş de sub cer este al lui. 
Nu cumva că cineva i-ar putea strica viaţa de huzur şi l-ar despărți de garda de 
corp? Dar el se bucură de toate acestea, căci îşi zice: Vieţuirea mea este în cer şi eu 
mă avânt către viaţa ce va să fie” şi chiar de este nevoit să-şi dea sufletul şi 
sângele, nu se dă înapoi. De aici urmează că unul ca acesta este mai puternic şi mai 
avut decât toţi stăpânitorii şi împărații şi gloatele. 


Și ca să vezi că nu e doar măgulire ceea ce am spus, ci acesta e adevărul, cei care 
nu au nimic, tocmai aceştia, mai cu seamă, pot să grăiască liberi de toate cele. Câţi 
bogaţi nu erau în vremea lui Irod, câţi puternici ai zilei? Dar cine a avut [curajul] să 
iasă în față şi să-l certe pe tiran? Cine a apărat legile nedreptățite ale lui 
Dumnezeu? Nici unul dintre cei avuţi. Ci săracul şi sărmanul; cel care nu avea nici 
măcar pat, nici masă, nici acoperiş: ţeanul pustiului. Numai el singur, şi cel dintâi, 
l-a mustrat pe tiran, cu toată îndrăzneala, şi a dat pe faţă nunta lui adulteră. Şi, 
fiind toţi de faţă, a osândit-o pe cea care îl nedreptăţea pe Irod. Iar înaintea acestuia 
a fost marele Ilie, cel care nu avea nimic mai mult decât un cojoc, singurul care l-a 
mustrat cu multă bărbăţie pe nelegiuitul şi necredinciosul Ahab. Căci nimic nu ne 
pregăteşte aşa de mult să grăim slobod şi nu ne înduplecă atâta să îndrăznim când 
sunt asupră-ne toate înfricoşările şi nu ne face aşa de nebiruiţi şi tari, precum a nu 
avea nimic al nostru şi a nu ne înconjura de vreun lucru. 


Aşadar, dacă cineva vrea să aibă multă putere, să-şi atragă de partea lui sărăcia, să 
dispreţuiască viaţa de aici şi să socotească moartea un nimic. Acesta poate să fie de 
folos Bisericilor nu numai mai mult decât bogaţii şi demnitarii, ci chiar decât 
împărații. Căci împărații şi bogaţii toate câte le fac, le fac cu ajutorul banilor. Dar 
unul ca acesta, adeseori, împlineşte isprăvi multe şi mari, primejduindu-se şi 
dându-se la moarte. Şi pe cât sângele este mai de preţ decât orice aur, pe atât este 
mai bună jertfa acestuia decât a banilor. 


5. La fel erau şi aceşti găzduitori ai lui Pavel, Priscilla şi Aquila. Nu aveau mai 
mult avut decât [necesarul] pentru a trăi, dar aveau o voinţă mai bogată decât orice 
avuţie, căci aşteptau în fiecare zi să se dea spre moarte şi trăiau în mijlocul 
măcelurilor, mărturisind în toată vremea [pe Hristos]. Penrru aceea înflorea 
credinţa noastră în acele vremi, pentru că ucenicii şi dascălii erau împreună 
legaţi unii de alții [printr-un acelaşi duh de vieţuire]. Şi nu numai despre acestea 
vorbeşte Pavel, ci şi despre multe altele. Căci, scriindu-le şi evreilor, şi 

tesalonicenilor, şi galatenilor, dă mărturie tuturor de multele ispite ce au venit 
asupră-le, pe care le şi arată în epistole: că au fost alungaţi din patrie şi şi-au 
pierdut averile, ba s-au primejduit pe ei înşişi până la sânge. Şi întreaga lor viaţă 
pentru ei era o luptă, încât şi mădularele lor nu au pregetat să şi le taie pentru 
dascălii lor. 


Galatenilor, de pildă, le scrie: „mărturisesc vouă că, dacă era cu putinţă, ochii i- 
ați fi scos şi i-aţi fi dat pentru mine” (Gal 4, 15). lar când I-a primit pe Epafras, 
care a fost printre coloseni, zice: „A slăbit încât era să moară, dar 1-a miluit 
Dumnezeu nu numai pe el, ci şi pe mine, ca Să nu am întristare peste întristare” 
(Filip 2, 27). Şi prin aceste cuvinte arată că cu adevărat l-ar fi îndurerat moartea 
ucenicului. lar virtutea ucenicului iarăşi o dezvăluie tuturor, zicând astfel: „S-a 
apropiat de moarte, punându-și în primejdie viaţa, ca să plinească lipsa voastră 
în Slujirea mea” (Flp 2, 30). 

Cine este mai fericit decât aceia şi cine mai de plâns decât noi, de vreme ce ei şi-au 
pus şi sângele şi viaţa pentru dascălii lor, iar noi, adeseori, nici măcar o simplă 
vorbă nu îndrăznim să punem pentru părinții noştri comuni, ci, auzind că sunt 
batjocoriţi şi grăiți de rău — fie de ai noştri, fie de străini — nu le răspundem celor 
ce-i grăiesc astfel, nu-i oprim, nici nu-i mustrăm. Ba, mai mult, chiar noi înşine 
începem să-i vorbim de rău. lar acum nu vede cineva atâtea zeflemele şi batjocoriri 
la adresa mai-marilor noştri din partea celor necredincioşi, câte vede din partea 
celor ce par a fi credincioşi şi care sunt împreună cu noi [la slujbe]. Şi ne mai 
întrebăm de unde este atâta uşurătate şi lipsă de evlavie, când ne purtăm cu atâta 
vrăjmăşie faţă de părinţii noştri. 


Că nu este, nu este nimic care să poată prăpădi şi strica Biserica — ba, mai mult, nu 
se poate face acest lucru cu uşurinţă din afara [Bisericii] — decât a nu fi legaţi 
întreolaltă, cu multă străşnicie şi profunzime, ucenicii şi dascălii, părinții şi fiii 
[duhovniceşti], mai-marii şi cei conduşi de ei. Şi e destul ca cineva să-l grăiască de 
rău pe un [simplu] frate, ca să nu mai fie lăsat să citească dumnezeieştile Scripturi. 


„Pentru ce iei în gura ta legământul Meu?” (Ps 49, 16), zice Dumnezeu. lar după 
aceea, spunând şi pricina, adaugă: „Șezând, grăieşti împotriva fratelui tău” (Ps 
49, 20). Iar tu, osândindu-l pe părintele tău duhovnicesc, te socoteşti vrednic să te 
sui pe amvonul dinaintea uşilor sfinte? Cum va fi judecat |unul ca acesta]? Căci 
dacă cei care grăiesc de rău pe tată sau mamă se prăpădesc cu moarte, de ce 
pedeapsă nu va fi vrednic cel ce îndrăzneşte să-l vorbească de rău pe cel care cu 
mult mai mult şi mai puternic decât acei născători trupeşti [îi este părinte]? 

Și nu te temi că se va căsca pământul şi vei pieri cu totul în el? Nici că fulger din 
cer vei atrage, care să-ți ardă limba cea care osândeşte? Nu ai auzit ce a pătimit 
sora lui Moise când s-a împotrivit în cuvânt conducătorului, cum a devenit 
necurată şi a cuprins-o lepra şi a răbdat astfel cea mai de pe urmă necinste? Şi chiar 
rugându-se fratele ei pentru ea şi căzând el la picioarele lui Dumnezeu, nu a avut 
nici o iertare, ci a fost scoasă din locul acela sfânt. [Şi gândeşte-te] că doar ea a 
conlucrat la creşterea lui şi [a adus-o] pe mama lui să-i fie doică şi că a făcut toate 
ca să nu fie crescut dintru început, copilul Moise, de mână barbară; iar după 
acestea, şi mai mare peste femeile [evreilor] a fost, după cum Moise peste bărbaţi. 
Și ca una ce a fost alături de el în toate acele lucruri înfricoşate, ba fiindu-i pe 
deasupra şi soră, nimic din toate acestea nu i-a folosit să scape de mânia lui 
Dumnezeu, pentru grăirea de rău [ce a făcut-o]. Şi nici chiar Moise, care a izbăvit 
prin rugăciune atâta popor de vina acelei negrăite nelegiuiri, nici măcar acesta nu a 
putut să mijlocească şi să ceară iertare pentru sora sa şi nu a fost în stare să facă 
milostiv pe Dumnezeu pentru ea. Ba a fost certat aspru. 


Prin urmare, Să învăţăm şi noi cât de mare năpastă este a grăi de rău pe cei ce 
conduc şi a judeca vieţuirea celorlalți. Căci în acea Zi a Judecăţii, Dumnezeu ne 
va judeca cu amănunţime nu numai pentru cele pe care le-am păcătuit noi 
înşine, ci şi pentru judecăţile pe care le-am făcut faţă de alţii. Și adeseori, dacă 
un păcat este uşor de felul lui, îl face mai greu şi de neiertat tocmai faptul că cel 
ce I-a comis îl judecă pe altul. 


Sunt neclare cele spuse? Să încerc să le fac mai pe înţeles. Să zicem că cineva a 
păcătuit. lar apoi îl osândeşte foarte pe un altul, care a păcătuit în acelaşi fel. în 
Ziua Judecăţii nu-şi va atrage pedeapsa pe măsura păcatului săvârşit, ci dublă va fi 
aceasta sau triplă. Căci Dumnezeu îl va pedepsi nu numai că a păcătuit el, ci şi 
pentru că a osândit greu pe cel care a păcătuit la fel ca dânsul. lar că acest lucru 
este adevărat, vă arăt din fapte întâmplate în trecut, ba, mai mult, ceea ce v-am 
spus va rezulta mai limpede din cele ce urmează. Fariseul, deşi nu a păcătuit cu 
Nimic, ba trăia chiar în dreptate şi avea multe virtuţi, fiindcă I-a osândit pe vameş 
că era răpitor şi lacom şi prea-nelegiuit, şi 1-a judecat aşa de tare, a primit o osândă 
mai mare decât a aceluia. lar dacă acela, nepăcătuind defel, fundcă a osândit cu un 
simplu cuvânt pe altul care a păcătuit şi i-a dat în vileag toate fărădelegile, şi-a 
atras atâta pedeapsă, noi, care păcătuim mult în fiecare zi, dacă vom judeca 
vieţuirea altora, nefiind aceia [vinovaţi] la arătare cu ceva, nici făcând ceva în 
văzul nostru, ia gândeşte-te câtă osândire ne vom atrage? Cum nu vom pierde orice 
iertare? „Căci cu judecata cu care veţi judeca, cu aceea veți fi judecaţi” (Mt 7, 2). 

6. Pentru aceea, vă pun înainte şi vă îndemn şi vă rog să ne depărtăm de acest rău 
obicei. Căci pe de-o parte nu vătămăm cu nimic pe preoţii care aud [că-i vorbim] 
de rău, nu numai dacă sunt minciuni, ci chiar de ar fi adevărate (fiindcă şi fariseul 
nu l-a rănit cu nimic pe vameş, ba i-a fost şi de folos, deşi adevărate erau cele 
spuse despre acela); iar pe de altă parte ne aruncăm pe noi înşine în cele mai 
cumplite rele. Căci şi fariseul, împotriva lui a folosit sabia şi, făcându-şi o rană de 
moarte, [singur] s-a îndepărtat. Prin urmare, ca să nu pătimim şi noi aceleaşi 
necazuri, să ne ţinem cu tărie înfrânarea limbii. Căci dacă grăindu-l de rău pe un 
vameş oarecare, nu a scăpat |fariseul] de pedeapsă, noi, vorbindu-i de rău pe 
părinţii noştri [duhovniceşti], ce apărare vom mai avea. Dacă Maria numai o dată 
I-a vorbit de rău pe fratele ei [Moise] şi a luat atâta pedeapsă, ce nădejde de 
mântuire mai avem când împroşcăm cu mii de batjocoriri, în fiecare zi, pe mai- 
marii noştri? 


Să nu-mi spună cineva că acela era Moise. Căci voi putea să-i spun şi eu că aceea 
era Maria. lar ca să afli cu limpezime că chiar dacă preoţii sunt vinovaţi, nici aşa 
nu-ți este îngăduit să le judeci vieţuirea, ascultă, ce spune Hristos despre 
căpeteniile iudeilor: „Pe scaunul lui Moise au şezut cărturarii şi fariseii. Aşadar., 
toate câte vă spun vouă să le faceţi, faceţi-le. Dar după faptele lor să nu faceţi” 
(Mt 23, 2-3). Şi ce poate fi mai rău pentru aceia, că invidia lor i-a stricat pe 
ucenicii lor? Dar nici chiar aşa nu i-a coborât din vrednicia lor, nici nu i-a făcut 
dispreţuiţi în ochii celor cârmuiţi de ei. Ba, din contră. Căci dacă cei cârmuiţi ar fi 
primit această putere, pe toţi i-ar fi dat afară din preoţie şi i-ar fi coborât de la altar. 
Pentru aceea şi Pavel, ocărând pe arhiereul iudeilor şi zicându-i: „7e va bate 
Dumnezeu pe tine, perete văruit; tu şezi şi mă judeci” (Fapte 23, 3), când a auzit 
pe aceia că îi sar împotrivă, spunându-i „pe arhiereul lui Dumnezeu îl faci tu de 
ocară?”, voind să arate câtă cinste şi respect se cuvine a se da conducătorilor, a 
răspuns: „Nu am ştiut că era arhiereul lui Dumnezeu”. 


Pentru aceea şi David, prinzându-l pe călcătorul de lege, Saul, care răsufla în juru- 
i moartea şi era vrednic [pentru aceasta] de mii de pedepse, nu numai că i-a cruțat 
viaţa, dar nici măcar cuvânt impovărător nu a suferit să spună către acela. Şi a zis 
şi pricina:(,„Pentru că era unsul Domnului” Regi 24, 11). Şi nu numai din acestea, 
Ci şi din altele se poate vedea cu prisosinţă că cel cârmuit trebuie să stea cu respect 
față de cele ale preoţilor. Căci, fiind adus odinioară chivotul Legii, unii dintre cei 
cârmuiţi, văzând că este gata să cadă, au sărit să-l sprijine şi pe loc li s-a dat 
pedeapsa, căci au fost loviți de Domnul şi au murit (II Regi 6, 6-7). Şi doară nu au 
făcut nimic care să nu fie la locul lui. Căci chivotul, urmând să se răstoarne, ei l-au 
sprijinit să nu cadă. 

Dar ca să afli hotărât vrednicia preoţilor şi că nu le este îngăduit ca cel aflat într-o 
stare mai mică şi care se află în tagma laicilor să îndrepteze cele preoţesti, i-a ucis 
pe ei în mijlocul mulțimii. Şi aşa i-a înfricoşat mult de tot pe toți ceilalţi şi i-a 
convins ca niciodată să nu se mai apropie de lucrurile afierosite preoţiei. Că dacă 
fiecare, pentru orice pricină, şi-ar băga nasul în cele ale preoţiei, ca să îndrepte 
relele ce se întâmplă, nici pricină nu ar primi îndreptare cândva şi nu am deosebi 
cu limpezime, nici cine cârmuieşte, nici cine este cârmuit, fiindcă toţi ar fi 
amestecați unii cu alţii. 


Și să nu socoată cineva despre mine că zic acestea ca să-i condemn pe preoţi (căci 
din pricina harului dumnezeiesc arată — şi voi ştiţi asta — multă îngăduinţă în toate 
şi nu dau niciodată nimănui vreo pricină de sminteală), ci le spun ca voi să aflaţi, 
că şi dacă aţi fi avut părinţi [duhovniceşti] perverşi şi dascăli cumpliţi, nici aşa nu 
v-ar fi fost fără de primejdie şi fără urmări să-i vorbiţi de rău şi să-i batjocoriţi. 


Dacă despre părinţii trupeşti un înţelept zice: „Chiar dacă îi lipseşte priceperea 
are iertare. Căci ce le-ai dat tu asemenea cu ce ți-au dat ei?”, cu atât mai mult 
trebuie să păzim această lege faţă de cei duhovniceşti şi fiecare să se îngrijească de 
propria vieţuire, ca nu cumva să auzim în acea Zi a Judecăţii: „/Fățarnicule, pentru 


ce vezi paiul în ochiul fratelui tău, iar bârna din ochiul tău nu o iei în seamă?” 
(Mt 7, 3). 


Căci faptă de făţarnici este ca în public, când toţi ne văd, să sărutăm mâinile 
preoţilor şi să ne atingem de genunchii lor, şi să-i rugăm să se roage pentru noi, Şi 
când voim să ne botezăm să alergăm pe la uşile lor, iar acasă sau în piaţă, pe cei 
care ne-au pricinuit atâtea bunătăţi şi ne sunt slujitori, să-i împroşcăm cu mii de 
ocări ori să îngăduim ca alții să-i batjocorească. Căci dacă, într-adevăr, părintele 
tău duhovnicesc este rău, cum socoţi că este vrednic de încredere şi slujitor al 
Tainelor acelora înfricoşate? lar dacă ţi se pare că este vrednic slujitor al acelor 
Taine, pentru ce rabzi când alţii îl grăiesc de rău şi nu le stai împotrivă cu cuvântul, 
nici nu te doare, nici nu te macină înlăuntru blasfemiile lor? [Căci dacă le-ai 
răspunde la acuzaţii], ai lua multă răsplată de la Dumnezeu, şi chiar din partea 
celor ce osândesc ai primi laudă. 


Și chiar dacă ar fi răi de mii de ori, te vor lăuda întru totul şi vor accepta [ca un 
lucru bun] grija ta pentru părinţii [duhovniceşti]. [lar dacă stăm] şi suferim ocările 
[împotriva preoţilor], toţi ne vor osândi, până şi cei care îi grăiesc de rău. Căci 
nimic nu distruge aşa de mult Biserica, decât această boală. Şi după cum un trup, 
dacă nu este susținut cu multă vigoare de legăturile dintre mădulare, face viaţa de 
netrăit, tot aşa şi Biserica, dacă nu este susținută prin legătura foarte puternică şi de 

nedesfăcut a dragostei, naşte mii de războaie într-însa şi sporeşte [asupra ei] mânia 
lui Dumnezeu şi devine pricină de multe ispite. Şi ca să nu se întâmple una ca 
aceasta, nici să nu-L mâniem pe Dumnezeu, şi ca nu cumva să crească şi răutăţile 
noastre şi să ne agonisim pedeapsă fără iertare şi [astfel] să ne umplem viaţa de 
multe necazuri, să ne întoarcem limba către vorba bună şi să ne îngrijim în 
fiecare zi de viaţa noastră şi să nu ne mai îngăduim a judeca viaţa altora, ca şi 
cum am şti cu exactitate tainele lor, ci să ne judecăm păcatele noastre. Fiindcă 
aşa vom putea scăpa şi de focul gheenei. 


Căci după cum cei ce iscodesc relele altora nu şi le judecă pe ale lor, aşa şi cei care 
se tem să tragă cu ochiul la vieţuirea altora vor avea multă grijă de greşelile lor. lar 
cei care vor cugeta mereu la răutăţile lor şi le vor osândi în fiecare zi, 
neîndreptăţindu-se pe ei înşişi, îl vor avea blând, în Ziua Judecăţii pe Judecător. Şi 
acest lucru 1-a spus lămurit Pavel: „Dacă ne-am judeca pe noi înşine, nu am mai 
fi judecaţi de Domnul” (1 Cor 11, 31). Aşadar, ca să scăpăm de judecata aceea, 
să lăsăm toate ale celorlalți şi să ne îngrijim de viaţa noastră; să pedepsim 
gândurile ce ne conving Să păcătuim, să ne străpungem conştiinţa şi să ne cerem 
socoteală pentru cel înfăptuite de noi. Căci astfel vom putea şi să facem uşoară 
povara păcatelor noastre, şi să ne bucurăm de multă iertare, şi să petrecem viaţa 
aceasta cu bucurie, şi să avem parte de bunătăţile ce au să fie, cu harul şi cu iubirea 
de oameni a Domnului nostru lisus Hristos, prin care şi cu care Tatălui şi Duhului 
Sfânt slavă, în vecii vecilor. Amin. 

Sfântul loan Gură de Aur - Sfaturi pentru soţie 





Sfânta Priscila 


„Ea poate să se ocupe aici cu studiul înţelepciunii şi să liniştească sufletul tulburat 
al soţului ei, atunci când se întoarce acasă; ea poate să-l îmblânzească şi să 
risipească inutilităţile şi gândurile necăjitoare care-l tulbură şi să-l trimită apoi 
debarasat de gândurile şi grijile pe care le avea dinafară, ducând cu el ceea ce a 
învăţat bun de la femeia sa. 


Nimic, în sfârşit, nimic nu are mai multă putere şi tărie pentru a-l ordona şi a 
conduce pe om ca femeia lui, atunci când este evlavioasă şi prudentă şi pentru a-i 
întoarce sufletul lui unde vrea ea şi cum îi place. Va afla mai puţină încredere la 
prietenii săi, la învăţaţi şi la fel la cei mari, decât la avizele şi la sfaturile femeii 
sale. Căci extrema tandreţe pe care o are un soţ pentru femeia sa, îl face să 
primească sfaturile ei cu multă plăcere. Eu v-aş putea arăta aici exemplul multor 
oameni grei şi indisciplinaţi, pe care femeia lor i-a potolit şi 1-a civilizat. Femeia 
este însoțitoarea omului, la masă, la pat, în crearea copiilor; ea este păstrătoarea 
secretelor, a hotărârilor lui, mai ştiu cu a ce? Ataşată cu totul de bărbatul ei, ea îi 
este aşa de unită precum este capul cu trupul. Ea îi va face mai multe servicii 
bărbatului ei decât oricine, dacă este cinstită şi cu bun simţ. 

Pentru aceia le rog pe femei să se aşeze la ceea ce le zic eu şi să le dea sfaturi 
mântuitoare şi bune bărbaţilor lor; căci, dacă femeia este foarte capabilă să 
îndemne pe bărbatul ei la virtute, ea poate la fel să-l ducă la păcate. O femeie l-a 
pierdut pe Abesalom, o femeie I-a pierdut pe Amon; o femeie a încercat să-l piardă 
pe lov; femeia lui Nabat l-a scăpat de la moarte; o femeie — ludita a scăpat un 
popor întreg. Debora, Estera şi multe altele, au împlinit destul de bine funcția unui 
general de armată. Sfântul Pavel zice: Ce ştii tu femeie de-ţi vei mântui bărbatul 
tău? (| Cor., 7, 16). Şi Scriptura ne învaţă că în veacul fericit al apostolilor, Persida, 
Mania, Priscila (Rom., 16) s-au expus în mod curajos la luptele apostolice. 


Imitaţi-le pe aceste femei sfinte, zidiţi-i şi întăriţi-i pe bărbaţii voştri, nu numai prin 
cuvintele voastre, ci încă şi prin exemplul vostru bun. 


Și cum îl veţi învăţa voi pe bărbatul vostru? 


Atunci când nu va vedea în voi nici o răutate, nici rău, nici curiozitate, nici iubire 
pentru podoabe sau împodobiri, nici dorinţă, nici gust pentru lucrurile zadarnice şi 
dimpotrivă vă veţi mulțumi simplu cu ceea ce aveţi, atunci vă va asculta cu 
plăcere, el va primi cu bucurie sfaturile voastre; dar dacă nu sunteţi înțelepte decât 
în cuvinte şi dacă faceţi contrarul a ceea ce ziceţi, atunci vă va învinui de 
înşelătorie, dar dacă faptele voastre se potrivesc cu cuvintele voastre, dacă învăţaţi 
în acelaşi timp şi prin faptele voastre şi prin cuvintele voastre, soţul vostru vă va 
asculta atunci cu plăcere şi va ceda atunci în faţa voastră; atunci, spre exemplu, 
când nu veţi mai căuta deloc aurul, pietrele preţioase şi măreţia hainelor şi în locul 
acelora vă veţi face o comoară de modestie, de cumpătare, de blândeţe şi de 
bunătate, atunci când vă veţi prezenta în faţa soţului vostru împodobite cu aceste 
virtuţi, veţi avea dreptul să le cereţi să le aibă şi el. 


Căci dacă o femeie trebuie să facă ceva lucru pentru a-i plăcea soţului ei, sufletul ei 
trebuie să şi-l împodobească şi trupul ei nu va face aşa decât să-l desfigureze 
împodobindu-l. În sfârşit, aurul şi împodobirile nu vă vor face aşa de iubite de 
soțul vostru, ca şi cumpătarea şi blândeţea şi de a fi gata să vă daţi viaţa voastră 
pentru el. lată ceea ce câştigă inima şi toată iubirea soţului. Împodobirile în plus îi 
sunt neplăcute: ele cer griji, produc osteneală şi jenă, dar ceea ce v-am spus îl 
ataşează pe soţ femeii sale, fiindcă o voinţă dreaptă şi bine dispusă, prietenia, 
ataşamentul nu cer nici o grijă, nici osteneală; sau vorbind mai scurt, cu aceea se 
îmbogăţeşte o casă. Împodobirile au dezgustul lor de obicei; dar împodobirile 
sufletului răspândesc în toate părțile o nouă strălucire în toate zilele şi aprind în 
inimă 0 flacără mai curată şi mai mare. 

Pentru aceasta, vreţi să plăceţi soţului vostru? Împodobiţi sufletul vostru cu curăţia 
şi cu evlavia, aveţi grijă de casă. Acestea sunt lucrurile care ataşează mai mult şi 
care nu încetează niciodată să ataşeze bătrâneţea, nu distruge această podoabă, 
boala nu o veştejeşte. Este tocmai contrarul cu frumuseţea trupului: vârsta înaintată 
îl veştejeşte, boala îl consumă şi multe alte lucruri îl distrug. Dar bunurile 
sufletului le întrec pe cele ale trupului. Frumuseţea trupului trezeşte invidia şi 
gelozia, frumuseţea sufletului nu este supusă nici unei boli, nici slavei deşarte. 
Ataşându-vă aşa să vă împodobiţi sufletul vostru şi nu trupul vostru, voi veţi 
conduce mai uşor gospodăria din casa voastră şi veniturile voastre vor fi mai 
abundente, dacă aurul cu care aţi putea să vă împodobiţi trupul vostru şi 
mădularele voastre, îl veţi folosi la lucruri necesare, ca hrană pentru robii voştri şi 
pentru casnicii voştri, să le dați copiilor voştri educaţia care este necesară şi la alte 
lucruri asemănătoare. 


Căci dacă expuneţi acest aur în ochii soţului vostru, atâta vreme cât inima lui este 
îngrijorată, ce rod, ce folos veţi avea? Nu, durerea nu permite ca privirea să fie mai 
fermecată. Voi ştiţi, dragii mei ascultători, sigur ştiţi: când ai venit să întâlneşti 
femeia cea mai împodobită şi mai rafinată, nu vei mai găsi plăcere aici, dacă inima 
este în necaz şi în tristeţe. Pentru a te bucura de un lucru, trebuie să fii vesel, 
trebuie să ai inimă mulţumită. Ori, dacă tot aurul este folosit la împodobirea 
trupului femeii, jena va stăpâni la masă şi soţul nu va putea găsi nici bucurie, nici 
plăcere. Dacă vreţi să-i plăceţi la al vostru, gândiți-vă să-i dați mângâiere şi-i veţi 
da dacă veţi înlătura surplusul împodobirii, dacă veţi înlătura orice împodobire 
zadarnică.” (din “Comentar la Evanghelia de la loan”) 


„Nu te teme când se spune că eşti datoare de a urma pe bărbat. Altmintrelea nu ar 
putea fi legătura. Deci ai căpetenia trebuitoare de la natură, ai şi legătura aceea a 
dragostei.” (din “Comentariile sau Explicarea Epistolei către Coloseni”) 


„Dar dacă voieşti numaidecât să placi bărbatului, apoi ai prin ce să-i placi: prin 
gingăşie, prin blândeţe, prin onestitate. Căci crede-mă, femeie, că dacă bărbatul tău 
ar fi de o mie de ori aplecat spre desfrânări şi nestăpânit, totuşi acestea la un loc de 
le vei avea: blândeţea, cinstea, neîngâmfarea, iconomia, simplitatea mai mult îl 
vor atrage spre tine.” (din “Comentariile sau Explicarea Epistolei către Evrei”) 


„(Femeia — n.n.) va putea fi de ajutor bărbatului nu atunci când umblă după găteli 
şi sulimanuri, nu atunci când umblă după distracţii şi desfătări, nu atunci când cere 
bărbatului bani şi iar bani, nu atunci când caută luxul, nu atunci când cheltuieşte 
fără sfârşit şi fără socoteală, ci atunci va fi de ajutor bărbatului, când este mai 
presus decât toate lucrurile de pe pământ, când îşi întipăreşte în sufletul său o 

vieţuire apostolică, atunci când arată în purtările ei multă blândeţe, multă modestie, 
mult dispreţ faţă de bani şi faţă de avere, multă resemnare. Da, atunci va putea să 
mântuie pe bărbatul ei. Va fi de ajutor bărbatului ei când va spune: Dacă avem ce 
mânca şi cu ce ne îmbrăca, avem de toate (| Tim., 6, 8); când va nutri astfel de 
gânduri chiar prin faptele sale, când va râde şi nu-i va păsa de moartea trupului, 
când va spune că viaţa aceasta pământească nu preţuieşte nici două parale, când va 
socoti, ca şi profetul, toată slava lumii acesteia ca floarea ierbii (Isaia 40, 6).” (din 
“Despre Feciorie, Apologia vieţii monahale, Despre creşterea copiilor...) 


„... atunci contribuie femeia la mântuirea sufletului bărbatului, când prin faptele şi 
vorbele sale arată multă înţelepciune, multă filosofie, multă răbdare, când şi râde 
de toate greutăţile căsniciei, când urmăreşte necontenit acelaşi scop. Dacă face 
altfel, dacă cere cu stăruinţă cele pe care de obicei le cer femeile, nu numai că nu-i 
este de nici un folos, dar îl şi mai vatămă.” (din “Despre Feciorie, Apologia vieţii 
monahale, Despre creşterea copiilor...) 


„Esenţa căsătoriei constă în aceea că femeia măritată iubeşte, se mărgineşte şi se 
mulţumeşte cu un singur bărbat. Prin aceasta se deosebeşte o femeie cinstită, o 
femeie care se respectă pe sine, de o desfrânată. Dacă o femeie măritată se 
mulţumeşte toată viaţa ei cu un singur bărbat, atunci se poate zice pe bună dreptate 
că femeia aceea este cu adevărat o femeie căsătorită, iar unirea dintre ea şi bărbatul 
ei este căsătorie...” (din “Despre Feciorie, Apologia vieții monahale, Despre 
creşterea copiilor...”) 


„Ea va şti, păstrându-şi demnitatea ei, s-o recunoască pe a lui ca cea mai înaltă. 
Nimic nu este mai potrivnic delicateţei procedeelor decât de a vrea să stăpâneşti şi 
să te substitui soţului tău în poruncire şi conducere. Sara, soția lui Avraam, este 
modelul soțiilor sub acest raport. 


Cu cât mai mult se va abţine femeia de la orice injurie şi de la orice reproş, de la 
orice învinuire nepotrivită. Chiar dacă soţul ei merită să fie mustrat pentru 
indolenţa lui sau lpsa de aptitudine, chiar dacă lenea lui pune în pericol soarta 
familiei, femeia nu se va îndrepta spre nici un limbaj injurios.” (Din “Bogăţiile 
oratorice”) 

Pomenirea Sfinţilor mucenici Acvila şi Priscilla 





(13 februarie Roma, Corint şi Efes, sec. 1) 


Marele sinaxar grec al sfinților îi numeşte „apostoli” pe amândoi aceşti sfinți, 
Priscilla şi Acvila, zicând că erau „într-un suflet (homopsihoi) cu apostolul Pavel”. 


Priscilla şi Acvila erau evrei de neam şi aveau ca îndeletnicire facerea de corturi. 
Ei se aflau la Roma în anul 52 d.H., când împăratul Claudius (41-54 d.H.) a scos 
afară pe toţi evreii din Italia, datorită, se pare, tulburărilor dintre ei din pricina noii 
învățături despre Hristos. 


Deci au fugit la Corint, în Grecia. Acolo s-a întâmplat ca vieţile lor să se schimbe 
cu totul, căci marele apostol Pavel se afla atunci la Corint. Auzind că Priscilla şi 
Acvila erau, ca şi el, evrei făcători de corturi, Pavel i-a căutat, s-a împrietenit cu ei, 
le-a dat cuvântul Adevărului despre lisus Hristos şi a avut grijă să fie botezați. 


lată cum descrie Sfântul Luca, autorul Cărţii Faptelor, aceste întâmplări: Jar după 
acestea, ieşind Pavel din Atena, a venit la Corint. Și aflând pe oarecare iudeu 
Acvila, de neam din Pont, care de curând venise de la Italia, şi pe Priscilla, 
femeia lui (pentru că poruncise Clavdie să iasă toţi iudeii din Roma), a venit la 

ei. Și pentru că era de un fel de meşteşug cu ei, a rămas lângă dânşii şi lucra; 
pentru că erau făcători de corturi cu meşteşugul (Fapte 18, 1-3). 


Apoi Sfântul Luca aminteşte că Sfântul Pavel vorbea în sinagogă în toate 
sâmbetele şi încredința şi pe iudei şi pe elini (Fapte 18, 4), şi că a stat la Corint un 
an şi şase luni, învățând întru ei cuvântul lui Dumnezeu (Fapte 18, 11). Este 
aproape sigur că în tot acest răstimp Pavel a locuit în casa lui Priscilla şi Acvila. lar 
Pavel, încă mai îngăduind zile multe, despărțindu-se de la fraţi a mers pe apă în 
Siria, şi împreună cu el Priscilla şi Acvila... Şi a sosit în Efes, şi pe aceia i-a lăsat 
acolo (Fapte 18, 18-19). 


Sfântul loan Gură de Aur, într-o omilie despre Sfinţii Priscilla şi Acvila, închipuie 
grăitor felul cum trebuie să se fi simţit ei avându-l pe marele apostol Pavel locuind 
în casa lor şi despre felul în care hotărârea lui Pavel de a locui cu ei este o dovadă 
hotărâtoare despre măreţia firii lor creştineşti: 


„Ci mai mult decât aceasta, Pavel împreună cu ei a șezut, şi nu doar o zi, ori două, 
ori trei, ci doi ani întregi, martor virtuţii lor fiind. Căci precum cârmuitorii cei 
lumeşti nicidecum aleg a fi adăpostiți vreodată de oamenii de rând şi ticăloşi, ci 
alese case de oameni subţiri caută, ca măreţia lor să nu se necinstească de 
prostimea celor ce-i primesc, tot asemenea apostolii nu cu oricine se sălăşluiau. 
Dară în loc de a se aşeza în casele celor avuţi şi Slăviți, precum lumeştii 
cârmuitori, apostolii râvneau a se sălăşlui cu cei cu sufletele strălucind de virtute. 
Și cu adevărat aceasta după porunca lui Hristos făceau, Care zice: Şi ori în care 
cetate sau oraş veţi intra, cercetaţi cine este întru dânsul vrednic, şi acolo 
rămâneţi (Mat. 10, 11). 


Aşadar, vrednici de Pavel erau Priscilla şi Acvila. Și vrednici de Pavel fiind, 
vrednici şi de îngeri erau. lar casa lor fără greş Biserică aş putea-o numi sau 
cerul însuşi. Căci unde Pavel era, acolo şi Hristos, cum însuşi Pavel zice: de 
vreme ce căutaţi ispitire a lui Hristos celui ce grăieşte întru mine (II Cor. 13, 3). Şi 
unde era Hristos, acolo şi îngerii necontenit se strângeau. 


Căci de s-a făcut această însoţire vrednică a fi gazda lui Pavel, cugetaţi cum s-au 
făcut aceştia în doi ani de împreună viețuire cu el, luând seama la purtarea lui, la 
umbletul, căutătura, felul îmbrăcămintei, intrările şi ieşirile, şi toate celelalte. 
Căci nu doar cu vorba, ori cu învăţătura, ori cu îndemnul sunt oamenii sfinţi, ci cu 
viața lor toată, tocmind-o pe potriva învăţăturii lor despre creştineasca vieţuire. 

Închipuiţi-vă ce lucru măreț era a-l vedea pe Pavel mâncându-şi cina, mustrând, 
mângâind, rugându-se şi plângând, zi şi noapte! Avem doar patrusprezece din 
epistolele sale, şi în toată lumea le ducem. Ne putem dar închipui cum cei ce au 
vieţuit cu dânsul ca îngerii s-au făcut - ei care aveau cu sine pe însuşi izvorătorul 
acelor epistole, limba întregii lumi, lumina Bisericilor, întărirea Credinței, stâlpul 
şi temelia Adevărului! 


Iar dacă dracii şi de veşmântul lui se înfricoşau, asemenea putere având (cf. Fapte 
19, 12), cât de măreț să fi fost harul Duhului pe carele cel împreună-vieţuind cu el 
putea a-l dobândi! Oare n-ar fi fost îndeajuns a vedea doar scaunul lui Pavel, ori 
patul lui, ori încălțămintea, spre a fi tras către necontenită pocăință ? Și dacă 
dracii se cutremurau văzându-i veșmintele, cu cât mai mult cei credincioşi, şi mai 
ales cei vieţuind cu el, au fost împinși spre pocăință la vederea lor ?” 


Abia când Priscilla şi Acvila ajung la Efes începem a vedea în vieţile lor roada 
celor doi ani de vieţuire cu apostolul Pavel şi a învăţăturii primite de la el. Sfântul 
Luca ne spune: lar un iudeu oarecare, anume Apollos, alexandrin de neam, 
bărbat meşter la cuvânt, a venit în Efes, puternic fiind întru Scripturi. Acesta era 
învăţat în calea Domnului, şi fierbând cu duhul, grăia şi învăţa cu de-adinsul 
cele ce sunt pentru Domnul, ştiind numai botezul lui loan. Acesta a început a 
grăi cu îndrăzneală în sinagogă; şi auzindu-l pe el Acvila şi Priscilla, l-au luat şi 
mai cu amănuntul i-au spus lui calea lui Dumnezeu (Fapte 18, 24-26). 


Rezultatul acestei învăţări a lui Apollos de către sfinţii soți este descris îndată de 
Luca: Și vrând el să treacă în Ahaia, îndemnându-se fraţii au scris ucenicilor să- 
I primească pe el, carele mergând acolo, mult a ajutat celor ce crezuseră prin 
har; pentru că tare înfrunta pe iudei înaintea norodului, arătându-le din 
Scripturi că lisus este Hristos (Fapte 18, 27-28). 


Doi ani mai târziu, în anul 54 de la Hristos, pe când se afla la Efes, Sfântul Pavel 
scria întâia Epistolă către Corinteni. De aici vedem că Priscilla (numită uneori 
Prisca) şi cu Acvila erau încă în Efes ţinând şi acolo o adunare bisericească în casa 
lor. Pavel scrie: Închină-se vouă bisericile Asiei. Inchină-se vouă întru Domnul 
mult Acvila şi Priscilla, împreună cu biserica cea din casa lor (1 Cor. 16, 19). 
Întrucât singura biserică din Asia pomenită anume de Sfântul Pavel este a lor, 
avem aici o puternică dovadă a însemnatei ajutorări date vieţii Bisericii timpurii de 
către această pereche sfântă. 


Aflăm din nou despre Priscilla şi Acvila în Noul Testament atunci când Sfântul 
Pavel le trimite închinăciune, spre sfârşitul Epistolei sale către Biserica Romanilor, 


AA hihi rr iii 


Xe Xe Xe e e eee 


KA AA AA AAA AAA AAA AAA AAA 


Xe Xe Xe e eee 


pe care o scria din Corint pe la anul 58 d.H. Vedem deci că după şederea la Efes ei 
s-au întors la Roma, unde iarăşi ţineau adunări bisericeşti în casa lor. Pavel scrie 
romanilor creştini: Spuneţi închinăciune Priscillei şi lui Acvila, celor împreună 
cu mine lucrători întru Hristos lisus, care pentru sufletul meu grumazii lor şi-au 
Supus; cărora nu numai eu Singur mulțumesc, ci şi toate bisericile neamurilor. 
Şi (spuneţi închinăciune şi) bisericii celei din casa lor (Romani 16, 3-5). 


În al treizecelea Cuvânt la Romani, Sfântul loan Gură de Aur extrage câteva dintre 
sensurile acestui izbitor pasaj: „Spuneţi închinăciune, zice el (Pavel), Priscillei şi 
lui Acvila, celor împreună cu mine lucrători întru Hristos lisus. Despre strălucirea 
acestor oameni aduce mărturie şi Sfântul Luca - pe de-o parte atunci când zice că 
Pavel a rămas lângă dânşii şi lucra; pentru că erau făcători de corturi cu 
meşteşugul (Fapte 15, 3), şi pe de altă parte când o pomeneşte întâi pe femeie ca 
primindu-l pe Apollos şi învățându-l în calea Domnului (Fapte 18, 26). 


Mari sunt lucrurile acestea, dar lucrurile pomenite de Pavel încă şi mai mari. Şi ce 
oare zice el ? Mai întâi îi numeşte „, împreună-lucrători ”, spre a arăta că au fost 
părtaşi negrăitelor sale osteneli şi primejdii. 


Apoi zice: Care pentru sufletul meu grumazii lor şi-au supus (Romani 16, 4a). 
Vedeţi cum deplin mucenici a fi îi arată ? Căci, pe cât mi se pare, mii de primejdii 
se aflau în vremea lui Nero... 


In continuare, zice: 


Cărora nu numai eu singur mulțumesc, ci şi toate bisericile neamurilor (Romani 
16, 4b). Aici face pomenire de felul cum primeau pe străini şi cum ajutorau cu 
bani, minunându-se de ei, fiindcă amândoi şi-au vărsat sângele, punându-se cu 
toată fiinţa la îndemâna tuturor. 


Vedeți dar că acestea erau femei alese (adică toate femeile apostolice îndeobşte), 
nicidecum pomenite după firea lor în urmarea virtuţii? Şi cu dreptate este a fi 
astfel, căci în Hristos lisus nu este parte bărbătească nici femeiască (Galat. 3, 28). 
Şi ceea ce Pavel zicea de Fivi (Rom. 16, 1-2), tot aşa şi de Priscilla. Căci zicea 
despre Fivi: Aceasta ajutătoare a fost multora, şi mie însumi, iar despre Priscilla 
zice: Nu numai eu singur mulțumesc, ci şi toate bisericile neamurilor. Şi ca nu 
cumva să pară linguşitor, aduce şi alți martori care ştiu lucrarea acestor femei. 


Și (spuneţi închinăciune şi) bisericii celei din casa lor (Romani 16, 5). Căci 
Priscilla şi Acvila erau aşa de mult prețuiţi, încât casa lor se făcuse biserică, atât 

prin aceea că i-au făcut pe toți ai lor credincioşi, dar şi deschizând-o tuturor 
străinilor. Căci nu avea el obiceiul a numi casele „biserici, fără numai atunci 
când aveau multă credinţă şi multă frică a lui Dumnezeu adânc înrădăcinată în 


a ate 


In a doua omilie dedicată Sfinţilor Priscilla şi Acvila, Sfântul loan Gură de Aur îşi 
arată cu mai multă uimire admiraţia față de măreția şi însemnătatea slujirii aduse 
Bisericii de către această pereche, cum rezultă din Romani 16, 3-4: 


„Căci zicând: Spuneţi închinăciune Priscillei şi lui Acvila, celor împreună cu mine 
lucrători întru Hristos lisus, arată pricina dragostei lui pentru ei. Și care e acea 
pricină ? Pentru sufletul meu, zice el, grumazii lor şi-au supus. Oare nu i-aţi fi 
iubit şi îndrăgit şi voi pentru aceasta? Negreşit că da. Numai aceasta şi este 
destulă pricină pentru lauda lui Pavel. Căci cel ce izbăveşte căpetenia oştii 
izbăveşte şi pe ostaşi, iar care scapă pe doctor de primejdie, pe toţi cei bolnavi 
către sănătate îndreptează, iar care pe cârmaciul corăbiei din valuri scoate, pe 
toată corabia de la furtună o scapă. Deci dar aceia care pe învățătorul lumii l-au 
scăpat, şi sângele pentru izbăvirea lui şi-au vărsat, cu adevărat binefăcători sunt 
întregii lumi, şi pe învăţător ajutând, deopotrivă pe toţi ucenicii i-au mântuit. 


Dar ca să aflaţi că nu doar faţă de învăţător s-au purtat astfel, ci către toți fraţii 
aceeaşi grijă şi ajutor au dovedit, ascultați cele ce urmează. Căci după ce a zis că 
pentru sufletul meu grumazii lor şi-au supus, Zice iarăşi: Nu numai eu Singur 
mulțumesc, ci şi toate bisericile neamurilor. O, Pavele, oare ce grăieşti ? Toate 
Bisericile neamurilor mulțumesc la doi făcători de corturi - bieţi oameni lucrători 
cu mâinile lor, ce rareori aveau ceva mai mult decât hrana trebuitoare ? Cum pot 
doi oameni ca aceştia să fie aşa de mari binefăcători ai tuturor Bisericilor ? Oare 
belşug de bogății aveau aceştia ? Ori poate vreo mare putere stăpâneau ? Ori 
dregătorie înaltă ţineau ? Nicidecum, ci în locul acestora aveau aleasă râvnă a 
sluji altora cu toată fiinţa lor, gata fiind orişicând a da piept cu orice primejdii. 
Astfel de însuşiri mai bune sunt decât toată avuţia şi puterea acestei lumi. Astfel s- 
au făcut ei binefăcători şi izbăvitori multora. ” 


Pentru ultima oară îi vedem pe Priscilla şi Acvila în Noul Testament în a doua 
epistolă a Sfântului Pavel către fiul lui duhovnicesc, Sfântul Timotei. Epistola a 
fost scrisă prin anul 65 d.H., pe când Pavel se afla întemnițat la Roma, cu puţin 
înainte de a i se tăia capul, sub domnia smintitului împărat Nero. Întrucât Timotei a 
fost întâiul episcop al Efesului, se pare că în acel moment Priscilla şi Acvila se 
reîntorseseră în acea cetate. În epistolă Sfântul Pavel zice, referindu-se la ei: Spune 
închinăciune Priscillei şi lui Acvila şi casei lui Onisifor (II Tim. 4, 19). 

Tâlcuind acest verset, Sfântul loan Gură de Aur spune: „Spune închinăciune 
Priscillei şi lui Acvila. Aceştia sunt cei despre care Pavel face necontenită pome- 
nire, cu care se sălăşluise şi care îl primiseră la ei pe Apollo. El o numeşte pe 
femeie întâi, fiind, pe cât îmi pare, cea mai râvnitoare şi mai credincioasă dintre 
cei doi, precum atunci când îl primise pe Apollo. Ori poate că a spus-o fără a se 
gândi la ceva anume. Și nu puţină mângâiere le-a fost lor o astfel de închinăciune. 
Ea aducea dovada preţuirii şi dragostei şi părtăşia întru mult har. Căci şi numai 
închinăciunea acelui sfânt şi fericit bărbat era de-ajuns spre a umple de har pe cel 
care o primea. ” 


Predania Bisericii spune că Sfântul Acvila a ajuns mai apoi episcop, care „pe mulți 
a botezat şi 1-a sfințit întru credinţă, a nimicit idoli, a zidit biserici, a făcut preoţi şi 
a răspândit între oameni slava Fiului lui Dumnezeu celui întrupat”. În sfârşit, atât 
Acvila cât şi Priscilla au fost aflaţi vrednici de moarte mucenicească. Sfântul 
Acvila e cinstit de Biserică şi la 14 iulie, ca unul din cei şaptezeci de apostoli. 


Spre a putea să ne folosim şi mai mult de pilda acestei sfinte perechi, neclintiţi 
împreună-lucrători în lucrarea de răspândire a Evangheliei lui Hristos, să cercetăm 
mai pe larg învăţătura marelui Sfânt loan Gură de Aur. Acest propovăduitor cu 
gură aurită 1-a lăudat mult în tâlcuirea Epistolei Sfântului Pavel către Romani, ca şi 
în cele două omilii dedicate lor îndeosebi. 


De pildă, Sfântul loan se minunează de înfăptuirile şi faima Priscillei şi a lui 
Acvila, deşi privind din afară nu aveau nimic nemaipomenit - fiind doar nişte bicţi 
oameni căsătoriţi, trăind în lume ca umili făcători de corturi: „Căci este cu putință 
ca şi în starea căsătoriei să fim minunaţi şi aleşi întru cele duhovniceşti. Căci 
Priscilla şi Acvila, căsătoriți fiind, cu mare strălucire străluceau, ci meseria lor 
era departe de a fi strălucită, făcători de corturi fiind ei. Totuşi, virtutea lor a lăsat 
în urmă toate, făcându-i mai străluciți decât soarele. Și nici îndeletnicirea, nici 
căsnicia nu le-a adus vreo vătămare, căci în chip vădit şi-au arătat dragostea pe 
care Hristos o cerea de la ei... 


Să audă acestea bogaţii, să audă şi săracii, că dacă aceştia, din truda trupului lor 
trăind, şi dugheana lor chivernisind, asemenea belşug de dărnicie au arătat, că s- 
au făcut binefăcători ai multor biserici, ce iertare mai pot aştepta bogaţii care nici 
nu-i bagă în seamă pe săraci ? Că Priscilla şi Acvila nici sângele lor nu-l 
precupețeau spre a se face plăcuţi lui Dumnezeu, iar voi vă zgârciţi şi la câțiva 
bănuți, întru primejduirea sufletelor voastre... 

Căci ce împărăteasă, vă întreb, a fost aşa vestită ori slăvită ca soția acestui 
făcător de corturi ? Că orişicine ştie astăzi despre ea şi se vorbeşte de ea nu zece 
ori douăzeci de ani, ci până la venirea lui Hristos. Şi toţi grăiesc faima ei pentru 
nişte lucruri mult mai slăvite decăt orice cunună împărătească. Că ce este mai 
mare sau tot aşa de mare ca aceea de a fi fost ocrotitoarea Sfântului Pavel ? Ori a 
fi izbăvit, primejduindu-se pe sine, pe învățătorul lumii ? 


Socotiți dar câte împărătese au fost, despre care nimeni mai grăieşte | Ci soţia 
făcătorului de corturi, alături de Apostolul Pavel, pretutindenea e pomenită, şi 
toată întinderea acelei părți de lume peste care soarele străluceşte nu întrece pe 
aceea unde ajunge slava ei. Perşi şi sciți şi traci, şi cei trăitori în cele mai 
depărtate părți ale pământului, fericindu-o cântă creştineasca filosofie a acestei 
femei! Cătă avere, câte cununi şi veşminte de porfiră nu aţi da şi voi cu bucurie 
spre a dobândi o asemenea faimă ? 


Și nimeni nu poate zice că au arătat doar vitejie în primejdii şi dărnicie cu banii 
lor, dar de propovăduirea lui Hristos nu S-au îngrijit. Căci Sfântul Pavel îi 
numeşte împreună-lucrători şi ajutători mai ales pentru băgarea de seamă întru 
răspândirea Evangheliei. lar acest «vas ales» (Fapte 9, 15) nu se ruşinează a numi 
pe o femeie împreună-lucrătoare cu el, ci mai curând se simte cinstit prin aceasta. 
Că nu la fire se uită el, ci felul vieţuirii omului îl cinsteşte. ” 


Această temă e continuată de Sfântul loan în prima sa omilie dedicată Sfinţilor 
Priscilla şi Acvila, arătând cum căsătoria nu este piedică desăvârşirii duhovniceşti: 
„Iată un alt lucru, cu nimic mai mic decât acestea, pe care-l putem culege ca 
roadă a acestui loc (Romani 16, 3-5) şi care poate indeosebi a ne ajuta să ne 
îndreptăm vieţile. Şi care este acesta ? Că nu trebuie să defăimăm căsnicia, şi nu 
trebuie să socotim că a avea soţie, a creşte copii, a îngriji de familie şi a lucra cu 
mâinile tale într-o anume meserie sunt piedici şi oprelişti întru a urma calea 
virtuţii. Că iată vedem aici un bărbat şi o femeie, având amândoi grija unui atelier 
şi trudind în meseria lor şi totuşi vădind un chip de vieţuire (philosophian) creştină 
mai desăvârşită decât cea a trăitorilor în mănăstiri... Căci zicând „Spune 
închinăciune Priscillei şi lui Acvila”, Pavel scoate la iveală vrednicia lor. Și cum 
anume ? Nepomenind pe bogaţi, ori pe cei vestiți, ori pe cei de stirpe înaltă; dar pe 
cine ? Pe cei împreună lucrători cu mine întru Domnul. Nimic mai presus decât 
aceasta se poate grăi.” 


În continuare, Sfântul Ioan foloseşte pilda sfintei Priscilla spre a aduce aminte 
femeilor din turma sa că evlavia creştinească este adevărata podoabă a femeii: 

„Ce este asemenea acestei podoabe ? Unde este acum bogăţia ce se revărsa din 
toate părţile ? Unde este impodobirea cu sulemeneli ? Şi unde este slava deşartă ? 
Țineţi minte că adevăratul veșmânt al femeii nu este cel ce se poartă pe trup, ci cel 
ce împodobeşte sufletul - niciodată dezbrăcându-se, nici în sipet ținându-se, ci în 
ceruri păstrat fiind. 


O, femeilor, priviţi truda apostoliceştilor femei întru propovăduirea Evangheliei, 
muceniceştile lor cununi, dărnicia lor cu banii, dragostea pentru Pavel, desfătarea 
ce o aflau în Hristos. Asemuiţi-le cu starea voastră - grija banilor, întrecerea cu 
curvele la felul veşmintelor, pofta după nimicurile trecătoare - şi veţi vedea cât de 
mult aţi rămas în urma acelor sfinte femei! 


Ci nu doar să vă asemuiţi, ci şi la întrecere să vă luaţi cu Priscilla, şi lăsând 
deoparte poverile cele de ierburi (că aceasta sunt veşmintele voastre cele scumpe), 
luaţi veşmintele cele din ceruri şi învăţaţi cum s-a făcut Priscilla aşa cum a fost. ” 


Sfântul loan Gură de Aur vorbeşte şi despre felul cum toți am putea să ne facem 
tovarăşi lui Pavel, chiar dacă nu locuieşte în casa noastră, aşa cum a făcut cu Sfinţii 
Priscilla şi Acvila: 


„Dar cum de ea şi cu Acvila întru acesta şi chip s-au sfinţit ? Doi ani în ospeţie I- 
au ținut ei pe Pavel, şi cât nu au făcut aceşti doi ani pentru sufletele lor ? 


Veţi zice: Dar ce pot face eu, că nu îl am pe Pavel sălăşluindu-se în casa mea ? 
Dar eu vă zic că, de veţi dori aceasta, încă şi mai aievea decât aceia pe Pavel 
puteţi a-l avea. Căci şi pe dânşii nu vederea lui Pavel i-a făcut să fie astfel, ci 
vorbele aceluia. Deci, de veţi cugeta astfel, puteţi să îl aveţi pe Pavel, şi pe Petru, 
şi pe loan, şi toată ceata proorocilor şi apostolilor vorbind cu voi necontenit. Căci 
de veţi lua cărțile acestor fericiţi, şi necontenit de vorbă cu scrierile lor vă veţi 
afla, în stare vor fi aceştia asemeni soției făcătorului de corturi a vă face. 


Dar ce zic eu de Pavel ? Căci de aţi dori, şi însuşi pe învățătorul lui Pavel L-aţi 
putea avea. Căci prin limba lui Pavel, însuşi Hristos cu voi va grăi. Și încă într-alt 
chip ați putea a-L primi pe Hristos - când îi primiţi pe sfinţi, când vă-ngrijiţi de cei 
ce cred în EL. Şi astfel chiar şi după plecarea lor vă vor rămâne încă multe 
amintiri ale evlaviei lor. Căci până şi masa la care sfântul a mâncat, şi scaunul pe 
care a şezut, şi patul pe care s-a culcat, vă pot aduce aminte de sfânt şi de Cel ce 
I-a primit pe el în ceruri... 

Acestea ştiind dar, să primim pe sfinţi, ca şi casa noastră să strălucească, să se 
slobozească de năpădirea bălăriilor grijilor, ca odaia de dormit să ni se facă 
liman... Căci nu numai roadă pruncilor vă va da Dumnezeu în schimb, ci însuşi 
cerul, şi toate blagosloveniile din el, şi slobozirea de iad şi lăsarea păcatelor 
voastre. Căci mare, da, foarte mare este roada primirii străinilor... ” 


La sfârşit putem vedea cum Sfântul loan Gură de Aur înfățişază această sfântă 
pereche ca fiind vrednică de urmat de către noi toţi, indiferent de împrejurările 
vieţuirii noastre: 


„Ascultaţi, bărbaţilor şi femeilor, aceste lucruri - voi femeilor, ca să puteţi urma 
Priscillei, celei dintru firea voastră; iar voi, bărbaţilor, ca să puteţi să nu vă arătaţi 
mai slabi decât femeile voastre. Că ce dezvinovăţire vom avea noi bărbaţii, ce fel 
de iertare, când femeile vădesc asemenea osârdie şi asemenea filosofie creşti- 
nească, iar noi necontenit rămânem legaţi de lucrurile lumii acesteia? Să învăţăm 
aceste lucruri - fie că suntem domni ori supuşi, preoți ori mireni - ca să nu vă mai 
minunaţi de bogăţie, ori să tânjiți după case măreţe, ci mai curând să căutaţi 
virtutea întru sărăcie, şi să nu vă mai ruşinaţi de cel mai sărac dintre fraţi, ori de 
făcătorul de corturi, ori de curelar (Fapte 9, 43), ori de vânzătorul de pânze 
mohorâte (Fapte 16, 14), ori de faurul de aramă (Tim. 4, 74).” 


Biserica îl pomeneşte pe Sfântul Acvila pe 14 iulie şi pe 13 februarie, împreună cu 
Sfânta Priscila. 


Sursa: http://tainacasatoriei.wordpress.com & wikipedia. 

Sfinţenia în cuplu, Sfinţii Acvila şi Priscila 


i ai 3 i 
E 4 


AL SN 
TRINITAS SFINȚENIA ÎN CUPLU, SFINȚII ACVILA ȘI PRISCILA 
- S i, 
d 





Xe Xe Xe e e eee NN 
Xe Xe Xe e e e eee 


AAA Arhi 


KA AA AA AAA AAA AAA AAA AAA 


Xe Xe Xe e e eee N 


Pr. George Papavarnavas - Sfinţii Priscilla şi Acvila, ca modele pentru viaţa 
noastră 





Sfinții apostoli Acvila şi Priscilla au fost un cuplu binecuvântat, ei au venit din 
Pontus şi au trăit în Corint. Amândoi au fost făcători de corturi şi au avut bucuria 
de a se întâlni cu Sfântul apostol Pavel când au mers în Corint. 


L-au primit în casa lor şi au lucrat împreună, deoarece şi Sfântul Pavel era făcător 
de corturi. După cum se ştie, apostolul neamurilor pentru a-şi acoperi cheltuielile 
sale zilnice şi ca să nu fie o povară se ocupa el însuşi de facerea cor-turilor. Sfinţii 
apostoli Acvila şi Priscilla s-au asociat cu el şi au devenit prieteni de încredere şi 
colegi. El a devenit pentru ei, un învăţător şi părinte spiritual lu-minat. 


Pentru că nu aveau copii, cu siguranţă că le-a fost mai uşor să-l urmeze în diferitele 
călătorii. Ei îi slujeau lui şi în acelaşi timp el 1-a hrănit spiritual. 


În unele din epistolele sale, cum ar fi: Corinteni şi 2 Timotei, el le transmite 
salutări. În epistola către Romani le transmite mulţumiri în numele Bisericilor 
locale şi îi laudă pentru devotamentul şi dragostea lor nesfârşită. “Spuneţi-le 

sănătate Priscilei şi lui Acvila, colegii mei de muncă în Hristos lisus care şi-au 
riscat viaţa pentru mine. Nu numai eu, ci şi toate Bisericile neamurilor sunt re- 
cunoscătoare pentru ei.” (Romani 16: 3-4). 


Studiind Faptele Apostolilor, scrise de Luca, evanghelistul îi vedem împreună cu 
apostolul Pavel în Siria şi apoi în Efes. 


În Efes s-au întâlnit cu Apollo, pe care l-au adus pe calea adevărată a lui 
Dumnezeu. Apollo era un predicator înfocat al Evangheliei, dar nu ştia despre 
venirea Sfântului Duh şi despre botezul apostolilor prin punerea mâinilor asupra 
celor care îi botezau. El cunoştea numai botezul Sfântului loan Botezătorul, care a 
fost un botez de pocăință. 


Inspirându-ne din viaţa şi faptele acestui sfânt cuplu, putem dezvolta multe, dar ne 
vom limita la următoarele: 


În primul rând, faptul că nu au avut copii nu a avut un rol negativ în viaţa lor şi nu 
a dus la răceala iubirii dintre ei, aşa cum din păcate se întâmplă, în multe cazuri. 
Acest lucru se datorează faptului că calitatea iubirii lor era de aşa natură încât nu 
putea să fie afectată de acest lucru. A fost dragoste adevărată, dezin-teresată şi nu 
carnală şi pasională. Amândoi au iubit pe Dumnezeu şi aceasta i-a unit împreună. 
Faptul că nu au putut procrea nu i-a dezbinat, au văzut în aceasta voia lui 
Dumnezeu şi s-au supus ei, menţinându-se astfel pacea şi unitatea dintre ei. 


Desigur, copii sunt rodul unui cuplu căsătorit şi absenţa lor ar putea crea unele 
probleme. Acest lucru, cu toate acestea, nu înseamnă că prezenţa copiilor în 
căsătorie este fără probleme. Trebuie să fie o conştientizare mai mare a cu-plurilor 
care au copii, că aceştia sunt fructele, roadele şi nu scopul căsătoriei. Deoarece 
scopul căsătoriei după Hristos, la fel şi virginitatea după Hristos este mântuirea 
sufletului. Căsătoria şi virginitatea sunt două drumuri care duc la acelaşi scop. 


Atunci când perioada fertilă este considerată scopul căsătoriei, atunci este firesc ca 
atunci când există opusul să existe frustrare cu toate consecinţele ei. În cazul în 
care absenţa copiilor în căsătorie este considerată o problemă, prezenţa şi creşterea 
lor este o Golgota şi o cruce. Acceptarea voii lui Dumnezeu, în orice caz, asigură 
pacea internă şi unitatea între soți. Darul dezinteresat şi slujirea fraţilor în Hristos, 
contribuie în mare măsură la dobândirea desăvârşirii interioare. 


În al doilea rând, ei au acceptat îndrumarea şi sfatul apostolului Pavel în diferitele 
probleme care au apărut în relaţia lor, iar acest lucru a condus la asigurarea unităţii 

între ei şi a crescut dragostea. Şi acest lucru este foarte important, ca aceasta să nu 
scadă, adică dragostea să nu se estompeze cu trecerea timpului, ci mai degrabă să 
crească şi să devină mai puternică. 


Cuplurile ar trebui să aibă un părinte duhovnicesc şi să caute sfatul lui şi nu de a se 
lega fiecare de libertatea lui, de a fi independenţi. În schimb, îi ajută să evite 
greşelile cele mai grave şi de a ajunge, cât mai mult posibil, la soluția corectă 
pentru diversele lor probleme întâlnite uneori în viaţa lor. Părintele spiritual este 
capabil să ajute în mod substanţial, pentru că el face acest lucru cu iluminarea lui 
Dumnezeu, dar de asemenea el stă în afara problemei şi are capacitatea de a vedea 
lucrurile mai clar şi să le trateze cu seriozitate şi calm. 


În timpul ceremoniei de la Taina căsătoriei, atunci când se cântă “dănţuieşte Isaia”, 
preotul conduce mirii ţinând în mână Evanghelia. Acest lucru înseamnă că preotul, 
ca un tată spiritual, trebuie să meargă mai departe şi mirii trebuie să-l urmeze, 
adică să asculte de sfatul lui şi să se supună. Şi desigur, el ar trebui să ghideze nu 
după propriile gânduri şi reflecţii, ci în conformitate cu spiritul Evangheliei. 
Cuvintele apostolului Pavel pentru Acvila şi Priscilla “şi-au riscat viaţa pentru 
mine”, dezvluie măreţia sufletelor acestor sfinți, modul lor de viaţă şi calitatea 
dragostei lor, care a fost testată şi a rezistat la cele mai dificile condiţii şi cu 
trecerea timpului a crescut şi a crescut mai puternic. 

Familia a locuit în Roma, însă au fost expulzați de acolo, împreună cu toţi evreii, în 
anul 49, din ordinul împăratului Claudiu. Motivul edictului împărătesc a fost, aşa 
cum afirmă scriitorul latin, Suetonius, conflictele publice generate de evrei, din 
cauza unui anume lider, „„Crestus”. Dacă aici Crestus se referă la lisus Hristos, 
atunci tulburările raportate de Suetoniu puteau fi generate de opoziţia înverşunată a 
iudeilor, faţă de stăruitoarea predicare a creştinilor. 


Aşadar, expulzați din Roma, Acvila şi Priscila au venit de acolo până la Corint, 
posibil în drum spre Pontul natal al lui Acvila, pe malul Mării Negre. La Corint s- 
au întâlnit cu Sfântul Pavel, aflat în cea de-a doua sa călătorie misionară, unde au 
muncit împreună, fiind făcători de corturi, lucru care, probabil, a dus şi la 
convertirea celor doi. 


Un an şi jumătate mai târziu, Priscila şi Acvila l-au însoțit pe Sfântul Pavel, de la 
Corint, până la Efes, în drumul său spre Siria. Acolo, întâlnindu-se cu Apolo, 
bărbat iscusit la cuvânt şi bun cunoscător al Scripturii, dar totuşi deficitar în unele 
puncte ale învăţăturii creştine, cei doi l-au luat la ei şi l-au învăţat mai cu de- 
amănuntul calea mântuirii lui Dumnezeu (Faptele Apostolilor 18, 24). Ei au fost cu 
Pavel în Efes în timpul şederii sale de doi ani în marele oraş asiatic, pentru că vom 
găsi saluturi de la ei în Epistola întâi către Corinteni, care a fost scrisă de la Efes, în 
acea perioadă (în jurul anului 56). Dar când Pavel a părăsit Efesul, tovărăşia lor 
pare să se fi încheiat şi aflăm următoarele date despre ei, în Epistola către Romani, 
scrisă după aproape doi ani, în care Acvila şi Priscila sunt salutaţi încă o dată, ca 
locuitori ai Romei. 


Exemplu de sacrificiu de sine 


Deşi avem puţine date despre această familie dedicată slujirii Evangheliei, există 
câteva lucruri care trebuie evidenţiate. Priscila şi Acvila sunt un exemplu strălucit 
de devotament eroic, aprins de credinţă creştină adevărată. „Pentru viaţa mea”, 
spune Apostolul, „şi-au pus grumazul lor”. Nu se ştie exact la ce incident face 
referire Sfântul Pavel, însă este clar că este vorba despre o situaţie în care viaţa i-a 
fost pusă în pericol, iar cei doi apropiaţi ai săi au fost în stare să se sacrifice pentru 
el. Contextul activităţii sale în Efes este cel mai potrivit, pentru a încadra acest 
eveniment, deoarece Efesul a fost cel mai periculos oraş în care şi-a desfăşurat 
activitatea, de multe ori fiind aproape de moarte, aşa cum el însuşi mărturiseşte: Nu 
voim, fraţilor, ca voi să nu ştiţi de necazul nostru, care ni s-a făcut în Asia, că peste 
măsură, peste puteri, am fost îngreuiaţi, încât nu mai nădăjduiam să mai scăpăm cu 
viaţă. Ci noi, în noi înşine, ne-am socotit ca osândiţi la moarte, ca să nu ne punem 
încrederea în noi, ci în Dumnezeu, Cel ce înviază pe cei morţi (II Corinteni 1, 8-9). 

Acest act mărinimos de sacrificiu, care aduce mulțumirea Apostolului şi a 
Bisericilor dintre neamuri, a fost un simbol minunat al admiraţiei şi al dragostei 
pentru Apostol, dar motivul cel mai profund era o dragoste mai profundă pentru 
Stăpânul Apostolului, pentru Hristos, Care spune: Mai mare dragoste decât aceasta 
nimeni nu are, ca sufletul lui să şi-l pună pentru prietenii săi (loan 15, 13). 


Modele pentru perioade tulburi 


Într-o perioadă în care Biserica este atacată din toate părţile, această familie ne 
arată cum ar trebui să ne mărturisim credinţa: chiar cu preţul vieţii, aşa cum au 
făcut-o toţi sfinţii martiri de la începutul creştinismului până acum, având în faţă 
modelul lui Hristos, exemplul suprem de sacrificiu, de dragul oamenilor. 


Credinţa în Hristos şi consecinţa acesteia, dragostea faţă de EI, transformă fricoşii 
în eroi şi prin distrugerea egoismului, face ca sacrificiul de sine să fie natural, uşor 
şi binecuvântat. Eroismul poate fi exercitat şi este necesar în viaţa de zi cu zi, căci 
acelaşi Duh, care i-a purtat martiri spre locul în care aveau să-şi dea viaţa pentru 
Hristos, se manifestă la fel şi în rutina vieţii noastre. Dacă dragostea pentru Hristos 
va fi în noi, aşa cum ar trebui să fie, vom fi gata să devenim sacrificii vii, în faţa 
oricărui duşman al credinţei şi ne vom putea lupta cu fiarele, aşa cum a făcut şi 
Sfântul Pavel (1 Corinteni 15, 32). 

Sfânta Prisca (Priscilla) martiră 





Sfânta Prisca (Priscilla) martiră 
727-275 

d.: în 275, Roma, Italia 

18 ianuarie (latin) 


Este greu de stabilit adevărata identitate a acestei martire romane, în ciuda nume- 
roaselor documente vechi, pentru că diferitele note cu privire la ea se referă 
probabil la trei persoane diferite. Celebrarea de astăzi vrea, în orice caz, să o 
cinstească pe fondatoarea bisericii titulare de pe Aventin, la care se referă inscripţia 
funerară din secolul al V-lea, păstrată în locul rezervat canonicilor de la bazilica 
„Sfântul Paul din afara Zidurilor”. Vechea biserică, scumpă celui dornic de a 
descoperi colţurile intacte ale Romei antice, în umbra discretă şi odihnitoare a 
navatelor sale, se ridică pe temeliile unei mari case romane din secolul al II-lea, 
după cum au demonstrat recentele săpături arheologice. 


Dar Acta Sanctae Priscae, care îi fixează martiriul sub Claudiu al II-lea (268-270) 
şi mormântul pe via Ostiense, de unde mai apoi trupul său ar fi fost mutat pe 
Aventin nu au motive de credibilitate mai mari decât sugestiva legendă, care o 
plasează pe Sfânta Prisca în epoca în care Sfântul Petru şi-a desfăşurat munca sa 
misionară la Roma. 

După această legendă, sfânta ar fi fost botezată la vârsta de treisprezece ani de 
însuşi principele apostolilor şi şi-ar fi încoronat iubirea sa faţă de Hristos cu ramura 
de palmier a martiriului, stabilind, în acelaşi timp, un primat, sugerat şi de numele 
roman, care înseamnă „prima”: ea ar fi fost de fapt prima femeie din Occident care 
şi-a mărturisit prin martiriu credinţa sa în Hristos. Protomartira romană ar fi fost 
decapitată în timpul persecuției lui Claudiu pe la jumătatea secolului I. Trupul 
tinerei a fost înmormântat, întotdeauna după această tradiţie, în catacombele 
Priscilei, cele mai vechi din Roma. 


În secolul al VIII-lea s-a început identificarea martirei romane cu Prisca, soția lui 
Aquila, despre care vorbeşte Sfântul Paul: „Salutaţi-i pe Priscila şi pe Acvila, 
colaboratorii mei în Hristos lisus: aceştia şi-au pus în primejdie viaţa pentru mine 
şi le sunt recunoscător nu numai cu, ci şi toate Bisericile dintre națiunile păgâne” 
(Rom 16,3). 


A început să se vorbească astfel despre titulus Aquilae et Priscae modificând titlul 
primar despre care se ştie deja în sinodul roman din 499. Titlul „proprie cardi- 
nalului” cu care s-a voit a se cinsti biserica „Sfânta Prisca”, o sfântă aproape uitată 
astăzi în calendare, vine să dovedească devoţiunea pe care încă din primele secole 
de viaţă creştină o recăpăta această „trufanda” a umilului pescar din Galileea. 


Biserica „Sfânta Prisca”, ridicată pe locul unei case romane, care după legendă l-ar 
fi găzduit pe Sfântul Petru, păstra în criptă un capitel concav, folosit de însuşi 
apostolul, pentru a boteza catehumenii. 


Sursa: "Sfântul zilei", de Mario Sgarbossa şi Luigi Giovannini, Edizioni Paoline, 
1978, trad. pr. losif Agiurgioaei 

Catacombele Priscillei din Roma 


Unii arheologi afirmă că în această catacombă au fost îngropaţi şi Aquila şi 
Priscilla, ucenicii Sfântului Apostol Pavel, ale căror trupuri au fost mutate mai apoi 
în oraş pentru a fi scăpate de profanare. 





Nobila doamnă Priscilla este întemeietoarea cimitirelor săpate pe locul pe care ea l- 
a donat. Această Priscilla se pare că este mama senatorului Pudens. Aici au fost 
îngropaţi toți membrii familiei lor, fiul ei Pudens şi fiicele acestuia, Praxede şi 
Pudenţiana. Potrivit unei inscripţii din catacombă, un hipogeu din aceasta aparținea 
familiei senatoriale a Acililor. Istoricii vremii pomenesc un anume Manius Acilius 
Glabrio, consul în anul 91, care a fost condamnat la moarte de Domițian, din cauza 
credinţei în Hristos. 


Unii arheologi afirmă că în catacombă au fost îngropaţi şi Aquila şi Priscilla, 
ucenicii Sfântului Apostol Pavel, ale căror trupuri au fost mutate mai apoi în oraş 
pentru a fi scăpate de profanare. 


Dintre martirii îngropaţi în catacombele Priscillei, amintim pe fraţi Felix şi Filip, 
care au fost martirizaţi sub Dioclețian, împreună cu mama lor Felicita şi încă cinci 
frați ai lor: Alexandru, Martial, Vitalie, Silan şi Ianuarie. De asemenea mulţi papi 
au fost îngropaţi aici: Marcellin (296-304), Marcel (308-309), Silvestru (314-335), 
Liberiu (352-366), Siricius (384-399), Celestin (422-432) şi Vigiliu (537-555). 

La etajul superior este aşezat ansamblul cel mai important al catacombei. 
Cubiculum-ul Velatei (Înveşmântata) este decorat cu picturi din a doua jumătate a 
secolului al III-lea, reprezentând oranta (rugătoarea). Mai multe fresce o reprezintă 
în poziţie de rugăciune, cu mâinile ridicate. Faptul că apare de mai multe ori, i-a 
determinat pe cercetători să creadă că acesta era simbolul comunităţii creştine 
rugătoare, al Biserici. 


Se găseşte aici şi o capelă greacă (Capella Greca), foarte importantă prin picturile 
antice care o împodobesc. Despre câteva fresce din această capelă, care reprezintă 
femei înveşmântate (velata), unele participând la frângerea pâinii (probabil 
diaconiţe), altele cu mâinile ridicate în rugăciune, se credea că au fost realizate în 
jurul anului 200, dar unii cercetători sunt de părere că e posibil ca picturile să fi 
fost realizate în secolul I, mai ales că veşmintele lor aparţin acelei perioade. 


Marea nişă a Fecioarei cu pruncul şi profetul Valaam care indică o stea, reprezintă 
cea mai veche icoană a Maicii lui Dumnezeu în Occident (230-240). 

În hipogeul Acililor (la origine a fost o cisternă de apă) sunt expuse inscripţiile 
familiei. Mai târziu, în faţa momântului Sfinţilor Martiri Felix şi Filip, papa 
Silvestru a ridicat o bazilică. 


(Arhidiacon Sebastian Serdaru, Catacombele romane, pp. 49-50) 

Depiction of Saint Paul ( left) in the home of Aqu 

Johannes Sadeler I (1550-1600) after Jos van Wing 
<fr St. Paul at Corinth 

SANTI AQUILA E PRISCILLA 
modello di tamiglia cristiana 

Sfântul apostol Achila, Sfântul mucenic lust şi Sfântul cuvios Nicodim 

